Mestské zastupiteľstvo v Košiciach

Zápisnica
z XXVI. rokovania Mestského zastupiteľstva v Košiciach z 25.6.2009

Prítomní: podľa prezenčných listín

	Rokovanie otvoril a viedol primátor mesta Košice Ing. František Knapík. 
V úvode rokovania bolo z 50 poslancov mestského zastupiteľstva prezentovaných 35, čo je väčšina a mestské zastupiteľstvo bolo uznášania schopné.

K programu rokovania

p. Knapík, primátor mesta Košice – Program rokovania poslanci dostali v pozvánke. 
Z dôvodu zmien, ktoré relatívne nedávno prebehli, navrhol zaradiť ako bod 9/1 materiál o zateplení bytového domu na Vojvodskej 2 a 4 v Košiciach z finančných prostriedkov Vládneho programu zatepľovania.
Z dôvodu upresnenia materiálu a doručenia potrebných stanovísk stiahol z rokovania materiál pod číslom 36 Odpredaj pozemku v k.ú. Terasa pre spoločnosť Datacom, s.r.o.
Otvoril priestor pre návrhy a pripomienky poslancov mestského zastupiteľstva. 

p. Filipko, poslanec MZ – Ako bod 19/1 navrhol zaradiť Zámenu pozemkov vo 
vlastníctve Martina Mitra v k.ú. Čermeľ za pozemky vo vlastníctve mesta Košice v k.ú. Severné mesto a Čermeľ s finančným vyrovnaním v prospech Martina Mitra.

p. Andrejčák, poslanec MZ – Predložil návrh na zaradenie bodu 12/1 – Riešenie 
prístreškov MHD v mestskej časti Košice – Dargovských hrdinov. Situácia nie je veľmi dobrá a oni už vo februári požiadali mesto o pomoc. Prešli však už 4 mesiace a do dnešného dňa nedostali žiadnu relevantnú odpoveď.  Ak bude tento bod zaradený do programu rokovania, bude mestské zastupiteľstvo o probléme informovať podrobnejšie a predloží aj návrh na uznesenie. 

p. Mutafov, poslanec MZ -  Navrhol zaradiť do programu bod 2/1 a to ústna 
informácia o zásadnej zmene územného plánu v oblasti VŠA, ktorú by mohol zastupiteľstvu predložil riaditeľ ÚHA. Navrhol to z dôvodu, lebo poslanci sa o zásadných zmenách, ktoré zásadným spôsobom menia charakter mesta, dozvedajú iba z médií. Toto malo byť najprv prerokované v mestskom zastupiteľstve a až potom ísť s tým na verejnosť. Preto požiadal aspoň o ústnu informáciu o tomto projekte. 

p. Gamcová, poslankyňa MZ – Požiadala o zaradenie zrušenia uznesenia MZ č. 779 
z 31.3.2009 o predaji pozemkov v k.ú. Nové Ťahanovce pre spoločnosť Fordin, s.r.o. so sídlom v Bratislave. Osobne si myslí, že sa zdiskretizovali všetci tí, ktorí hlasovali za predaj lesa v Ťahanovciach týmto účelovým uznesením. Ako sa opäť z médií dozvedeli, je to v podstate len akési predstieranie predaja. Zrušenie tohto uznesenia považuje za čestný spôsob, ako sa s týmto vyrovnať a vyslať signál dôvery pre budúcich investorov. V prípade, že sa poslanci pripoja k tomuto názoru, predloží návrh na uznesenie aj s dôvodovou správou.

p. Knapík, primátor mesta Košice – Návrh na zrušenie uznesenia MZ č. 779/2009 by 
sa mal prerokovať ako ktorý bod?

p. Gamcová, poslankyňa MZ – Považuje to za veľmi dôležité, preto by mal byť tento 
jej návrh zaradený za hlavnými správami ako bod 4/1. ešte pred rozborom hospodárenia mesta Košice.

p. Knapík, primátor mesta Košice – Nakoľko sa už nikto s doplňujúcimi návrhmi na 
úpravu programu neprihlásil, uzavrel možnosť doplniť program a dal hlasovať o predložených návrhoch.

Hlasovanie č. 1 o zaradení 9/1 Zateplenie bytového domu na Vojvodskej 2 a 4 v Košiciach z finančných prostriedkov Vládneho programu pre zatepľovanie:
za 39, proti 1, zdržal sa -, nehlasoval -.

p. Knapík, primátor mesta Košice – Konštatoval, že návrh bol prijatý.

Hlasovanie č. 2 o zaradení bodu 19/1 Zámena pozemkov v k.ú. Severné mesto a Čermeľ pre Martina Mitra:
za 36, proti 1, zdržali sa 3, nehlasoval -.

p. Knapík, primátor mesta Košice – Konštatoval, že návrh bol prijatý.

Hlasovanie č.3 o zaradení bodu 12/1 Riešenie prístreškov MHD v MČ Košice – Dargovských hrdinov:
za 36, proti 1, zdržali sa 3, nehlasoval -.

p. Knapík, primátor mesta Košice – Konštatoval, že návrh bol prijatý.

p. Knapík, primátor mesta Košice – Je tu návrh na ústnu informáciu o zmene 
územného plánu v lokalite VŠA. Treba povedať, že uznesenie o príprave tejto zmeny bolo prijaté pred rokom vo februári s tým, že toto je úloha, ktorú ÚHA plní. Celý ten proces, o ktorom sa bude diskutovať, nevyvstal len tak náhodou z vôle niekoho, kto prišiel na dobrý nápad, ale programovo vo väzbe na riešenie multifunkčného spoločensko-športového areálu, ktorý mestské zastupiteľstvo odsúhlasilo a vytvorilo podmienky a priestor pre to, aby sa ten projekt mohol realizovať. No pokiaľ sa má o tom rokovať hlbšie, je tu návrh na zaradenie tejto informácie.

Hlasovanie č. 4 o zaradení bodu 2/1 Ústna informácia o pripravovanej zmene územného plánu v lokalite VŠA.
za  35, proti -, zdržali sa 3, nehlasovali 2.

p. Knapík, primátor mesta Košice – Konštatoval, že návrh bol prijatý.

Hlasovanie č. 5 o zaradení bodu 4/1 Zrušenie uznesenia  MZ č 779 z 31.3.2009 o predaji 50 hektárov lesných pozemkov pre spoločnosť Fordin:
za 14, proti 6 zdržali sa 20, nehlasovali 2.

p. Knapík, primátor mesta Košice – Konštatoval, že návrh nebol prijatý.

Hlasovanie čs. 6 o celkovom upravenom programe rokovania:
za 35, proti 1, zdržal sa 1, nehlasovali 5.

p. Knapík, primátor mesta Košice – Konštatoval, že program rokovania XXVI. 
Mestského zastupiteľstva v Košiciach bol schválený.

––-     ––-     ––-

Overovatelia zápisnice:
Ing. Marko Badanič
Mgr. art. Ľubica Blaškovičová

––-     ––-     ––-

Návrhová komisia:
			NEKA			p. Cyril Betuš
			KDH				p. Martin Boritáš
			SDKÚ, DS, SMK		p. Ján Sekáč

Hlasovanie č. 7 o zložení návrhovej komisie:
za 40, proti 1, zdržal sa -, nehlasoval -.

p. Knapík, primátor mesta Košice – Konštatoval, že návrhová komisia bude pracovať 
v zložení pp. Betuš, Boritáš a Sekáč. Vyzval členov návrhovej komisie, aby zaujali svoje miesta vo vyhradenom 12. rade. Zároveň vyzval poslancov, aby návrhy k jednotlivým bodom rokovania predkladali návrhovej komisii písomne po ústnom informovaní prítomných poslancov. 

––-     ––-     ––-

1. Informácia o plnení úloh vyplývajúcich z  uznesení MZ od  XXIII. rokovania    
    MZ  a prehľad o  odpredaji  nehnuteľného a hnuteľného majetku mesta

p. Knapík, primátor mesta Košice -  Materiál je v písomnej podobe. Nakoľko sa do 
rozpravy nikto neprihlásil, dal slovo návrhovej komisii.

p. Sekáč, poslanec MZ – Prečítal pôvodný návrh na uznesenie.
Mestské zastupiteľstvo v Košiciach podľa § 56 ods. 2 Rokovacieho poriadku mestského zastupiteľstva berie na vedomie Informáciu o plnení úloh vyplývajúcich z  uznesení MZ od   XXIII. rokovania MZ  a prehľad o odpredaji  nehnuteľného a hnuteľného majetku mesta.
Zrušuje uznesenie MZ č. 767 bod 2  zo dňa 26. – 27. júna 2008 (Odpredaj pozemkov pod garážou v k.ú. Šaca pre Jána Dzurendu).

Hlasovanie č. 8: za 42, proti 1, zdržal sa -, nehlasovali 2.

p. Knapík, primátor mesta Košice – Konštatoval, že uznesenie bolo schválené.

––-     ––-     ––-

2. Informácia o činnosti primátora mesta Košice

p. Knapík, primátor mesta Košice –  Po návrhoch, ktoré odzneli na predchádzajúcich 
rokovaniach mestského zastupiteľstva a istej dohode informáciu o svojej činnosti od XXIV. rokovania mestského zastupiteľstva predložil v písomnej podobe. Krátko okomentoval niekoľko momentov, ktoré považoval za dôležité. V prvom májovom týždni sa uskutočnili viaceré podujatia. Boli to tradičné Dni mesta Košice, na ktorých sa zúčastnilo množstvo obyvateľov. Boli to kultúrne, športové i charitatívne podujatia. 
Medzi iným sa na základe schváleného uznesenia podpísala zmluva o spolupráci s mestom  Katowice, ktoré zastupoval primátor. 
Odovzdali sa ocenenia, Cena mesta, Cena primátora mesta.
V tomto období sa zavrelo viacero rozbehnutých aktivít. Za dôležitú považuje ukončenie rozpracovanej rekonštrukcie na Bočnej a Vrátnej ulici vrátane dokončenia a spustenia do prevádzky fontány na Dominikánskom námestí, ktorá niekoľko rokov neplnila svoju funkciu. 
Ostatné rokovania, ktoré mali charakter buď prípravných rokovaní, alebo zásadným spôsobom sa hľadalo riešenie k niektorým vážnym témam, ktoré smerovali k budúcim investíciám a spolupráci mesta s budúcimi investormi, sú uvedené v písomnej správe.
Za zmienku stojí ešte niekoľko stretnutí, ktoré znamenali, aj ocenenie košických športovcov, hlavne tímových  družstiev. MFK získal prvý významný úspech v pohárovej súťaži. Titul obhájili aj vodnopólisti, takže aj v tejto oblasti bol dôvod na radosť s vedomím, že košickému športu sa v poslednej dobe darí. 
Ak by boli otázky k témam a činnostiam, ktoré sú v správe krátko spomenuté, je možné to bližšie rozviesť a odpovedať.
Nakoľko sa do rozpravy nikto neprihlásil, dal slovo návrhovej komisii.

p. Boritáš, poslanec MZ – Prečítal návrh na uznesenie.
Mestské zastupiteľstvo v Košiciach podľa § 6 ods. 2 písm. y) Štatútu mesta Košice berie na vedomie informáciu primátora mesta o svojej činnosti  od  XXIV. rokovania MZ.

Hlasovanie č. 9: za 41, proti -, zdržal sa -, nehlasoval 1.

p. Knapík, primátor mesta Košice – Konštatoval, že uznesenie bolo prijaté.

––-     ––-     ––-

2/1 Ústna informácia o príprave zmeny ÚP v lokalite VŠA Košice

p. Knapík, primátor mesta Košice – Požiadal hlavného architekta mesta Košice, aby 
podal krátku informáciu o rozpracovanosti tohto zámeru. 

p. Drahovský, hlavný architekt mesta Košice -  Ústa informácia je ohľadom 
spracovania zmien a doplnkov hospodársko-sídelnej aglomerácie Košice v lokalite VŠA, VI. výrobný okrsok. Na základe uznesenia MZ z minulého roka spracovali zmenu územného plánu HSA v tejto lokalite. Táto zmena vyplynula tiež zo zmien majetkovo-právnych vzťahov v tejto lokalite. Jedná sa o to, že v lokalite, kde bol pôvodne všešportový areál a futbalový štadión, tak spoločnosť, ktorá tieto pozemky kúpila, má predstavu o využití na spoločensko-komerčné účely a mestským zastupiteľstvo boli pridelené pozemky v okolí prepojovacej komunikácie medzi Moldavskou ulicou a ulicou Pri prachárni tak, aby tam mohol byť situovaný nový štadión Mestského futbalového klubu.  V priebehu mesiacov apríl, máj boli spracované dve urbanistické štúdie. Jedna je od architektonickej kancelárie Jančina, druhá je urbanistická štúdia kolektívu architektov a študentov Fakulty umení TU v Košiciach. Následne boli spracované posudky expertným architektom Hamanom z Prahy a architektom Pavelkom zo Žiliny. Komisia vyhodnotila obidva varianty a z hľadiska urbanistického usporiadania vyššie hodnotila návrhu Technickej univerzity, z hľadiska majetkovo-právnych bola dohoda a vyššie ohodnotený návrh architektonickej kancelárie. Následne kvôli lepšiemu vizuálnemu a priestorovému vyzneniu futbalového štadióna Útvar hlavného architekta pripravil z týchto dvoch variantov určitý spoločný variant, ktorý bol prejednaný s majiteľmi, s dominantnými vlastníkmi jednotlivých pozemkov vo VŠA a ten bol potom dopracovaný a vyvesený ako zmena územného plánu HSA v tejto lokalite. Vyvesený bol 6. júna a schvaľovací a prejednávací proces trvá do 7. júla 2009. 23. júna prebehlo verejné prerokovanie danej zmeny, na ktorej sa zúčastnili všetci dominantní vlastníci v danom teritóriu. V súčasnosti prijímajú pripomienky k tejto zmene. Zmena je vyvesená na MČ Košice – Juh a web stránke mesta Košice. 7. júla ukončia prijímanie pripomienok, urobia vyhodnocovacie konanie a ďalej legislatívnym procesom požiadajú o vyjadrenie Krajský stavebný úrad a následne cez poradu primátora, mestskú radu budú materiál predkladať a predpokladajú, že na augustové rokovanie predložia navrhovanú zmenu. Toľko v krátkosti. Nevedel, že sa tento bod zaradí do programu, preto nemal pripravené vizuálne znázornenie. Kto má záujem, popoludní bude možné pripraviť vizuálnu prezentáciu danej lokality.

p. Mutafov, poslanec MZ – Problém zmeny územnej dokumentácie a územného plánu 
VŠA je starý minimálne 10 rokov. Je to tak zásadná zmena ani nie tak vlastníckych pomerov, ako východiskovej databázy, že to stojí za popremýšľanie. Týmto rozhodnutím sa mení pozemok, ktorý má hodnotu milión na sto miliónov. Nevie, či si to prítomní uvedomujú, ale je to tak. A jedným z vlastníkov pozemkov, ktorý je vo VŠA, je aj mesto Košice. Myslí si, že pri tak zásadnej zmene, ktorá sa dostala na verejnosť, by malo byť jedno interné rokovanie, kde ako poslanci a zástupcovia mesta Košice mali byť o týchto zmenách informovaní vopred, ešte skôr, než sa urobila verejná prezentácia. Teraz mesto Košice a zastupiteľský zbor je postavený pred hotovú vec a vlastník pozemkov 10 rokov mal zámer zmeniť charakter tohto územia na iné využitie, ako športovo-relaxačné. Veď to nie je neznáma vec. Ešte za čias primátora p. Trebuľu boli tendencie zmeniť tieto veci na iné ciele. 
Dobre, život ide ďalej, pravdepodobne sa nedá zastaviť tento proces, ale musia byť nejaké východiská, kolektívny orgán mal nejakým spôsobom k tomu zaujať stanovisko a následne sa s tým malo vyjsť von. To nie je o tom, že tento proces nemal byť, to nie je o tom, že nemala byť spracovaná štúdia.  To, že bola spracovaná štúdia, to v podstate nie je problém, ale zastupiteľstvo bolo oboznámené ex post, lebo nevie kto z poslancov sa zúčastnil verejného zhromaždenia. Nie je možné sledovať každý deň všetky webové stránky. Mohli byť na tú prezentáciu pozvaní, mohlo sa zvolať monotematické zastupiteľstvo k tak zásadnej zmene. To sú veci, o ktorých teraz hovorí. 
Pri všetkej úcte, predpokladá, že  nie z rozpočtu mesta sa hradila štúdia, ktorá bola pomerne náročná. Otvorene sa spýtal, či pôjdu zástupcovia  mesta do Paríža? Prečo? Tam je odliatok metra. Ide o to, aby bol rovnaký princíp ku žiadosti firmy CNP. Aby bol rovnaký meter k firme Petrik, aby boli rovnaké zámery k obytnému súboru na Alejovej ulici atď., kde na jednej strane ten istý útvar hlavného architekta povie nie, lebo nemajú čas a neurobia to, ale na druhej strane robia tam, kde sa to zaplatí. Ako je možné, že osobne 4 roky čaká na dopravnú štúdiu pre Luník I, ktorú zadalo ešte minulé mestské zastupiteľstvo a ešte stále ju nemá.  Tak je rovnaký prístup? Nie je rovnaký prístup? Bude sa robiť, nebude sa robiť? Vyberá sa len to, čo je dobré? A v konečnom dôsledku, to, že bola spracovaná štúdia, to je pozitívne. Ale v prvom rade malo byť mestské zastupiteľstvo oboznámené so zámermi, mali sa dať pre útvar hlavného architekta limity, akým smerom sa záležitosti majú uberať a potom s tým ísť von. To, že dominantní vlastníci žiadajú niečo, to má logiku, ale kde je kolektívny orgán mesta? Dal sa limit? Áno, vyjde sa im v ústrety, ale tieto firmy pomôžu vysporiadať asanačné pásmo istou finančnou dotáciou na rozvoj mesta. To sa mohlo povedať. Mohlo sa rokovať. No nič také sa nestalo. Dalo sa to vonku a teraz je to rokovanie už trochu zložitejšie. 
Išlo mu len o to, aby túto záležitosť takýmto spôsobom prezentoval, pretože postup sa mu absolútne nepáči. Nechcel nahlas povedať, že čím to zaváňa.

p. Halenár, poslanec MZ -  Mal tri otázky. Prvá znie: Kto všetko boli členovia 
komisie, ktorá posudzovala návrhy? Druhá otázka znie: Aký bol pôvodný zmysel tohto územia a aký bude nový zmysel tohto územia? A v súvislosti s tým či mesto dalo tým, ktorí predkladajú nové zámery ešte doplňujúcu, alebo vylepšujúcu poznámku, že čo ešte investor urobí pre mesto v danej lokalite naviac, čo vyrieši nejaký konkrétny problém tejto lokality v rámci toho, že mesto ukáže priaznivú tvár pre posudzovanie nového zámeru, to znamená nového použitia danej lokality.  A to bola vlastne tretia otázka, vlastne tretia otázka je, aké výhody a nevýhody vidí ÚHA z nového využitia týchto pozemkov, to znamená z novej zmeny.

p. Knapík, primátor mesta Košice – Skôr než dal slovo hlavnému architektovi mesta, 
krátko odpovedal na to, čo odznelo v podtóne vystúpenia. Nikto netvrdí, že územie, ktoré je dnes zdevastované, kde je množstvo odpadu, ktoré neplní svoj účel, na ktorý je určené platným územným plánom a na ktoré mesto nemá dosah, lebo mesto nie je vlastníkom tohto územia a ak sa podarí pripraviť, prerokovať a schváliť túto zmenu, nenadobudne na hodnote. To je všetkým jasné. Ale táto požiadavka na zmenu územného plánu bola prijatá riadnym uznesením mestského zastupiteľstva. Preto sa netreba tváriť, že sa o tom nevie, lebo príslušné uznesenie hovorí o tom a malo byť pripravené už v auguste minulého roku.  V podstate s ročným posunom sa pracuje na úlohe, ktorú zastupiteľstvo Útvaru hlavného architekta zadalo. Druhá vec je, že je jasné, že na dvoch lokalitách v tesnom susedstve nebudú dva štadióny, ktoré by mesto, alebo ktorýkoľvek iný prevádzkovateľ vedel uživiť. Ak sa prijala koncepcia, že v lokalite, na ktorú má mesto vlastnícky dosah, sa presadí výstavba nového štadióna, tak z toho je logicky jasné, že ďalšia lokalita sa bude musieť prehodnotiť a prekvalifikovať na iný účel, ktorý z hľadiska potrieb mesta prichádza do úvahy s prihliadnutím na to, na čo je toto územie určené, jeho polohy, možno väzieb na ostatnú infraštruktúru. Toto je už úloha špecialistov, architektov, urbanistov, aby takto návrh pripravili.  No a čo je najpodstatnejšie, rokovania, ktoré smerovali k tomu, aby sa tá zmena nemusela urobiť, to znamená vychádzať zo súčasného platného územného plánu, to znamená zrealizovať nový štadión na pôvodnom mieste a dohodnúť sa so súčasným vlastníkom, neboli úspešné. O to sa pokúšal predchádzajúci primátor, o to sa niekoľkokrát pokúšali v roku 2006, 2007, až vlastne vo februári minulého roka sa definitívne povedalo, že sa nemôže viac čakať. Mesto viaže aj predchádzajúci zámer, ktorý bol pri vzniku spoločného projektu s MFK a tiež bol schválený zastupiteľstvom, že do konca roka 2008 sa pripravia podmienky na to, aby sa začalo s výstavbou nového štadióna. To sú východiská a isté limitujúce fakty, ktoré do tohto procesu vstupovali a ktoré smerujú k tomu, že ten proces treba pripraviť a nejakým spôsobom uzavrieť. A ak to územie má nejako vyzerať, lebo sa nejedná o lokalitu, ktorá je kdesi na periférii, tak je pre všetkých dôležité, aby sa dostala do takej podoby, aby obyvateľom a návštevníkom mesta svojimi funkciami slúžila. 
Dal slovo hlavnému architektovi, aby zodpovedal na otázky, potom faktická poznámka. Či je to niečo podstatné k tomu? Dobre, počká to.

p. Drahovský, hlavný architekt mesta Košice – Otázka zmeny územného plánu
	tak ako povedal... 

p. Knapík, primátor mesta Košice – Pýtal sa, či to počká, alebo či chcel pán poslanec 
reagovať k tomu, čo odznelo, lebo otázky boli položené a chcel, aby na to 
p. Drahovský reagoval a potom by to bolo možné zhrnúť. 

p. Mutafov, poslanec MZ – Faktická poznámka. Veľmi stručne.  Zrejme sa nechcú 
počúvať. Celá otázka, ktorú povedal nie je o tom, že pán Drahovský s kolektívom spracovali túto štúdiu, veď to bolo schválené. Tvrdí však, že než sa s tým vyšlo vonku a hovorilo sa o záujme hlavných investorov, malo sa to tu, na monotematickom zastupiteľstve v poslaneckom zbore vydiskutovať a následne ísť s týmto materiálom von.  To je celé. Netreba ho presviedčať o tom, že táto lokalita je dehonestovaná 20 rokov a žiada si zmenu. On je tam každý deň a chápe to. No hovorí o iných postupoch a o metodike prístupu. To je celé. Jeho teraz netreba presviedčať, že ten a ten mal odborný dohľad. To je všetko v poriadku. Hovorí o niečom úplne inom. 

p. Knapík, primátor mesta Košice – Je to jeden z návrhov, ktorý mohol odznieť, keď 
sa toto uznesenie prijalo. Neodznel a doterajšia prax, alebo metodika nebola doteraz nikdy taká. Je mu ľúto, ale pokiaľ by niekto s takýmto návrhom prišiel, tak by nebol problém osloviť poslancov, ktorí majú záujem a mohlo sa  takéto rokovanie zvolať a diskutovať o tom 5-6 hodín. Nevidí v tom žiaden problém. Ten priestor tu ešte stále je. Ešte je len jún a keďže sa proces rozbehol, tak predpokladá, že na augustové rokovanie by to malo byť pripravené. Je mesiac, mesiac a pol, aby sa o tom diskutovalo a tí, ktorí majú o tom relevantne rozhodnúť, aby mali dostatok informácií, aby mohli predniesť svoje otázky a návrhy, aby sa o tom mohlo kvalifikovane rozhodnúť.

p. Drahovský, hlavný architekt mesta Košice – Pre transparentnosť prístupu práve 
zvolili prezentáciu pred minulým mestským zastupiteľstvom, na ktorú poslanci neprišli, kde prezentovali celý proces spracovania a obstarávania územnoplánovacej dokumentácie. Tento proces je na košickej web stránke. Dá sa to pozrieť. Sú tam uvedené termíny, akým spôsobom sa čo obstaráva, akým spôsobom a postupnosť, ako sa zabezpečujú jednotlivé kroky. Sú tam termíny, ako sa spracováva urbanistická štúdia, kedy sa nemusí spracovávať, sú tam celé postupy. Bude veľmi rád, keď sa to bude pripomienkovať sa to bude sa o tom diskutovať.
Ku konkrétnym zmenám: V Košiciach sa deje množstvo zmien, väčších aj menších. Považuje za veľmi potrebné pred každým mestským zastupiteľstvom minimálne dva týždne pripraviť prezentáciu zmien, ktoré robia, aby poslanci - pretože na mestskom zastupiteľstve tento priestor nie je, boli podrobne oboznámení s celým postupom a so zámermi investorov. V súvislosti s konkrétnou zmenou je presvedčený, že bolo priamo v uznesení, že to má byť zmena na spoločensko-obchodné centrum v lokalite pri križovatke a o zmene územia na mestský futbalovú štadión sa už diskutovalo na dvoch mestských zastupiteľstvách. Je presvedčený, že o tom, čo sa deje okolo tohto územia majú poslanci informácie aj z vlastných kruhov. V súčasnosti je spracovaná zmena územného plánu, ktorá je pripomienkovaná a vôbec nie sú v procese, kde všetko je dané. Zmenu môže ktokoľvek pripomienkovať. Majú v pláne túto zmenu predstaviť ešte do skončenia procesu vystavenia a to 6. júla. Veľmi radi to s celým kolektívom urobia a predstavia poslancom celý proces. 
K otázke poslanca p. Halenára. V komisii bolo zastúpenie mesta a to pán primátor a na čas prišiel aj viceprimátor p. Čečko z hlasmi rozhodujúcimi. Ďalej to bol to on, ako zástupca ÚHA, zástupca mestskej časti - starosta a poslanec p. Hlinka, bol tam hlavný architekt Bratislavy p. Šlachta, architekt z Banskej Bystrice p. Mikuláš Rorber s hlasmi poradnými. Bez hlasovacieho práva tam boli prítomní dvaja najväčší vlastníci pozemkov a to je Mestský futbalový klub a spoločnosť Avalta. Okrem toho mali expertov a to z Prahy a Žiliny. Tí pripravili posudky na obidve štúdie. ÚHA okrem týchto štúdii pripravil ešte dva varianty, o ktorých informovali primátora a variant, ktorý bol prejednaný nielen z najväčšími investormi, ale aj s ďalšími v danom teritóriu a sú to spoločnosť Labaš, spoločnosť Hope Development, dospeli k dohode o nezasahovaní do majetkovo-právnych vzťahov, aby sa nemuseli vymieňať pozemky a takým spôsobom pripravili vedenie komunikácií, uvoľnenie terénu pre lepšie vyznenie mestského futbalového štadióna. Takto bola táto zmena predstavená na web stránke verejnosti a takto bola prejednaná. 
Čo sa týka iných procesov, pred nedávnom mestské zastupiteľstvo tak isto schválilo úlohu pre ÚHA urobiť zmenu v lokalite Ťahanovce. Aj v tomto procese kontaktovali investora, žiadali od neho, aby im oznámil náplň celej lokality, aby vedeli túto zmenu v urbanistických štúdiách pripraviť. Radi tieto štúdie po spracovaní predstavia. 
Čo sa týka finančných prostriedkov, celú štúdiu  z architektonickej kancelárie Jančina zaplatí investor. Druhá urbanistická štúdia spracovaná Fakultou umení TU bola zaplatená z rozpočtu ÚHA. 

p. Buraš, poslanec MZ – Faktická poznámka. So záujmom si prečítal dnešné noviny 
a prehlásil, že podporuje požiadavku starostu a poslanca p. Mutafova, pretože poslanci, ako volení zástupcovia mesta,   by nemali byť poslední, ale prví, ktorí sa takéto informácie dozvedia. Spomenul si, že na začiatku tohto volebného obdobia, kedy sedel ešte na druhej strane vľavo, bola tu prezentácia investora Auparku. Dnes je známe, v akom stave sa táto záležitosť nachádza a ak takto by sa malo postupovať vo všetkých veciach vo vzťahu k investorom, tak je to poľutovania hodné. Vedenie tohto mesta skutočne otázky ako je Aupark, ako je priemyselný park Pereš, ako je nový futbalový štadión malo prejednávať transparentne, veď  tieto aktivity by mali priniesť do mesta rozvoj, ale zisťujú, že  sa to tak nedeje. Myslí si, že informácie k tak závažným otázkam a hlavne k územným zmenám, by mali dostávať skôr.

p. Knapík, primátor mesta Košice – Nekomentoval vystúpenie p. Buraša, no toto čo 
odznelo dáva dostatočný priestor na to, aby všetci tí, ktorí sa o to zaujímajú, mali prístup k informáciám, ktoré potrebujú, mali možnosť sa zúčastniť rokovaní v záverečnej fáze, prípadne ich pripomienkovať. Ak odznie nejaký lepší konkrétny návrh, napríklad to, čo navrhoval p. Mutafov, tak ten priestor sa dá vždy vytvoriť. Nemyslí si, žeby sa veci diali v utajení, žeby sa o tom nediskutovalo, žeby nebol priestor. Má to svoj postup a istý rámec, čiže ten, kto sa o tieto veci zaujíma, si to tak trochu musí aj strážiť a nezaujímať sa o to až vtedy, keď média otvoria tému, o ktorej si myslia, že je utajená, resp. že sa o nej rozhoduje nejakým netransparentným spôsobom.

p. Halenár, poslanec MZ – Faktická poznámka. Požiadal, aby si úradníci mesta buď 
robili poznámky, keď poslanci kladú otázky, alebo nech to niekto robí za nich. Nebol by rád, aby tu vznikal dojem, že úradník mesta nechce zodpovedať nejakú otázku.  Zopakoval ďalšie dve, ktoré neboli zodpovedané.
Aké plusy a mínusy vidí ÚHA z navrhovaného riešenia územného plánu danej lokality?
Dal ÚHA nejakú podmienku, snažili sa danú lokalitu vylepšiť, aby predložené štúdie vyriešili nejaký konkrétny problém, alebo vylepšili niečo, čo ÚHA považuje za nie dosť dobré v danej lokalite? 
Bol by rád, keby zazneli odpovede na tieto dve otázky.

p. Drahovský, hlavný architekt mesta Košice – Plusy a mínusy daného územia. 
Územie je niekoľko rokov nevyužívané. Plusom je už to, že sa územie začne využívať a nebude v tejto konkrétnej lokalite, ktorá je už veľmi blízko centra, schátrané, nebudú tam bezdomovci a začne prinášať úžitok aj občanom, aj mestu. Obchodno-spoločenské centrum, ktoré je navrhované v lokalite bližšie ku kruhovému objazdu, zatraktívni túto polohu a vytvára sa tam základný kompozičný princíp nástupu do centrálneho územia, kde je umiestnený futbalový štadión. Centrálne umiestnenie futbalového štadióna umožní to, že pri všetkých podujatiach budú diverzifikované parkovacie podmienky pre návštevníkov štadióna jednak v obchodno-spoločenskom centre, ktoré bude severnejšie, t.j. pri kruhovom objazde, jednak západnejšie pri Cassovii, jednak južnejšie k Optime II a východnejšie k Baumaxu a Hornbachu.  Diverzifikácia návštevníkov a zaťaženie statickej aj dynamickej dopravy bude pozitívnejšie. Preto aj v minulom roku, keď sa diskutovalo o umiestnení štadióna, kedy sa rozhodovalo o premiestnení štadióna od kruhového objazdu do centrálnejšej polohy, Útvar hlavného architekta sa priklonil aj k možnému názoru premiestnenia štadióna do centrálnej polohy. 
Mínusy v spoločenskom poňatí, vo výtvarnom, alebo estetickom poňatí - určite dominancia štadióna pri kruhovom objazde by vyznela lepšie a vytvoril by sa možno symbolickejší objekt pre Košice. Čiže v tomto prípade bude štadión obklopený obchodnými strediskami. Ale práve preto, aby vyznel dostatočne dominantne, nepriklonili sa ani k architektonickej štúdii Jančina, ani k štúdii Fakulty umení, ale pokúsili sa cestu, ktorá tam vedie, posunúť takým spôsobom, aby vytvorili väčší priestor pre štadión, aby lepšie vyznel medzi existujúcimi budovami. Plus vidia ešte v tom, že štadión, ako športové zariadenie, dostáva sa do blízkosti Casosportu, kde sa vytvorí kompaktnejšia zóna športových zariadení a pre samotné podujatia v Casosporte môžu byť využívané parkovacie plochy pre štadión. Okrem toho tam má byť umiestený aj terminál IDS, ktorý chcú práve teraz konkrétnejšie a detailnejšie rozpracovať.
K podmienkam: ÚHA dáva len technické podmienky. Podmieňovať zhodnotenie pozemkov netreba, lebo už tým, že bude využívaný na športové i komerčné účely tak sa zhodnotí. Taká bola aj požiadavka mestského zastupiteľstva.

p. Knapík, primátor mesta Košice – Požiadal hlavného architekta, aby svoje 
vystúpenie skrátil a vyjadroval sa iba k faktom, nakoľko všetky tieto veci boli predmetom verejného prerokovania a poslanci sa ho mohli zúčastniť.

p. Drahovský, hlavný architekt mesta Košice – Doplnil, že ich podmienkou je, aby sa 
investori zúčastnili na spolufinancovaní prepojovacej komunikácie.

p. Knapík, primátor mesta Košice – Požiadal poslancov, aby vystupovali len zo 
zásadnými pripomienkami, nakoľko bod nebol v programe, v tejto chvíli nie je ani dostatok podkladových materiálov, aby si ich poslanci mohli pozrieť. Hovorí sa o niečom, čo v tejto chvíli nemá ani zmysel rozvíjať. Bude na to priestor a ak sa dnes dohodne termín, do 6.7.2009, kým je otvorený proces pripomienkovania, sa každý z poslancov i široká verejnosť môže zúčastniť prejednania detailov, bez časového stresu.

p. Mutafov, poslanec MZ – On hovorí vždy k zásadným veciam. Je zaujímavé, ako 
majú niektorí dvojitý meter na posudzovanie vecí. To čo hovoril p. Drahovský, to všetko má svoj zmysel, aj spomínané postupy. On však pripomienkoval inú vec. Ak by boli na prejednávanie zmien územného plánu pozvaní, ak by to bolo monotematické stretnutie a mali by možnosť sa vyjadrovať pred tým, než sa to zverejnilo v médiách, nepovedal by ani slovo. To čo povedal p. Drahovský, to sedí a toto ani nepripomienkoval. Hovoril o ničom inom. Tu sa v strede mesta mení niečo, čo si mali vydiskutovať a s vykonzultovanou témou by sa išlo navonok. To je celé o čom stále hovorí. Pozvánku nedostal, tak sa verejného prejednávania nemohol zúčastniť. Nech sa nikto nehnevá, ale keď sa mal zmeniť územný plán v Krásnej tak bolo zvolané mimoriadne mestské zastupiteľstvo s jedným bodom. Tam to išlo. A tu je zmena, ktorá má epochálny význam pre rozvoj mesta a táto na diskusiu poslancom predložená nebola.

p. Knapík, primátor mesta Košice – Ale veď stretnutie, ktoré sa začiatkom týždňa 
uskutočnilo, to malo ten charakter.  Zapája sa do toho odborná verejnosť a aj poslanci majú možnosť zúčastniť sa ho. Celý postup je legitímny, otvorený, transparentný. Nebudú sa zvolávať interné rokovania ku každej zmene. Veď ani k zmene, ktorá prebehla na Námestí osloboditeľov; v Krásnej, v asanačnom pásme, alebo kdekoľvek inde sa nevytváralo fórum, ktoré o tomto špeciálne diskutovalo. Priestor musí byť štandardný či pre poslancov, či pre obyvateľov, či pre odborníkov.

p. Rychnavský, poslanec MZ – Chcel použiť ostrejšie slová, no povedal to jemnejšie. 
Pristúpili na návrh poslanca p. Mutafova, aby si vypočuli ústnu informáciu o tomto stave a potom sa tu rozvírila taká diskusia, že až, hoci na ňu nebola príprava a považuje za nezodpovedné zdržiavať všetkých takými rečami. Bude to témou ďalšieho zastupiteľstva, preto teraz netreba rozvirovať veci, na ktoré nie sú pripravení.

p. Knapík, primátor mesta Košice – Uzavrel rozpravu a dal slovo návrhovej komisii. 

p. Boritáš, poslanec MZ – Prečítal návrh na uznesenie. 
Mestské zastupiteľstvo v Košiciach berie na vedomie ústnu informáciu hlavného architekta mesta Košice o zmene územného plánu v lokalite VŠA Košice.

p. Knapík, primátor mesta Košice – Navrhol doplniť, že je to v procese prípravy 
zmeny, lebo zmena bude vtedy, keď bude schválená.

p. Drahovský, hlavný architekt mesta Košice – Pre lepšiu informáciu pozval všetkých 
poslancov na prezentáciu celého procesu, ktorá bude budúci týždeň v utorok do miestnosti D-208 v budove Magistrátu mesta Košice. 

p. Knapík, primátor mesta Košice – Spresnená pozvánka s časom a miestom sa pošle 
cez kanceláriu samosprávnych orgánov.

p. Boritáš, poslanec MZ – Prvú časť návrhu na uznesenie predniesol a doplnil ho o text 
	„v procese prípravy“.

Hlasovanie č. 10: za 34 + p. Kupec, proti -, zdržali sa 3, nehlasovali 9.

p. Knapík, primátor mesta Košice – Konštatoval, že uznesenie bolo prijaté. 

––-     ––-     ––-

3. Správa o činnosti Útvaru hlavného kontrolóra

p. Knapík, primátor mesta Košice – Vyzval hlavného kontrolóra mesta Košice, aby 
uviedol tento materiál.

p. Hojer, hlavný kontrolór mesta Košice – V uplynulom období boli ukončené dve 
kontroly hospodárenia a to v Stredisku sociálnej pomoci na Garbiarskej ulici č. 4 a správa o výsledku kontroly použitia a vyúčtovania finančných prostriedkov z rozpočtu mesta Košice pridelených podľa VZN č. 76.
Kontrola v Stredisku sociálnej pomoci na Garbiarskej  ulici bola za obdobie 2006-2007. Predchádzajúca kontrola v tomto zariadení bola v roku 2005. Na odstránenie nedostatkov bolo prijatých 7 opatrení, všetky boli splnené, alebo sa priebežne plnia. Podrobná správa je predložená písomne. Na otázky zodpovie.
Ďalej skontrolovali vyúčtovanie finančných prostriedkov, ktoré žiadatelia dostali v rámci dotácií. V tejto oblasti sa opakujú nedostatky v tom, že subjekty neskoro, alebo vôbec nepredkladajú vyúčtovanie použitia dotácie. Na dotácie, ktoré skontrolovali, bude treba vytaviť penalizačné faktúry vo výške 140 tis. Sk, čo bude následne príjmom mestského rozpočtu.
V tomto bode predložil aj návrh plánu kontrolnej činnosti na II. polrok 2009.

V rozprave vystúpili:

p. Kočiš, poslanec MZ – Na str. 4 sa uvádza, že subjekty si pri vyplňovaní tlačív 
zrejme neuvedomili – skrátil to – a preto sú aj na krycích listoch nesprávne uvedené dátumy a pečiatka z podateľne MMK má dátum doplnenia a nie dodania materiálu. K uvedeným chybám došlo aj zo strany pracovníkov referátu športu a mládeže oddelenia školstva MMK, ktorí boli povinní uvedené subjekty upozorniť na doplnenie materiálov už pri ich prebraní. 
V tejto súvislosti mal dve otázky. Prečo nebola pečiatka z podateľne na dodanom materiáli, ale až na doplnenom a či všetky tlačivá, listy a vôbec korešpondencia je zaevidovaná na tomto úrade.  Aké opatrenia boli prijaté, aby sa takéto veci ďalej nediali.  Nestalo sa toto aj pri iných subjektoch, že toto vyúčtovanie podali neskôr nie z vlastnej viny. Napríklad: dotáciu dostanú na základe zmluvy, v ktorej sú uvedené podmienky, na aký účel má byť použitá a do ktorého dátumu má byť vyúčtovaná. Či boli preverované všetky prípady a či aj v týchto prípadoch, ako je Danax šport, ZK Lokomotíva a ďalšie, či dostali načas zmluvy a či tento časový posun nevznikol práve z tohto dôvodu.

p. Halenár, poslanec MZ – Faktická poznámka. Pripojil sa k tomu, čo povedal 
poslanec p. Kočiš. Rozšíril otázku okolo formálnych náležitostí a to: akým spôsobom je evidovaná elektronická pošta a ako je s ňou nakladané.

p. Jenčová, poslankyňa MZ – Požiadala hlavného kontrolóra, že keď bude 
prejednávaný materiál „dotácie“, aby na základe svojich zistení a skúseností ku konkrétnym žiadateľom, v prípade, že už dotáciu žiadali, dal poznámku, že zúčtovali, alebo nezúčtovali finančné prostriedky, či neboli penalizovaní. Určite to bude mať vplyv na poskytnutie ďalších dotácií. Tento prehľad by mohol tvoriť prílohu materiálu. 

p. Blaškovičová, poslankyňa MZ – Na str. č. 4 správy hlavného kontrolóra sa píše 
o občianskom združení BONA FIDE, ktoré oneskorene vyúčtovalo dotáciu a má byť preto penalizované. Vo VZN mesta sa uvádza, že do 30 dní po ukončení akcie treba podať zúčtovanie. A tu číta, že peniaze vyúčtovali 30 dní od obdržania dotácie.  Je to preto, že tá dotácia bola poskytnutá až po akcii? Tak má tomu rozumieť?

p. Kočiš, poslanec MZ – Faktická poznámka. Reagoval na starostku p. Jenčovú. 
Nemyslí si, že sa zle pýtala, no chcel by upozorniť, aby sa zatiaľ neselektovalo kto dal skôr, či neskôr vyúčtovanie a to z objektívnych príčin, či vôbec bolo to neskoré vyúčtovanie zapríčinené daným subjektom. Mohol to spôsobiť aj pracovník magistrátu, ako sa to píše aj v správe hlavného kontrolóra. 

p. Gamcová, poslankyňa MZ -  Vyjadrila sa k neziskovej organizácii Homo Homini. 
Nie je štatutárnym zástupcom, ale v tomto prípade musela povedať, že to bolo nie celkom objektívne posúdené, nakoľko táto spoločnosť zmluvu nedostala. Keď začala pátrať, kde sa zmluva nachádza, pracovníčka magistrátu zistila, že zmluvu zabudla poslať. Mala to urobiť v auguste a odovzdala ju z rúk do rúk  až vo februári. Zmluva bola podpísaná v auguste 2008 v Bratislave a pracovníčka magistrátu omylom založila do skrine všetky 4 vyhotovenia. Keďže spoločnosť ju nevlastnila, nemohla ani vedieť, aké boli podmienky. 
Ďalšia otázka sa týka bufetu v Stredisku sociálnych služieb. Pamätá sa, že pán riaditeľ už niekoľkokrát žiadal prehodnotiť výšku nájomného. Myslí si, že bufet tam naozaj chýba a magistrát sa ani nevyjadril k tejto požiadavke, preto požiadala, aby sa urýchlene urobila nejaká náprava, lebo obyvatelia Strediska to potrebujú.

p. Vargovčák, námestník primátora mesta Košice – Vyjadril sa k poslednej otázke 
poslankyne p. Gamcovej, k Stredisku sociálnych služieb. Zhruba pred pol rokom sa znižovalo toto nájomné z 2,000,- na 500,- Sk/m2. Zdieľa ten istý názor. Treba pripraviť nový materiál so symbolickým nájomným a uvidí sa. Nemyslí si však, že bude jednoduché dostať tam lekára a dostať tam aj prevádzkovateľa bufetu, aj keď to nájomné bude symbolické, ale treba to urobiť. Je to najmenej, čo môžu urobiť. 

p. Petrvalský, poslanec MZ -  Dnes bude zase predkladať rozpis dotácií do 
mládežníckeho športu. Na základe tejto správy hlavného kontrolóra sú tu dva tímy a to Lokomotíva – zápasenie a Danax šport, ktoré opätovne žiadajú aj v tomto roku dotáciu. Ak je situácia skutočne taká, že bol problém s tlačivami, tak len preto nie je za nejakú hrubú penalizáciu, pokiaľ bolo pochybenie aj zo strany Magistrátu mesta Košice.

p. Knapík, primátor mesta Košice – Vyzval hlavného kontrolóra, aby odpovedal na 
otázky.

p. Hojer, hlavný kontrolór mesta Košice – Najprv všeobecne. Neboli zistené také 
nedostatky, žeby subjekty využili peniaze neoprávnene, alebo na iný účel, než bolo poukázané. Nedostatky sú len v tom, že subjekty ich zabúdajú vyúčtovať. V tom prípade Danax šport a ďalšie 4 športové subjekty, ktoré dotáciu dostali, tam penalizáciu neuvádzal, lebo to bol administratívny nedostatok.  Toto by lepšie vysvetlil Mgr. Šulek, ktorý má túto agendu na starosti. Toto by bola aj odpoveď pre poslanca p. Kočiša, čo sa týka tlačív, pečiatok a dátumov. Pýtal sa tiež, či pri iných subjektoch neboli tie isté nedostatky. Prekontroloval i všetky dotácie, celú dokumentáciu o poskytovaných dotáciách a zistili len tie nedostatky, ktoré sú uvedené v tejto správe.
K otázke poslankyne p. Blaškovičovej – vyúčtovanie BONA FIDE – táto organizácia mala podmienky stanovené v uzatvorenej zmluve a tam je uvedené, že má vyúčtovať použitie dotácie do 30 dní od obdržania tejto dotácie. Celý tento postup je v súlade s predpismi.
Otázka poslankyne p. Gamcovej k subjektu Homo Homini – Vyúčtovanie dotácie a postup pri narábaní s dotáciou je stanovený vo VZN mesta Košice. Aj keď subjekt zmluvu k dispozícii nemal, je tu VZN, ktoré je verejne prístupné a tam sú tieto podmienky stanovené.
K otázke poslanca p. Halenára ohľadom evidencie elektronickej pošty – na to odpovedať nevedel.
K požiadavke poslankyne p. Jenčovej – nie je problém uviesť či predchádzajúce dotácie boli v poriadku.

p. Knapík, primátor mesta Košice – Požiadal riaditeľa MMK, aby vystúpil k evidencii 
elektronickej pošty.

p. Kolárčik, riaditeľ MMK – Pošta, aj elektronická,  je evidovaná na adrese 
mmk@kosice.sk Je to oficiálna schránka, kde je evidencia, kedy pošta prišla, aj kedy bolo odpovedané na daný e-mail. 

p. Knapík, primátor mesta Košice -  Spresňujúca otázka bola aj k inej pošte, či 
prechádza cez podateľňu. Myslí si, že poslanec p. Kočiš o tom hovoril. 

p. Kolárčik, riaditeľ MMK – Samozrejme, je evidovaná všetka pošta, aj klasická, aj 
elektronická na oficiálnej e-mailovej adrese.

p. Knapík, primátor mesta Košice -  Ešte odzneli otázky k dátumom a k preberaniu 
pôvodného a dodatočného vyúčtovania. Vyzval pracovníka MMK p. Šuleka.

p. Šulek, pracovník oddelenia školstva MMK -  Odpovedal na otázku p. Kočiša, ktorý 
sa pýtal,  ako je možné, že krycie listy a pečiatky na nich nesúhlasili s dodaním. Stalo sa to z toho dôvodu, že materiály, ktoré odovzdávajú jednotlivé kluby, nie sú v takom formáte, ako držal v ruke, ale sú v šanónoch, ktoré dochádzajú doslova v košoch. Podateľňa neprijíma tieto šanóny, ale iba krycie listy. Je jediným pracovníkom  na referáte športu a pracovníčka, ktorá ho v danom čase zastupovala, prijala tie šanóny a až pri kontrole zistili, že krycie listy nie sú dodané. Vyzvali preto jednotlivé kluby, aby ich dodali cez podateľňu, preto bol dátum po dodaní vyúčtovania. Oni si povinnosť splnili a splnili aj všetky náležitosti. Boli by neradi, keby boli za toto penalizovaní. Je to samozrejme aj chyba pracovníkov Magistrátu mesta, ale už urobili také opatrenia, že teraz každý klub, ktorý bude dotácie zučtovávať, dá na podateľňu iba krycí list a ostatné materiály ako sú faktúry a ďalšie doklady vo veľkých šanónoch, odovzdajú priamo na referát.
Dodal, že tých vyúčtovaní je viac ako 200 a v čase, keď tieto žiadosti prichádzajú a má to zvládnuť jeden pracovník, tak je rád, že pri takom množstve sa našli iba 4 prípady.

p. Knapík, primátor mesta Košice – Nakoľko sa do rozpravy už nikto neprihlásil, dal 
slovo návrhovej komisii. 

p. Sekáč, poslanec MZ – Prečítal pôvodný návrh na uznesenie.
Mestské zastupiteľstvo v Košiciach podľa § 6 ods. 2 písm. z) Štatútu mesta Košice berie na vedomie
1. Správu o činnosti hlavného kontrolóra Mesta Košice od XXIV. rokovania MZ.
2. Správu o výsledku kontroly hospodárenia, nakladania s majetkom a vybraných položiek príjmov a výdavkov v Stredisku sociálnej pomoci mesta Košice na Garbiarskej č. 4 za obdobie rokov 2006 a 2007.
3. Správu o výsledku kontroly použitia a vyúčtovania finančných prostriedkov 
z rozpočtu mesta Košice pridelených podľa VZN č. 76 v roku 2008 u prijímateľov dotácie.
Schvaľuje návrh plánu kontrolnej činnosti Útvaru hlavného kontrolóra mesta Košice na II. polrok 2009.

Hlasovanie č. 11: za 41, proti 1, zdržal sa 1, nehlasoval 5.

p. Knapík, primátor mesta Košice – Konštatoval, že uznesenie bolo prijaté.

––-     ––-     ––-

4. Správa o odpovediach na interpelácie a dopyty poslancov MZ

p. Knapík, primátor mesta Košice – Materiál je v písomnej podobe s krátkymi 
informáciami o odpovediach jednotlivým poslancom, ktoré im boli doručené.

V rozprave vystúpili:

p. Petrvalský, poslanec MZ – Na minulom zastupiteľstve síce odinterpeloval svoju 
žiadosť, dostal na ňu odpoveď, ale deti aj tak naďalej každé ráno na Námestí osloboditeľov sa tešia z erotického bilbordu. Všetko by bolo dobré, keby sa niečo okolo toho aj udialo. Vie, že to mesto nemá v rukách, má to v rukách iná inštitúcia a ten bilbord tam doteraz straší.

p. Knapík, primátor mesta Košice – Pracuje sa na tom a verí, že v dohľadnej dobe to 
bude vyriešené. 

p. Jenčová, poslankyňa MZ – Mala interpeláciu ohľadom toho, čo sa urobilo vo veci 
rozšírenia Slaneckej cesty. Dnes cestovala po tomto úseku hodinu 20 minút a nebolo to len kvôli mostu, ktorý sa opravuje. V závere odpovede sa píše, že pre majetkovo-právne vysporiadanie pozemkov dotknutých rozšírením Slaneckej cesty sú potrebné finančné prostriedky vo výške 50 miliónov. Verí, že táto potreba sa zohľadní pri najbližšej úprave rozpočtu. V odpovedi sa ďalej uvádza, že je potrebné uzatvorenie mandátnej zmluvy pre II. etapu procesu majetkovo-právneho vysporiadania. Predpokladá, že na to primátor mesta nepotrebuje súhlas mestského zastupiteľstva a preto verí, že túto mandátnu zmluvu z pozície štatutára mesta uzatvorí, aby sa veci pohli ďalej. 

p. Buraš, poslanec MZ – Dňa 20.5.2009 žiadal riaditeľa MMK na základe zákona č. 
211/2000 Z.z. o verejnom prístupe k informáciám niekoľko odpovedí na jeho otázky. Jedna z nich bola, že koľko nových zamestnancov bolo na magistráte zamestnaných za obdobie jeho pôsobenia  a úradovania, plus menný zoznam a ich funkcie. Má pred sebou odpoveď, ktorá je len čiastočná, pretože v poslednej prílohe tejto odpovede je uvedený nástup zamestnancov, pracovná pozícia a spôsob výberu. Všetko by sedelo, no nie je tu menný zoznam, ktorý bol súčasťou žiadosti. Následne médiami prebehla správa, ktorá hovorí o tom, že riaditeľ MMK dokonca zvažuje žalobu na neho ako na poslanca mestského zastupiteľstva. Pripomenul pánu riaditeľovi MMK a všetkým poslancom jednu vec, ktorú každý nosí pri sebe a to je poslanecký preukaz. Na tomto poslaneckom preukaze je napísané: Podľa § 25 zákona SNR č.369/1990 Zb. o obecnom zriadení je poslanec povinný, okrem iného, je oprávnený požadovať od riaditeľov právnických osôb, založených alebo zriadených obcou vysvetlenia vo veciach, týkajúcich sa ich činnosti, požadovať informácie a vysvetlenia od fyzických osôb, ktoré vykonávajú v obci podnikateľskú činnosť, požadovať vysvetlenia od štátnych orgánov vo veciach potrebných pre riadny výkon poslaneckej funkcie. Spýtal sa, či poslanec za to, na čo má nárok, má byť potom aj žalovaný zo strany úradníka – zamestnanca Magistrátu mesta a dokonca nedostane odpoveď na svoje otázky, ktoré požaduje riadnou formou?

p. Knapík, primátor mesta Košice – Odznie k tomu odpoveď.

p. Drábik, poslanec MZ – Stručne reagoval na pôvodnú informáciu č. 169, ktorú 
predniesol poslanec p. Matoušek. Reagoval na to aj na mestskej rade a zatiaľ nedostal odpoveď, preto to povedal aj v tomto bode. Je potrebné zaoberať sa  touto otázkou trochu hlbšie a myslí si, že čas je už aktuálny, aby sa okolo cintorínov a pohrebných služieb niečo urobilo. V rámci odpovede je napísaná taká zaujímavá vec, aj keď si myslí, že to nie je odpoveď, ale citovanie zákona 470/2005, že sa bude zisťovať, kto je vlastne nájomcom hrobových miest a keďže ide o prebiehajúci proces, nedá sa v súčasnosti odhadnúť výška príjmu. Bolo by vhodné občanom vysvetliť, ako to vlastne bude prebiehať, či náhodou nejaké miesta, ktorým už uplynula 5-10 ročná lehota, čo nemajú majiteľa, dediča, alebo pozostalého, čo sa ľahko môže stať pri pohybe obyvateľstva v meste, ako to bude. Alebo sa budú potom ľudia pochovávať do spoločných hrobov, lebo v odpovedi sa uvádza, že sa tieto miesta budú dražiť. Ľuďom by sa malo vysvetliť, možno aj v novinách, pretože je o to veľký záujem. Ak sa dozvedia to, čo je tu napísané, tak to bude strašná tragédia. Požiadal preto o serióznejšiu odpoveď a túto záležitosť by bolo vhodné vysvetliť občanom aj v novinách.

p. Knapík, primátor mesta – Poďakoval za podnet.

p. Hlinka, poslanec MZ – Dostal odpoveď ohľadom plánovanej výstavby 
parkovacieho domu v okolí Steel arény. Je to stručná odpoveď, nič voči nej nemá. No vzhľadom na to, že odpoveď súvisí s blížiacimi sa majstrovstvami sveta v hokeji v roku 2011, čo je o necelé 2 roky, je potrebné túto tému nemať iba vo fáze predprípravného procesu, ale je potrebné, aby sa na niektorom riadnom, alebo mimoriadnom zastupiteľstve v tomto roku hovorilo o tejto téme a aby poslanci dostali informáciu, že je pripravená a spracovaná projektová dokumentácia a rozpočtové výdavky, nakoľko na budúci rok je potrebné túto dôležitú investíciu zaradiť do rozpočtu. Nakoľko sa v odpovedi konštatuje, že realizáciu bude zabezpečovať mesto Košice v spolupráci s občianskym združením, treba mať na mysli aj finančné zabezpečenie tejto investície. Ak sa do začiatku roku 2011 parkovací dom nevybuduje, je celý projekt majstrovstiev sveta veľmi otázny. Aj obyvatelia, ktorí žijú v okolí Steel arény na Jánošíkovej a Žižkovej ulici a čiastočne aj Moldavskej, sú denno-denne atakovaní rôznymi akciami, ktoré sa tam konajú a pritom parkovanie tam vôbec nie je vyriešené. To je všetko iba provizórium. Dokonca ani tento parkovací dom nerieši podstatu, ale iba zmierni tento deficit. Bez uznesenia požiadal, aby sa tejto téme venovalo jedno z nasledujúcich zastupiteľstiev, v riadnom, alebo mimoriadnom termíne, ale ešte v tomto roku. Ide o  projektovú prípravu, rozpočet, čo z toho vyplýva a ako sa dá zabezpečiť v rámci mesta, aby sa to spoločnými silami pripravilo do roku 2011.

p. Knapík, primátor mesta Košice – Je to naliehavá potreba a súvisí so 
sprevádzkovaním Steel arény ako takej a nielen s potrebami majstrovstiev sveta, čiže aj v čase obvyklého režimu to nie je vyhovujúce a dostačujúce. Proces je v príprave. Projektová dokumentácia by mala byť dokončená súbežne s rozbehom tréningovej haly a proces by sa mal nastaviť tak, aby ten parkovací dom tam bol. Budú informovať, ak by sa veci odchyľovali od plánu, resp. ak by bolo potrebné riešiť to cez finančné zdroje mesta. Prizvú aj p. Hlinku, ako starostu dotknutej mestskej časti, na rokovanie správnej rady občianskeho združenia Košická aréna, aby mal tieto informácie z prvej ruky. Mesto je partnerom, preto je to spoločná otázka pre všetkých zainteresovaných a zúčastnených spoločníkov.
Uzavrel rozpravu a vyzval dotknutých, aby predniesli odpovede na pripomienky.

p. Kolárčik, riaditeľ MMK – Pri odpovedi na interpeláciu p. Buraša sa použil 
najkonzervatívnejší prístup z pohľadu zákona ochrany osobných údajov aj v súvislosti s tým, že bola snaha škandalizovať výbery niektorých zamestnancov. Postihy sú veľmi prísne, ak právnická osoba zverejní niektoré osobné údaje a dostanú sa na verejnosť, tak tu hrozí 10 mil. pokuta za každý jeden zverejnený prípad. P. Burašovi sa poskytli presné názvy pozícií, presné posty a na www stránke mesta sú zverejnené mená, najmä vedúcich pracovníkov. 
Druhá vec je žaloba. Určite to nie je žaloba z dôvodu, že si poslanec pýtal informácie, na ktoré má právo. Tie boli  zaslané  v niekoľko stánkovej odpovedi. Žalobu na poslanca p. Buraša zvažoval pre jeho vyjadrenia o tom, že on ako riaditeľ magistrátu dával návod na nelegálne obohacovanie sa. Je právom poslanca kritizovať, ale tiež by to malo mať isté limity slušnosti a korektnosti.

p. Knapík, primátor mesta Košice – Iste, niekedy v návale emócii odznie všeličo, ale 
treba nájsť istú hranicu, ktorá je reálnou, kritickou, aj keď tvrdou kritikou, keď sa chyba urobí, ale aby sa nerobilo z toho niečo, čo má niekedy charakter frašky a v prenesenom slova význame zosmiešňuje prácu ľudí, ktorí to robia. Je jedno, či je to riaditeľ, alebo ktorýkoľvek iný pracovník magistrátu, alebo mestských spoločností. Keď sa to prenesie do tej podoby, tak to dotyčný môže zle vnímať. Za zlý úmysel treba potrestať a urobiť príslušné opatrenia. No používať nie fér spôsoby, nekorektné spôsoby a dávať návody, tak voči tomu sa má každý právo  ohradiť. Ani pracovníci magistrátu, ani volení zástupcovia mesta nie sú tu na to, aby proti sebe bojovali, ale aby spoločne riešili úlohy a pomáhali tomuto mestu v rozvoji a zabezpečovaní úloh, ktoré zákon ukladá. Ak je na niečo rozdielny názor, ak niečo treba skritizovať, tak nie v polohe zosmiešňovania, resp. iným nevhodným spôsobom.

p. Jenčová, poslankyňa MZ – Faktická poznámka. Reagovala na vystúpenie riaditeľa 
MMK. Podľa jej vedomostí je plat vedúcich zamestnancov vec verejná a zákon na ochranu osobných údajov sa vzťahuje len na tých ostatných, takže nereagoval celkom správne.

p. Knapík, primátor mesta – Treba si to ešte vyjasniť a ak je požiadavka túto 
informáciu poskytnúť, tak sa to preverí na čo je nárok a na čo nárok nie je.
Ešte krátko k tomu, čo povedal p. Drábik. Myslí si, že otázka z hrobnými miestami je dosť vážna a môže byť jednou z úloh komunikačného referátu, aby spolu so správcom verejného cintorína pripravili materiál, aby sa verejnosť s tým mohla podrobnejšie oboznámiť, ako aj s postupom ktorý sa pri realizácii použije a mohla na to reagovať a svojim spôsobom sa aj pripraviť. Ide o to, aby mali dostatok informácií. 

p. Jutka, poslanec MZ – Faktická poznámka. Zareagoval na p. Jenčovú. Je potrebné 
rozlišovať verejných činiteľov a vedúcich zamestnancov.  Je pravdou, že plat verejných činiteľov má byť verejný, ale pokiaľ ide o vedúcich zamestnancov, tak tam by to verejné byť nemalo, lebo ich platy podliehajú zákonu o ochrane osobných údajov.

p. Knapík, primátor mesta – Nakoľko neboli žiadne ďalšie príspevky, uzavrel rozpravu 
a dal slovo návrhovej komisii.

p. Betuš, poslanec MZ – Prečítal pôvodný návrh na uznesenie.
Mestské zastupiteľstvo v Košiciach podľa príslušných ustanovení Štatútu mesta Košice berie na vedomie správu o odpovediach na interpelácie a dopyty poslancov mestského zastupiteľstva, ktoré boli prednesené na XXIV. rokovaní Mestského zastupiteľstva v Košiciach dňa 30.4.2009.

Hlasovanie č. 12: za 41, proti 1, zdržal sa -, nehlasovali 6.

p. Knapík, primátor mesta Košice – Konštatoval, že uznesenie bolo prijaté.

––-     ––-     ––-

5. Rozbor hospodárenia mesta Košice k 31. 3. 2009

p. Knapík, primátor mesta Košice – Rozbor hospodárenia mesta je predložený za 
I. štvrťrok v náväznosti na schválený rozpočet a jeho úpravy, ktoré boli do rozpočtu premietnuté. Výsledky hospodárenia už reagujú na to, ako sa ekonomika a vývoj odvíjal v tých prvých mesiacoch. Zatiaľ ešte nie je vidieť negatívne dopady, ale v ďalších mesiacoch sa to prejaví. O tom bude hovoriť zmena rozpočtu, ktorá je pripravená ako ďalší bod.

V rozprave vystúpili:

p. Petrvalský, poslanec MZ – Komisia školstva športu a mládeže prejednala tento 
materiál a odporúča mestskému zastupiteľstvu prerokovať ho a schváliť v takej podobe, ako je.

p. Halenár, poslanec MZ – Spýtal sa, na trend vývoja pohľadávok a záväzkov oproti 
roku 2008 a požiadal o celkom konkrétne čísla na podporu trendu. Po prvé – potrebuje poznať trend a po druhé – nejaké podporné čísla k tomu.

p. Knapík, primátor mesta Košice – Nakoľko sa do rozpravy nikto neprihlásil, uzavrel 
rozpravu a požiadal zástupcu riaditeľa MMK, ktorý má na starosti ekonomické otázky, aby krátko odpovedal. 

p. Dlhý, zástupca riaditeľa MMK – Stav a vývoj pohľadávok je stabilný. Nenarastajú. 
Pravdepodobne v tomto roku to budú analyzovať vzhľadom na situáciu. Presnú informáciu s grafom a vývojom vie poslancovi p. Halenárovi doručiť buď v elektronickej, alebo písomnej podobe. V danom momente nevedel odpovedať, lebo je niekoľko druhov pohľadávok. 

p. Knapík, primátor mesta Košice – Ak si to poslanec bude želať, môže sa pripraviť 
informácia za uplynulých 5 mesiacov. Rozprava bola uzavretá, dal preto slovo návrhovej komisii. 

p. Betuš, poslanec MZ – Prečítal pôvodný návrh na uznesenie.
Mestské zastupiteľstvo v Košiciach podľa § 6 ods. 2 písm. c) Štatútu mesta Košice berie na vedomie rozbor hospodárenia mesta Košice k 31. 3. 2009.

Hlasovanie č. 13: za 41, proti 1, zdržal sa -, nehlasovali 6.

––-     ––-     ––-

6. Informácia o výsledkoch hospodárenia obchodných spoločností s účasťou 
     mesta  za rok 2008

p. Knapík, primátor mesta Košice – Materiál je v písomnej podobe s podrobnou 
analýzou, s výsledkami, so stanoviskami jednotlivých orgánov spoločností. 

V rozprave vystúpili:

p. Kočiš, poslanec MZ – K obchodnej spoločnosti MFK – Je tu odsek, kde sa píše, že 
začiatkom roka 2007 odpredala táto spoločnosť spoločnosti SC Trade, a.s. časť pozemku v areáli v celkovej hodnote 20.064 tis. Sk, ktorý potom koncom roka spätne kúpili od tej istej firmy za 31.835 tis. Sk. Je tam finančný rozdiel 11.770 tis. Sk v neprospech MFK. Okrem tohto faktu v hospodárení je tu ešte ďalšia vec. Bola založená nová spoločnosť KF & NC, a.s. a tej bol predaný pozemok za 19.400 tis. Sk. Zaujíma ho, či je to ten istý pozemok, ktorý stále chodí v transferi. 

p. Halenár, poslanec MZ -  K DPMK – v tabuľke na riadku 23 položka  54 Iné náklady 
na hospodársku činnosť – voči roku 2007 je nárast niekoľko sto percent, zo 17.5 mil. Sk na 60 mil. Sk. Potreboval by poznať odpoveď, že čo tvorí iné náklady na hospodársku činnosť DPMK a prečo je takýto prudký nárast.

p. Knapík, primátor mesta Košice – Nakoľko sa už nikto nehlásil, uzavrel rozpravu 
a požiadal o krátke vysvetlenie k predneseným otázkam. Otázka, ktorú predniesol poslanec p. Kočiš, bola už predmetom riešenia a vysvetľovania v minulom roku.

p. Dlhý, zástupca riaditeľa MMK – V rámci MFK sa jedná o ten istý pozemok. 

p. Tkáč, riaditeľ DPMK – V položke iné náklady je rozdiel taký vysoký z dôvodu, že 
sa jedná o rezervu na súdny spor vo výške 50 mil. Sk.

p. Knapík, primátor mesta Košice – otázky boli zodpovedané, dal preto slovo 
návrhovej komisii. 

p. Boritáš, poslanec MZ – Prečítal pôvodný návrh na uznesenie.
Mestské zastupiteľstvo v Košiciach podľa § 6 ods. 2  písm. ac) Štatútu  mesta  Košice    berie na vedomie informáciu o výsledkoch hospodárenia obchodných spoločností s účasťou mesta  za rok 2008.
Schvaľuje finančné usporiadanie výsledku hospodárenia – straty za rok 2008 obchodnej spoločnosti DPMK, a.s. finančným krytím zo strany jediného akcionára a zakladateľa spoločnosti mesta Košice vo finančnej čiastke 16 817 tis. Sk  t.j. 558 222,13 € účelovo určenej na krytie straty obchodnej spoločnosti Dopravný podnik mesta Košice, a.s..

Hlasovanie č. 14: za 40, proti 1, zdržali sa 3, nehlasovali 4.

p. Knapík, primátor mesta Košice – Konštatoval, že uznesenie bolo prijaté.

––-     ––-     ––-

7. Návrh na 3. zmenu programového rozpočtu mesta Košice na rok 2009

p. Knapík, primátor mesta Košice – Predložená zmena reaguje na vývoj situácie 
v ekonomike a v predpokladoch vývoja príjmov mesta z pohľadu podielových daní. Rovnako reaguje aj na aktuálne potreby vo viacerých oblastiach. Pokiaľ vie, sú pripravené niektoré aktuálne veci, ktoré by mali byť predmetom rokovania. Materiál je aj v písomnej podobe. Avizované bolo spresnenie niektorých položiek, čo sa týka podpory športu, prípadne niečo iné, tak je tu priestor na rozdiskutovanie, aby sa v záverečnej podobe ujednotili na zmene, ktorá by mohla byť schválená a aplikovaná.

V rozprave vystúpili:

p. Petrvalský, poslanec MZ -  Má pripravený pozmeňujúci návrh k tomuto bodu, ktorý 
sa týka rozdelenia dotácií. V 3. zmene programového rozpočtu mesta Košice na rok 2009 je  suma 299 tis. eur v programe Zdravé mesto, podporograme  Dotácie na šport a mládež pre podporu klubov, ktoré sa venujú mládeži. Nečítal ho celé, aby sa materiál nemusel čítať 2-krát, lebo skutočne ide len o prerozdelenie už schválenej sumy,  ale požiadal návrhovú komisiu, aby tak učinila.

p. Matoušek, poslanec MZ – Predniesol návrh – I. doplnok k 3. zmene programového 
rozpočtu mesta Košice na rok 2009 a jedná sa o prostriedky, ktoré by mali byť určené na revitalizáciu a rekonštrukciu schátralých detských ihrísk a lavičiek v meste Košice.  Mestské zastupiteľstvo v Košiciach v zmysle uvedených paragrafov schvaľuje 1. doplnok k 3. zmene programového rozpočtu mesta Košice na rok 2009: v príjmovej časti – bežné príjmy navýšiť o 30 tis. eur. Vo výdavkovej časti Bežné výdavky + 30 tis. eur v programe 3 Zdravé mesto, ako účelové finančné prostriedky pre Správu mestskej zelene, určené na revitalizáciu a rekonštrukciu značne schátralých detských ihrísk a lavičiek v meste Košice s najmenej 50 % finančnou spoluúčasťou mestských častí. Znamená to, že keď sa navýšili bežné príjmy, treba ich aj opatriť a to z finančných operácií príjmy + 30 tis. eur, prevod z rezervného fondu. Zákon teraz povoľuje použiť rezervný fond aj na bežné príjmy. Takéto uznesenie odovzdal návrhovej komisii. 

p. Knapík, primátor mesta Košice – Takže tá spoluúčasť je viazaná na 50 %. Dobre 
tomu rozumel?

p. Matoušek, poslanec MZ – Je to najmenej 50 %.

p. Dolná, poslankyňa MZ – Na základe toho, že mesto vyhralo spor so spoločnosťou 
Ekothermal 99 o čiastku 1.060 mil. Sk, išlo o pohľadávku Ekothermalu, ktorú neskôr  postúpil AGW. Za zastupovanie pri tomto spore vzniká mestu záväzok 2,5 % čo je 887.288 eur z hodnoty nároku uplatnenom v súdnom spore. Navrhla časť tejto odmeny zahrnúť do tejto úpravy rozpočtu a to je 211.581 eur z bežných výdavkov. 
Ako druhý bod požiadala o spolufinancovanie projektu kompostáreň Bernátovce vo výške 831.054 eur z kapitálových výdavkov a úpravu finančných operácií v príjmoch a to prevod z rezervného fondu vo výške 2,297.574 eur.

p. Balún, poslanec MZ – Mal pripomienku k programu č. 2 Mesto kultúry. Je tam 
čiastka  + 50 tis. eur. Je rád, že sa našli nejaké  peniaze pre kultúru. Komisia kultúry prerokovala na svojom zasadnutí návrh vedenia mesta na prioritné aktivity, ktoré mesto chce v kultúre podporovať a rozdelila tých 50 tis. eur tak ako to prečíta návrhová komisia, ktorej materiál odovzdal, takže poslanci to budú počuť. Zároveň konštatoval, že sa zaoberali aj ďalším bodom a to podprogramom 5 podporné aktivity v oblasti historického dedičstva. Na komisii bol prítomný aj hlavný architekt mesta p. Drahovský, ktorý komisiu informoval o realizácii pamätníka obetiam a udalostiam roku 1968 a revolúcie 1989. Bola k tomu živá diskusia s veľkými výhradami k ideovému zadaniu a celkovej realizácii a postupu v tejto oblasti. Celkom dobre si porozumeli aj s pánom architektom Drahovským a verí, že spolupráca bude pokračovať tak, ako sa dohodli na komisii. Poďakoval mu za jeho účasť a ústretovosť.

p. Kočiš, poslanec MZ – Faktická poznámka. Reagoval na vystúpenie poslankyne p. 
Dolnej. Upozornil, že mestské zastupiteľstvo supluje navyšovanie rozpočtu z rezervného fondu a fondu rozvoja bývania. Upozornil, že mesto bude mať problém s príjmom aj v budúcom roku, ktorý nebude o nič lepší, ako tento. Donekonečna sa nedá suplovať z rezervného fondu a fondu rozvoja bývania. Treba sa vážne zamyslieť nad tým, ako budú napĺňať rozpočet, resp. ako budú znižovať výdavky.

p. Knapík, primátor mesta Košice – S tým možno len súhlasiť. 

p. Jenčová, poslankyňa MZ – K zmene rozpočtu mala pripomienky aj na Rade 
starostov s tým, že prednesie na mestskom zastupiteľstve pozmeňujúci návrh Ide o mestskú políciu, ktorej sa zobralo 75 tis. eur. Každý vie, aký je stav poriadku v tomto meste. Pri úspornom rozpočte v minulosti sa krátili dotácie na šport a kultúru, no v tejto úprave sa dotácie objavujú viac menej v plnej výške, no na políciu sa zabudlo. Dotácie na šport sú vo výške 400 tis. eur, dotácie na kultúru a podporné aktivity sú vo výške 80 tis. eur. Sú to dosť veľké čiastky na to, že nie sú peniaze na základné funkcie mesta. Preto jej návrh znie: Z navrhovaných  360.500 eur, ktoré sú v 3. úprave vyčlenené na dotácie pre šport zobrať 60 tis. eur a z dotácií na podporné kultúrne aktivity, kde je navrhované zvýšenie o 80 tis. eur nechať len 60 tis. eur a takto sa získa 80 tis. eur, ktoré budú vo výdavkoch pre mestskú políciu v položke platy a mzdy pre mestskú políciu. 
Stručne zopakovala svoj návrh: Znížiť dotácie a tieto peniaze presunúť na mzdy a platy pre mestskú políciu.

p. Blaškovičová, poslankyňa MZ – Pri hlasovaní o úprave rozpočtu aj vzhľadom na 
dotácie pre kultúru, zdrží sa hlasovania v zmysle zákona o možnom konflikte záujmov.

p. Balún, poslanec MZ – Faktická poznámka.  Pripomenul, že v tomto prípade nejde 
o schvaľovanie dotácií, ale o formu spolupráce a participácie mesta na pilierových aktivitách, na ktorých sa mesto rozhodlo participovať. Je to úplne iná forma, preto odporučil, či poprosil pani poslankyňu, aby zvážila svoj návrh a prípadne ho stiahla,  lebo ináč požiada kolegov, aby ho nepodporili.

p. Petrvalský, poslanec MZ -  Faktická poznámka. Osobne je tiež toho názoru, že dosť 
sa napracovali, kým sa dostali do štádia, že tieto dotácie aj v krízovom čase vyzerajú ako vyzerajú a že mesto dokáže svoju mládež podporiť. Je mu ľúto, že chýbajú peniaze mestskej polícii, no treba do augusta porozmýšľať nad tým, ako by sa mestskej polícii pomohlo. Pripravil by sa jeden poriadny materiál k tomu a na augustovom zastupiteľstve by zaň zahlasovali. Toto by bolo lepšie riešenie, ako teraz za chodu meniť niektoré čísla, ktoré môžu 3. zmenu rozpočtu rozkývať.

p. Knapík, primátor mesta Košice – Ani v tom auguste to nebude jednoduché, lebo 
mesto musí byť veľmi, veľmi úsporné. S konečnou platnosťou uzatvoril rozpravu. Verí, že návrhová komisia má v predložených návrhoch prehľad; odovzdal jej slovo.

p. Sekáč, poslanec MZ – Prvý pozmeňujúci návrh predniesol poslanec p. Petrvalský.
Mestské zastupiteľstvo v Košiciach podľa § 6 ods. 2 písm. d) Štatútu mesta Košice schvaľuje úpravu v 3. zmene programového rozpočtu mesta Košice na rok 2009 a to rozdelenie sumy 299 tis. eur v programe č. 3 Zdravé mesto, podprogram 8 Dotácie na šport a mládež bod a) fond mládežníckeho športu, podpora klubov, ktoré sa venujú mládeži nasledovne:

D. Fond mládežníckeho športu – kolektívne športy:
	
Názov žiadateľa	Suma v €	
Prvý mestský hádzanársky klub	16 600	
HC Košice – hokej	8 300	
HC Košice s.r.o. - hokej	8 300	
OZ "Zober loptu, nie drogy" - basketbal	9 957	
BK SOUŽ Cassovia Košice - basketbal	16 600	
ŠKP Košice - vodné pólo	16 600	
FC Lokomotíva - futbal	2 858	
ŠK Gama Košice - florbal	1 632	
Volejbalový klub Slávia TU Košice	3 275	
ŠŠK ABOVIA 96 Košice - basketbal	1 596	
ŠŠK KOMETA Košice - volejbal	1 882	
Akademik TU - florbal	4 907	
Akademik TU - vodné pólo	1 096	
ŠŠK KAC Jednota - basketbal	7 384	
ŠŠK KAC Jednota - nohejbal	3 234	
ŠŠK KAC Jednota - futbal	4 526	
ČH Hornets - vodné pólo	1 667	
Donator n.f. - futsal	2 358	
ŠK Blakot – florbal	1 667	
SPEEDY - športový tanec	7 021	
ŠŠK ZŠ Bernolákova – hádzaná	2 382	
Nohejbalový klub DPMK	5 502	
ŠŠK Union press – basketbal	143	
TYDAM Košice – basketbal	1 667	
1. Basebalový klub Slávia UPJŠ Košice	6 360	
Volejbalový klub Šaca (beach aj volej)	2 263	
TC METEOR Košice – športový tanec	2 549	
DANNAX SPORT, s.r.o. Košice – basketbal ml.	10 957	
S P O L U	153 283	
Fond mládežníckeho športu – individuálne športy:
Názov žiadateľa	Suma v €	
Karate Klub Kretovič	3 222	
Veterinary Bodybuilding Club Košice - kulturistika	4 786	
Športové združenie TJ Metropol Košice - karate	3 270	
TJ Slávia UVL – kanoistika	2 691	
Karate klub UNION o.z.	5 048	
Mestský klub vzpierania a silových športov	15 326	
TRIXEN - klub vodného lyžovania	9 141	
Guard klub kickbox Košice	7 833	
AQUA Club - TPŠ plávanie, atletika	8 326	
Oddiel športovej gymnastiky KEŠEL	520	
Kraso Centrum Košice – krasokorčulovanie	2 880	
ŠKP pri SOŠ PZ – kickbox	2 600	
ŠK Športhala – vzpieranie	700	
Vzpieračský klub VIKTÓRIA	2 156	
TJ Obalservis – atletika	745	
Badmintonový klub Lokomotíva Košice	5 564	
Box klub Lokomotíva Košice 	6 165	
Atletický klub Olympia ŠG Košice	4 259	
Stolnotenisový klub Lokomotíva Košice	5 424	
Gymnastik Košice - športová gymnastika	3 777	
Akademik TU – atletika	7 315	
Akademik TU – bedminton	1 960	
Akademik TU - orientačný beh	6 164	
JUDO Košice – judo	516	
ŠŠK KAC Jednota - turistika	235	
BMX klub Košický šarkaň - cyklistika	1 295	
TJ Lokomotíva - zápasenie	5 268	
TJ Slávia UVL - voltíž	502	
Šermiarska spoločnosť Willard	1 467	
Mestský klub vzpierania a silových športov - silový trojboj	2 750	
Športový klub polície - plávanie	16 600	
Športový klub polície - taekwondo WTF	7 212	
S P OL U	145 717	

Hlasovanie č. 16: za 43, proti 1, zdržali sa 3, nehlasoval 1.

p. Knapík, primátor mesta Košice – Konštatoval, že návrh bol prijatý.

p. Betuš, poslanec MZ – Druhý pozmeňujúci návrh predložil poslanec p. Matoušek.
Mestské zastupiteľstvo v Košiciach podľa § 6 ods. 2 písm. c) Štatútu mesta Košice schvaľuje  1. doplnok k 3. zmene programového rozpočtu mesta Košice na rok 2009. Výdavková časť – bežné výdavky + 30 tis. eur program 3 Zdravé mesto, účelové finančné prostriedky pre Správu mestskej zelene určené na revitalizáciu a rekonštrukciu značne schátralých detských ihrísk a lavičiek v meste Košice s najmenej 50 %-tnou finančnou spoluúčasťou mestských častí.
Finančné operácie: Príjmy + 30 tis. eur, prevod z rezervného fondu + 30 tis. eur.

Hlasovanie č. 16: za 43, proti 1, zdržali sa 3, nehlasoval 1.

p. Knapík, primátor mesta Košice – Konštatoval, že uznesenie bolo prijaté.

p. Betuš, poslanec MZ – Tretí pozmeňujúci návrh predložil poslanec p. Balún v znení: 
Mestské zastupiteľstvo schvaľuje zvýšenie bežných výdavkov v programe Mesto kultúry v podprograme kultúrno-spoločenské podujatia v položke 08209 na podujatia v rámci projektu Leto v Košiciach a Kultúrna jeseň v celkovej hodnote 50 tis. eur nasledovne:
Názov žiadateľa, účel	Suma v € 	
1.	Zlatý žobrák – 15. ročník medzinárodného festivalu   
        lokálnych  televízií	3 000	
2.	Cassovia Folkfest – prezentácia tradičnej ľudovej kultúry  pre širokú verejnosť s medzinárodnou účasťou	3 000	
3.	Summer Day – prezentačný program saleziánskych 
      združení na podporu duchovných aktivít a efektívneho 
        využitia voľného  času	2 000	
4.	Šengenský poludník – festival mládežníckych orchestrov s  medzinárodnou účasťou	8 000
	
5.	10. Európsky festival Feman, festival národov 
      a národností  s cieľom podporiť zachovanie identity pri 
   integrácií menšín do  majortiných spoločností európskej      
    kultúry	
3 000	
6.	Cassovia Country Party – 3. ročník country festivalu na 
        Alpinke s medzinárodnou účasťou s prísahou    
        slovenských jazdcov  Európskeho Pony Expresu	3 000	
  7.  3. ročník Festivalu divadiel strednej Európy
       – prezentácia Štátneho divadla a partnerských kultúrnych 
       inštitúcií stredoeurópskeho regiónu	5 000	
  8. 3. ročník medzinárodného plenéra výtvarníkov – tvorba 
      výtvarníkov z Košíc, zo SR a zo zahraničia na uliciach s 
      košickou tematikou „Pamiatky starého mesta, architektúra“      	1 500	
  9. 39. ročník medzinárodného organového festivalu Ivana 
      Sokola –  významné podujatie európskeho formátu v oblasti
      klasickej  hudby 	2 000	
10. 10. Míting európskeho divadla a kultúry 2009 – 
       medzinárodné stretnutie nezávislých divadiel, kultúrne 
       podujatia rôzneho žánrového zamerania v rámci 
       divadelníctva	5 000	
11. 40. rokov Divadla Thália – galaprogram s účasťou 
       súčasných  umelcov i umelcov, ktorí začali svoju kariéru  
       v divadle Thália a  pôsobia v iných významných 
       inštitúciách kultúrneho života 	2 500	
12. 50. rokov Bábkového divadla v Košiciach – galaprogram 
       pri jubileu divadla, prezentácia vlastnej tvorby 
        i zahraničných hostí 	2 500	
13. Art Dance – medzinárodný festival scénického tanca, 
       prezentácia výsledkov aktívnej záujmovo-umeleckej 
       činnosti na podporu pohybového umenia	2 500	
14. Medzinárodný jazzový festival – prezentácia hudobných 
       formácií s cieľom podpory koncertného života
       s  medzinárodným významom v oblasti profesionálneho 
       jazzového umenia na Slovensku	2 000	
15. Višegrádske dni – viac žánrový medzinárodný festival v     
       oblastiach divadla, hudby, výtvarného umenia z krajín V4       	3 000	
16.  Moje miesto v komunite – rôzne aktivity na voľný čas 
       predovšetkým pre matky s deťmi na podporu 
       zmysluplných aktivít počas celého roka	2 000	
S P O L U	    50 000 	

p. Buraš, poslanec MZ – Faktická poznámka. Verejne deklaroval, že združenie Feman, 
ktorého je štatutárom, nebude do konca funkčného obdobia žiadať žiadnu dotáciu z mesta Košice. Dal to aj písomne. Poďakoval za priazeň, ale platí to, čo povedal. Požiadal predkladateľa aj návrhovú komisiu, aby vyškrtli združenie Feman z tohto zoznamu. 
Po druhé – dostal oznámenie z oddelenia kultúry, že mesto nemá finančné prostriedky a tohto roku festival Feman nepodporí. Aj z toho dôvodu žiada, aby bolo združenie Feman z tohto zoznamu vyškrtnuté.

p. Knapík, primátor mesta Košice – Požiadavku pána poslanca treba rešpektovať.

p. Balún, poslanec MZ – Faktická poznámka. Vzhľadom na skutočnosť, že sa bude 
akceptovať rozhodnutie poslanca p. Buraša, predniesol by návrh na doplnenie a prerozdelenie tejto čiastky.

p. Knapík primátor mesta Košice – Rozprava už bola uzatvorená, návrh bol prečítaný. 
Na žiadosť poslanca p. Buraša je možné túto úpravu previesť, ale ďalšia úprava...

p. Balún, poslanec MZ – Môže tak urobiť na augustovom rokovaní? Ide mu o to, aby 
sa to nerozplynulo. Má obavy.

p. Knapík primátor mesta Košice – Môže to byť. Požiadal návrhovú komisiu o úpravu 
v uznesení.

p. Betuš, poslanec MZ – Takže z celého návrhu, ktorý prečítal mestskému 
zastupiteľstvu, návrhová komisia navrhuje vylúčiť bod č. 5. 10 Európsky kultúrny festival Feman, festival národov a národností s cieľom podporiť zachovanie identity pri integrácii menšín do majoritných spoločností európskej kultúry vo výške 3.000 eur. Tento žiadal poslanec p. Buraš vylúčiť.

Hlasovanie č. 17: za 38, proti 3, zdržali sa 6, nehlasoval 1.

p. Knapík primátor mesta Košice – Konštatoval, že uznesenie bolo prijaté.

p. Boritáš, poslanec MZ – Prečítal návrh poslankyne p. Dolnej.
Mestské zastupiteľstvo v Košiciach  v zmysle § 6 ods. 2 písm. c) Štatútu mesta Košice schvaľuje úpravu uznesenia v návrhu 3. zmeny programového rozpočtu mesta Košice na rok 2009 v Bežných výdavkoch program č. 9 Interné služby v sume + 211.581 eur, Kapitálové výdavky, program č. 3 Zdravé mesto v sume 831.094 eur. 
Finančné operácie: príjmy, prevod z rezervného fondu v sume + 2.297.574 eur.

Hlasovanie č. 18: za 34, proti 3, zdržali sa 9, nehlasovali 2.

p. Boritáš, poslanec MZ – Ďalší návrh predložila poslankyňa p. Jenčová. Upozornil, že 
predložila dva návrhy. Prvý návrh položka 081.0 Dotácie šport už bola schválená, takže nie je možné to meniť. O druhom návrhu je možné hlasovať, ak bude pani poslankyňa súhlasiť a to zvýšiť položku Mzdy, platy mestskej polície o + 20 tis. eur z položky podporné aktivity, ktoré sú naplánované vo výške 80 tis. eur. Prečítal návrh a navrhovateľka sa môže vyjadriť následne.
Mestské zastupiteľstvo v Košiciach schvaľuje zmeny rozpočtu takto:
1. položku 08.2.0.9 podporné aktivity v 3. úprave na 60 tis. eur 
2. zvyšuje položku Mzdy a platy mestskej polície o 20 tis. eur.
Ak je súhlas navrhovateľky môže sa o návrhu hlasovať.

p. Jenčová, poslankyňa MZ – Má pocit, že tá čiastka zo športu bola celá rozdelená 
a tým pádom vyčerpaná a tých 60 tis. Sk tam ostalo. 

p. Petrvalský, poslanec MZ – K tomu povedal, že nielen tých 299 tis. eur, ktoré on 
rozdeľoval boli v tej čiastke. Sú tam ešte školské ligy, olympiády a také veci, ktoré sú uvedené v dôvodovej správe v bode B. Keď sa to zráta, tak je celá čiastka vo výške 360 tis. eur vyčerpaná.

p. Knapík primátor mesta Košice -  Návrh odznel, v zásade to stiahnuté nebolo, treba 	a o ňom hlasovať.

Hlasovanie č. 19: za 13, proti 3, zdržalo sa 21, nehlasovali 4.

p. Knapík primátor mesta Košice – Konštatoval, že uznesenie nebolo prijaté.

p. Boritáš, poslanec MZ – Prečítal pôvodný návrh na uznesenie.
Mestské zastupiteľstvo v Košiciach podľa § 6 ods. 2 písm. c) Štatútu mesta Košice schvaľuje
A/
3. zmenu programového rozpočtu mesta Košice na rok 2009 so schválenými pozmeňujúcimi návrhmi takto:
Kapitálové príjmy							+     334 804 €
Z predaja pozemkov a nehmotných aktív			+     334 804 €
Bežné výdavky								
Program 1:   Mesto rodiny						+          7 000 €
Program 2:   Mesto kultúry						+        50 000 €
Program 4:   Školstvo						+      589 958 €
Program 5:   Doprava						+        93 937 €
Program 7:   Služby občanom					-         22 531 €
Kapitálové výdavky								
Program 1:   Mesto rodiny						+        82 985 €
Program 2:   Mesto kultúry						+        83 950 €
Program 3:   Zdravé mesto						+        23 500 €
Program 4:   Školstvo						+   1 700 000 €
Program 5:   Doprava						+      343 904 €
Finančné operácie
Príjmy									 	
Úver na zníženie energetickej náročnosti budov ZŠ		+    1 700 000 €
B/
Dotáciu v zmysle VZN č.76 pre Rímskokatolícku cirkev, farnosť Košice - Myslava vo výške 82 985,-  € na dostavbu pastoračného centra na Luníku IX.  
C/
Prijatie účelového úveru vo výške 1 700 000,- € na zníženie energetickej náročnosti budov ZŠ.
Po konzultácii s finančným oddelením je to všetko.

Hlasovanie č. 20: za 37, proti 4, zdržali sa 6, nehlasoval 1.

p. Knapík primátor mesta Košice -  Konštatoval, že uznesenie bolo prijaté.
––-     ––-     ––-

8. Návrh zmien a doplnkov ÚPN HSA Košice v lokalite Za Baránkom

p. Knapík primátor mesta Košice – Materiál je v písomnej podobe. Vyzval hlavného 
architekta mesta Košice, aby ho uviedol.

p. Drahovský, hlavný architekt mesta Košice – Zmeny ÚPN HSA Košice v lokalite Za 
Baránkom sa navrhli v kontinuite výstavby existujúcej lokality za pohostinstvom nad Baránkom. Táto lokalita je v doteraz platnom územnom pláne vedená ako les. Je to ale lokalita, ktorá z územno-plánovacieho a z právneho hľadiska vedená ako ostatné plochy a má vyňatie z poľnohospodárskeho pôdneho fondu a má perspektívu rozvitia pre nízko podlažnú obytnú zástavbu. Je záujem o rozvoj tejto lokality. Boli spracované štúdie a aj investor spracoval na vlastné náklady štúdiu a dokumentáciu k tejto lokalite. Zmena prešla bežným pripomienkovacím procesom s vyhodnotením, že je bez zásadných pripomienok od zúčastnených organizácií, ktoré sa k nej vyjadrovali.

V rozprave vystúpili:

p. Mutafov, poslanec MZ -   v zásade nemal nejaké námietky voči rozvojovým prvkom 
a možnostiam výstavby, pretože to prináša nové príležitosti a nové bývanie, ale nedá mu, aby pri tejto príležitosti nepovedal, že mestská časť v decembri schválila zmenu územného plánu v lokalite Ferrocetrum. Tam sú pozemky majetkovo vysporiadané, je tam všetko pripravené a pol roka to čaká, konali sa tri zastupiteľstvá a materiál nie je pripravený na rokovanie. Tento materiál, ktorý je predložený, dáva možnosti rozvoja, ale nevie, či sú tam dostatočné komunikačné, svetelné náležitosti, cesty pripravené, ale toto do zastupiteľstva prišlo. Aby dlho nerozprával, verejne požiadal p. Drahovského, aby na augustové zastupiteľstvo bola predložená lokalita Ferrocentrum. Nechcel zdržiavať, ale nemal inú možnosť, kde to povedať. Je to v  súvislosti so stanoviskom MČ Košice – Západ a zároveň aj so žiadosťou firmy CNT, ktorá reprezentuje žiadosť Ferrocentra na riešenie územného plánu tejto lokality;
K tomuto bodu nemal zásadné pripomienky, lebo to treba urobiť, no zároveň ich prípad je podobný, aj keď jednoduchší a pritom už šiesty mesiac nie je predložený na rokovanie mestského zastupiteľstva.  Využil túto diskusiu, lebo nemal kde inde v bode rokovania toto povedať. Poďakoval za pochopenie.

p. Knapík, primátor mesta Košice – V programe rokovania sú body interpelácie 
a dopyty. Tento priestor je určený aj na takéto veci. Nakoľko sa nikto nehlásil, uzavrel rozpravu a požiadal hlavného architekta o krátky koment.

p. Drahovský, hlavný architekt mesta Košice – Lokalitu Ferrocentra predložili na 
poradu primátora s návrhom, aby bol urobený prieskum v tejto lokalite. Boli priamo v danom objekte a zistili, že lokalita nie je pripravovaná a predložená preto, lebo je v kontakte s celospoločenským centrom a tým by sa stratila posledná možnosť ubytovacích kapacít v kontakte s celospoločenským centrom. Ak prejde mestským zastupiteľstvom požiadavka na prehodnotenie tejto lokality, nemajú proti tomu možnosť sa brániť, ale oni to takto vyhodnotili a písomne to oznámili CNT aj mestskej časti.

p. Knapík, primátor mesta Košice – Odovzdal slovo návrhovej komisii. 

p. Betuš, poslanec MZ – Prečítal pôvodný návrh na uznesenie. 
Mestské zastupiteľstvo v Košiciach podľa § 31 stavebného zákona a podľa príslušných ustanovení Štatútu mesta Košice schvaľuje
1. zmeny a doplnky Územného plánu hospodársko-sídelnej aglomerácie Košice v lokalite Za Baránkom v zmysle grafickej prílohy dokumentácie,
2. doplnok ku Všeobecne záväznému nariadeniu mesta Košice č. 39/1998, ktorým sa vyhlasuje záväzná časť Územného plánu hospodársko-sídelnej aglomerácie Košice.
Berie na vedomie stanovisko nadriadeného orgánu územného plánovania.
Žiada primátora mesta Košice zabezpečiť uloženie zmien a doplnkov Územného plánu hospodársko-sídelnej aglomerácie Košice na Útvare hlavného architekta mesta Košice, na Miestnom úrade Mestskej časti Košice – Sever, na stavebnom úrade Mesta Košice pracovisku Staré mesto a na Krajskom stavebnom úrade v Košiciach.

Hlasovanie č. 21: za 44, proti 1, zdržal sa -, nehlasovali 3.

p. Knapík, primátor mesta Košice – Konštatoval, že uznesenie bolo schválené.

––-     ––-     ––-

9. Príprava projektu „Posilnenie uvedomenosti o spoločných historických 
    a kultúrnych tradíciách Abova na oboch stranách hranice“

p. Knapík, primátor mesta Košice – Nakoľko sa do rozpravy nikto neprihlásil, dal 
slovo návrhovej komisii.

p. Betuš, poslanec MZ – Prečítal pôvodný návrh na uznesenie.
Mestské zastupiteľstvo v Košiciach podľa § 6 ods. 2 písm. ac) Štatútu mesta Košice schvaľuje
a)	predloženie projektového návrhu v rámci Operačného programu cezhraničnej spolupráce Maďarská republika – Slovenská republika 2007-2013, Prioritná os 1: Hospodárstvo a spoločnosť, Oblasť podpory: 1.7. Aktivity Ľudia ľuďom: „Posilnenie uvedomenosti o spoločných historických a kultúrnych tradíciách Abova na oboch stranách hranice“, ktorý je v súlade s Programom hospodárskeho a sociálneho rozvoja, vrátane spolufinancovania, 
b)	zabezpečenie realizácie projektu po schválení projektového návrhu,
c)	financovanie projektu vo výške 5 % z celkových oprávnených výdavkov na projekt t.j. vo výške 90 000,- EUR.

Hlasovanie č. 22: za 43. proti -, zdržal sa 1, nehlasovali 4.

p. Knapík, primátor mesta Košice -  Konštatoval, že uznesenie bolo prijaté.

––-     ––-     ––-

9/1 Zateplenie bytovej budovy na Vojvodskej č. 2, 4  v Košiciach  z finančných 
       prostriedkov Vládneho programu zatepľovania

p. Knapík, primátor mesta Košice – Materiál je v písomnej podobe a je v dôvodovom 
zámere obnovy a rekonštrukcie bytových domov, ktoré spravuje mesto cez BPMK. Nakoľko sa do rozpravy nikto neprihlásil, dal slovo návrhovej komisii. 

p. Sekáč, poslanec MZ – Prečítal pôvodný návrh na uznesenie.
Mestské zastupiteľstvo v Košiciach podľa § 6  ods. 2 písm. b) a § 29 ods. 1 písm. h) a k) Štatútu mesta Košice  schvaľuje
1.	Realizáciu investičnej akcie – zateplenie bytovej budovy na  Vojvodskej  č. 2, 4  v Košiciach v súlade s § 5 ods. 1 písm. g)  zákona č. 607/2003 Z. z. o Štátnom fonde rozvoja bývania v znení neskorších predpisov z  finančných prostriedkov  Vládneho programu zatepľovania. 
2.	Predloženie žiadosti o poskytnutie úveru z Vládneho programu zatepľovania 
na zateplenie bytovej budovy na Vojvodskej č. 2, 4 v Košiciach  vo výške
584  182,40 €. 
3.	Založenie nehnuteľnosti: 
      a) bytový dom súpisné číslo 2274, ulica Vojvodská 2 – sekcia I.,  na parc. č.    1550/7,
b) bytový dom súpisné číslo 2274, ulica Vojvodská  4 – sekcia II., na parc.    č. 1550/12, a pozemkov:
     c) parc. č. 1550/7 – zastavané plochy a nádvoria o výmere 778 m2,
     d) parc. č. 1550/12 – zastavané plochy a nádvoria o výmere  850 m2,
v katastrálnom území Skladná, v prospech Štátneho fondu rozvoja bývania 
pre zabezpečenie záväzku za úver na zateplenie bytovej budovy na  Vojvodskej  
č. 2, 4  v Košiciach v rámci Vládneho programu zatepľovania. 

Hlasovanie č. 23: za 44, proti -, zdržal sa -, nehlasovali 4.

p. Knapík, primátor mesta Košice – Konštatoval, že uznesenie bolo schválené.

––-     ––-     ––-

10. Vyhodnotenie zimnej údržby v sezóne 2008/2009

p. Knapík, primátor mesta Košice – Takéto vyhodnotenie sa predkladalo aj v minulých 
rokoch, no na prípadné otázky bude odpovedané.

V rozprave vystúpili:

p. Halenár, poslanec MZ – Mal tri otázky. 
Koľko ton posypového materiálu bolo pozbierané po zimnej sezóne 2008/2009 v suchom stave? Požiadal do každej ďalšej správy pripojiť tento počet ton, aby poslanci mali možnosť vidieť, či je nejaký rozdiel v porozhadzovanom a pozbieranom tuhom posype.
Druhá jeho otázka znie: Aký je výsledok sporu Kosit verzus Košický samosprávny kraj ohľadom cenového výmeru za zimnú údržbu a dlh mesta, ktorý takýmto spôsobom vznikol za nejaké neuhradené faktúry Kositu?
Tretia otázka: Správa konštatuje problémy so zápchami v priebehu sneženia. Žiada vysvetlenie, prečo autobusy a trolejbusy DPMK pri miernom snežení majú meškania takmer jednu hodinu. Ide mu hlavne o to, že celkom iste k tým zápcham neprispievajú autobusy a trolejbusy DPMK, pretože konkrétny deň, ktorý má na mysli, bolo to ráno, okolo štvrť na osem, naozaj 3 až 5 cm snehu a nebolo možné dostať sa zo sídliska KVP preč. Potrebuje porozumieť tomu, čo sa deje v takýchto situáciách v Dopravnom podniku, že dochádza k takýmto situáciám. 

p. Petrenka, poslanec MZ – Tiež začal, čo sa týka  materiálu o zimnej údržbe so 
záverom, ktorý predkladá pán riaditeľ:  v súvislosti s tým, že nebol nejaký výraznejší zásah do dopravného systému, tak poprosil štatutárov Dopravného podniku, aby sa k tomu tiež vyjadrili, to je jedna vec. Druhá vec: tak isto ho trochu zaráža, že mesto by malo riešiť v rámci spoločnosti Kosit nákup strojového dopravného parku.
A vrátil sa na začiatok. V súvislosti so zimnou údržbou, kto si pozrie prehľad ohľadom začiatku a ukončenia zimnej údržby a zásahov, tak z tabuľky každý vidí, že v novembri a v marci sa nedialo takmer nič. Zaujímalo ho, z akého dôvodu má mesto podpísanú zmluvu tak, že od 15. novembra do 15. marca sa v podstate platí za výkony, ktoré sa nerealizujú a ide o náklady,  ktoré by vedeli iste lepšie využiť. Ide o to, že keď bol začiatkom marca na dvore Kositu, stáli tam v rade v jednom šíku motorové vozidlá s namontovanými pluhmi a sypačmi a keď sa  pýtal pracovníkov, že kvôli čomu, tak s úsmevom na tvári povedali, že kvôli tomu, že majú zmluvu a niekto im platí za pohotovosť. Poprosil, aby sa do obdobia rokov 2009/2010 prehodnotil stav, od kedy bude pohotovosť dopravnej techniky a pohotovosť vodičov už aj v náväznosti na to, že je úplne dobre zmonitorovaná situácia, čo sa týka poveternostných podmienok a pokiaľ je signalizované, že dôjde k zhoršeniu poveternostných podmienok behom 2-3 dní nie je problém tak isto v rámci Kositu riešiť určitý nástup a pripravenosť techniky a ľudí k zásahom v rámci zimnej údržby. 
Pri porovnaní sezóny 2007/2008  a 2008/2009 je jasne vidieť, čo sa týka nákladovosti v údržbe, tak za sezónu 2007/2008 pohotovosť stroja bola 36693 merných jednotiek a u vodiča  36938 merných jednotiek, tak v sezóne 2008/2009 je podstatný nárast, ale pritom sa v mesiacoch november a marec nič nedialo. Čiže mesto platí zbytočné náklady za výkony a služby, ktoré nie sú nikým realizované.

p. Halenár, poslanec MZ – Vo svojom vystúpení zabudol na najpodstatnejšiu vec a to 
je nedostatok mechanizmov Kositu. Myslí si, že to je úplne zlá cesta, ktorou sa uberajú. Mesto nemá čo riešiť nedostatok mechanizmov, alebo prostriedkov privátnej firmy, ktorá má nejakú zmluvu na zabezpečenie zimnej údržby. Aj vzhľadom na rozširovanie sa mesta do rôznych častí, vidia, že plány sú neobyčajne ambiciózne, konečne uvažovať nad tým, ako rozdeliť zimnú údržbu medzi viacero firiem tak, aby boli operatívne, aby nemuseli čakať desiatky minút, možno aj hodín na sprejazdnenie ciest, ale aby mali istotu, že keď urobia dohody s viacerými privátnymi firmami na rôznych častiach mesta, tak tie budú skutočne vedieť veľmi rýchlo reagovať na vzniknutú situáciu. Hovoril to aj preto, lebo nemal inú možnosť prejaviť tento svoj názor vzhľadom na to, že na komisii dopravy a výstavby je mu zabraňované v prejave, jemu ako poslancovi, predsedom komisie poslancom Pajtášom, čo bude riešené ináč, formálnym postupom. K tomu, čo teraz predniesol, navrhol zvážiť rozdelenie, alebo poverenie zimnou údržbou viac firiem. Požiadal o odpoveď, aby to neostalo len tak vo vzduchu. Nepožadoval to v rámci interpelácii, ale počká si na odpoveď primátora mesta a na základe toho sa ďalej zariadi.

p. Pajtáš, poslanec MZ – Faktická poznámka. Poznamenal k tomu, že ak si p. Halenár 
na tomto zastupiteľstve nevloží hlasovaciu kartu do hlasovacieho zariadenia a bude sa hlásiť, tak sa jednoducho neprihlási. Miesto tejto karty normálni ľudia pri akýchkoľvek stretnutiach...

p. Knapík, primátor mesta Košice – Upozornil poslanca p. Halenára, aby nevykrikoval 
spoza stola. Nadnesená téma – problematika možnosti vystúpiť na komisii, tiež nie je témou, ktorá bola predrokovaná a na to reaguje ten, ktorý mu bráni. Je tu platforma na to, aby si to poslanci vydiskutovali. On sa rozhodol, že to p. Pajtášovi umožní, preto požiadal p. Halenára, aby to rešpektoval. 

p. Pajtáš, poslanec MZ – Takže ak si niekto nevloží kartu do tohto hlasovacieho 
zariadenia, asi sa neprihlási do diskusie, dokonca ani nebude vedieť zahlasovať za, proti, alebo sa zdržať hlasovania pre nejakú danú tému. Ak to isté spraví p. Halenár, že sa nezaregistruje svojim podpisom v prezenčnej listine, tak je to presne to isté a nie je mu umožnené hlasovať, ani sa zúčastňovať diskusií. Ak je na komisii, jemu osobne účasť p. Halenára nevadí, môže tam byť, je jej členom, ale pokiaľ sa nebude prezentovať v prezenčnej listine svojim podpisom, tak žiaľ, stále to bude takto.

p. Knapík, primátor mesta Košice – Poprosil, aby si to potom zainteresovaní 
vykonzultovali, prípadne aj s odbornými útvarmi, či je to povinnosť, alebo to nie je povinnosť. Problematiku komisií, spolupráce, alebo nespolupráce na komisiách sa nebude riešiť na mestskom zastupiteľstve. Ak by sa jednalo o zásadnú vec, tak áno, ale pokiaľ je to otázka nejakých dohôd a rešpektovania zvyklostí, tak to sa dá dohodnúť.

p. Čižmáriková, poslankyňa MZ – V správe je naozaj veľa čísel, koľko bolo 
rozsypané, odvezené, použitie rôzneho materiálu. Chápe, že treba, lebo sa to potom fakturuje a účtuje, ale pre ňu je dôležité aj to, ako na to reagujú občania. Býva na sídlisku Dargovských hrdinov, je to v kopcovitom teréne a keď sa ráno v zime zobudí a vidí tam kopu drvy, tak chváli, ale menej chváli teraz, keď sa na ňu obrátili občania, že je už jún, pomaly jeho koniec a zatiaľ sú očistené hlavné ťahy, no bočné cesty nie sú kvalitne dočistené  a v čase keď prší, tak voda posťahuje zhora na určité miesta ten nepozbieraný posypový materiál, myslí tu drvu a potom vznikajú zase ďalšie nebezpečenstvá. Tí, ktorí jazdia, vedia, čo to je dostať sa do takého priestoru, kto skúsi na takom úseku zabrzdiť, iste pristane v niečom aute. 
Hovorila naozaj za mestskú časť, v ktorej býva. Keby sa tam nejaký osobitnejší dohľad, hlavne v kopcovitých terénoch, väčšia pozornosť venovala tomuto zberu. Minule sa vyjadrila, aj dostala odpoveď od pána riaditeľa, či by sa nedal použiť pražský systém, že sa dá striedavo raz na jednu stranu ulice, raz na druhú stranu ulice zákaz parkovania a cesta sa vyčistí. Vie, ľudia sú nedisciplinovaní, vždy tam nejaký majster športu jedno, alebo dve autá nechá, čím sa stratí efekt súvislého čistenia. No aj tak, keď prejde čistiaci voz, dosť zriedkavo sa ručne dočisťuje, posypový materiál sa k bokom cesty rozjazdí a pri dažďoch vzniká naozaj problém, nehovoriac o tom, že sa vtedy dosť výrazne upchávajú kanalizačné vpusty, čo je tiež ďalšie mínus. 
No čomu nerozumie, tak nevie prečo je posypový materiál na mnohých schodištiach a na Furči ich je „milión“,

p. Knapík, primátor mesta Košice – Poprosil, aby to registrovali tí, ktorí sú za to 	zodpovední a pri odpovedi na to reagovali.

p. Jeník, poslanec MZ – Nadväzne na komisiu verejného poriadku a životného 
prostredia poznamenal, že sa jej zúčastnil pracovník oddelenia správy komunikácií MMK. Tento materiál tam bol posúdený a zhodnotený. Mal k nemu niekoľko pripomienok. Tak ako jeho predrečníčka, tiež by chcel niektoré veci trochu analyzovať. Predovšetkým konštatoval, že v Košiciach je zima 3-krát po 48 hodín. No aj tak všetky tie činnosti sa musia plánovať a finančne zabezpečiť. Materiál je pekne rozpracovaný, no v závere mu chýbajú pri nedostatkoch, ktoré sú tu počas výkonu zimnej údržby jasne povedané, nejaký návrh opatrení. To isté povedal p. Olšakovskému na komisii.  Ten návrh opatrení je naozaj potrebný, pretože sezóna 2008/2009 prebehne, skonštatuje sa stav a nič sa neudeje. V tomto smere je potrebné skvalitniť prácu zimnej údržby a skutočne má prosbu, aby zber posypového materiálu bol rýchlejší, aby sa neťahal až do neskorých jarných mesiacov. To, že nevedia posúdiť kilometre, špecifikáciu posypového materiálu a podobne, to je jedna vec. Druhá vec je, že sú tam dispečeri, ktorí musia skvalitniť túto prácu v prospech všetkých občanov. Apeloval na primátora mesta, aby aspoň vo vnútri, v rámci vedenia, tieto návrhy opatrení boli prijaté a aby poslanci boli o nich informovaní na najbližšom rokovaní mestského zastupiteľstva.

p. Lukan, poslanec MZ – Nakoľko túto komisiu v zastúpení viedol on a skutočne 
počas jednania vzišli podobné pripomienky, ako predniesli p. Čižmáriková a  
p. Jeník, skutočne tá odpoveď, ktorú dostali od Správy komunikácií bola len v tom duchu, ako sa to urobilo a nie ako by sa to mohlo dať urobiť, keby bol záujem a snaha to zlepšiť. Preto aj on sa pripojil k tomu, žeby bolo dobre, keby z pozície vedenia mesta, najmä v prípade viceprimátora, ktorý má v gescii  Kosit, aby sa vytvorila nejaká skupina, nechcel povedať, že komisia,  aby sa našli možnosti, ako zlepšiť daný stav. Aj on mal nejaké pripomienky a nebolo mu na ne adekvátne odpovedané. Skutočne treba, aby sa mesto v budúcej sezóne znížilo náklady, alebo, aby aspoň ostali na tejto úrovni, lebo zase pôjde hore cena pohonných hmôt, všetko pôjde hore, bude tendencia zase navýšiť údržbu, ale kvalita služieb sa nezlepší.

p. Knapík, primátor mesta Košice – Nakoľko sa do rozpravy už nikto nehlásil, uzavrel 
rozpravu a vyzval vedúceho oddelenia Správy komunikácií, aby na pripomienky zareagoval. 

p. Zajak, vedúci oddelenia správy komunikácií MMK – Na pripomienku poslanca p. 
Halenára, koľko ton posypového materiálu sa pozberalo po zime: v tejto zime vysypali drvu spolu so soľou, 4029 ton a zhruba ¾, nevie to presne, lebo to nie je súčasťou tohto materiálu, sa pozberá. Čo sa týka pozberu, a je to odpoveď aj na pripomienky ďalších poslancov, tak zbierať začali 1. marca. Keďže mesto Košice a Kosit mali uzatvorenú zmluvu, tzv. pohotovosť, ktorá tu bola spomenutá, zhruba 30 zamestnancov, ručných pracovníkov pripravuje tento pozber tak, že mechanizmy z hlavných ťahov zmetú tento pozberový materiál na okraj, títo ruční zamestnanci to musia pozhŕňať na kôpky a potom sa to väčšinou v noci zberá do motorových vozidiel.  Je to veľmi pracná a náročná práca, keď 4029 ton je vysypaných v rámci celého mesta.
Čiže 1. marca sa začalo a do 10. apríla, lebo išli Veľkonočné sviatky, bol pozbieraný všetok materiál na hlavných ťahoch v rámci mesta. Takú úlohu dal primátor mesta a oni túto úlohu splnili. Čo sa týka ostatných častí, je to tak ako bolo povedané. Je veľmi dôležité, že hlavne na sídliskách je vysoká zaťaženosť komunikácií zo strany parkujúcich vozidiel. Túto situáciu je potrebné začať riešiť, ako bolo navrhnuté. Budú sa musieť uzatvárať jednotlivé sídliskové komunikácie, no je otázke, do akej miery budú vodiči disciplinovaní. Asi tam bude musieť stáť mestský policajt. Darmo dajú pásky, darmo dajú dopravné značenie. Ako príklad nedisciplinovanosti slúži Moyzesova ulica, kde bolo všetko nastavené tak, ako malo byť, a nikto nerešpektoval dopravné značenie. Je to  problém a po kolenách títo zamestnanci nebudú zametať pod motorovými vozidlami. Na sídlisku Dargovských hrdinov sú kopcovité terény a tam sa vysype najviac materiálu. Toľko k pozberu.
Spomínaný spor Správa komunikácii nemá v kompetencii, je to mimo ich oddelenia. Problémy so zápchami autobusov súvisia so zimnými pneumatikami na motorových vozidlách MHD a všetky subjekty, ktoré sú zainteresované do zimnej údržba majú zmierňovať následky. Z ministerstva dopravy prišlo pripomienkovanie ohľadom operačného plánu, kde do 10 cm snehu je komunikácia ešte zjazdná. Zmierňovať neznamená vyčistiť na čistý asfalt. Robia však všetko preto, aby komunikácia bola zjazdná. 
K otázke poslanca p. Petrenku ohľadom pohotovosti – S pohotovosťou sa začalo v sezóne 2007/2008 a v tomto roku sa v nej pokračovalo. Predtým bol systém nastavený tak, že sa sledovalo počasie a v piatok boli užšie štáby zimnej údržby a objednávali sa mechanizmy v prípade predpokladu, že cez týždeň malo snežiť. Vzhľadom k tomu, že Kosit je oslovovaný aj inými firmami a takéto mechanizmy v rámci mesta má len Národná diaľničná spoločnosť a Kosit, bol problém zabezpečiť takúto zimnú údržbu. Preto vedenie mesta na odporúčanie Správy komunikácií pristúpilo k tzv. pohotovosti. Podotkol, že pohotovosť sa platí len do doby, pokiaľ motorové vozidlo, ktoré má JPS, neprejde cez rampu. Ako náhle prejde rampou, pohotovosť sa neplatí, platí sa len výkon. Pohotovosť je bežný štandard vo väčšine krajských miest na Slovensku. Je tu cenový regulátor a to je KSK a nie je vynakladaný ani jeden cent navyše, čo sa týka pohotovosti. Je možné túto problematiku otvoriť a rokovať s Kositom o znížení, prípadne inej forme. Kosit navrhuje sumu, cenový regulátor ju schváli.
Prečo je pohotovosť navýšená oproti sezóne 2007/2008? Je to z dôvodu, že sa zvýšil počet z 12 na 14 sypačov v inkriminovanom období a tak isto sa zvýšil počet malých traktorov, ktoré robia viac práce hlavne v centrálnej mestskej zóne i na sídliskových komunikáciách, lebo vzhľadom na zaparkované vozidlá nie je možné poslať tam veľký sypač. Potrebovali navýšiť hlavne traktory zo strany dodávateľov, s ktorými zmluvy uzatvára Kosit.
K otázke poslanca p. Halenára rozdrobiť systém medzi viac firiem – je to otázka pohľadu, aký to bude mať efekt. Treba si uvedomiť jedno, že na zimnú údržbu je potrené mať špeciálnu techniku. Táto špeciálna technika stojí nemalé finančné prostriedky. Zúčastnil sa v Dolnom Kubíne jednej prezentácie, kde firma Kosit uzatvorila s firmou Kopit zmluvu, kde zakúpila mercedes, ktorý má špecializované zariadenia na posyp a polievanie soľankou. Tieto mechanizmy sú veľmi špecifikované a využívajú sa len 3-4 mesiace v roku, potom musia stáť v garáži. Náklady sú vysoké a pracovníci, ktorí ich obsluhujú musia mať špecializáciu. Tak isto aj zametači, sú využívaní 3-4 mesiace a potom je problém zabezpečiť im náhradnú prácu. Treba brať aj toto do úvahy. Toto len podotkol, že tie štyri firmy by si museli zabezpečiť to, čo má teraz Kosit.
K vystúpeniu p. Čižmárikovej – O kopcovitom teréne už hovoril a sídlisko Dargovských hrdinov bude dočistené.
K pripomienke poslanca p. Jeníka, že sa v zime robí zásah 3-krát po 48 hodín – treba brať do úvahy jednu dôležitú vec, že boli 3-4 silné zásahy, ktoré trvali 48 hodín plus 3-4 dni na dočistenie. Zimná údržba neznamená len odpluhovanie, ale aj odstraňovanie snehu a treba si uvedomiť aj to, že keď ráno idú občania do práce a pocítia tie kamienky, to znamená, že od jednej, alebo od polnoci sa robí preventívny posyp, ktorý sa robí, aby nevznikla námraza. V noci sú tieto vozidlá v permanencii. Nie je pravdou, žeby stáli celý čas. Určite to nie je tak, toto sa sleduje cez GPS a  buď  sa účtuje výkon, alebo pohotovosť. Ide však hlavne o tú prevenciu a zabezpečenie rannej zjazdnosti ciest, aby nedochádzalo k zápcham na košických cestách.
Čo sa týka prehodnotenia posypového materiálu – je to všetko o tom, že sú zodpovední za životy ľudí a aj je v prostriedkoch MHD 100-150 ľudí, nie je možné, aby kopcovitý terén nebol posypaný. Treba si tiež uvedomiť, že 35 tisíc vozidiel prichádza do Košíc po piatich prístupových komunikáciách II. triedy, z Jahodnej, z Malej Idy a ďalšie a aj na týchto komunikáciách sa musí prevádzať zimná údržba tak, aby vozidlá bezpečne došli. Je to veľká záťaž a veľká zodpovednosť pre mesto Košice.
K pripomienke poslanca p. Lukana ohľadom zníženia nákladov, treba to prehodnotiť na rokovaní s Kositom, ale čím menej mesto bude platiť, tým menej výkonov bude mať.

p. Tkáč, generálny riaditeľ DPMK – Krátko k otázke meškania dopravných 
prostriedkov počas zimnej sezóny. Najčastejšou príčinou ich meškania je znížená zjazdnosť, najmä v kopcovitých okrajových mestských častiach, kde túto situáciu DPMK nevie ovplyvniť. Ďalšou príčinou sú dopravné nehody či už z cudzej viny, alebo z viny vozidiel MHD. DPMK tak, ako iné dopravné podniky, zabezpečuje dopravu na celoročných pneumatikách. Je to štandard, teda neprezúvajú vozidlá do zimných pneumatík. 

p. Halenár, poslanec MZ – Faktická poznámka. Dve poznámky, prvá k pohotovosti. 
Aby trochu vošli do čísel, aj čo sa týka pohotovosti: Pred rokom sa pýtal na komisii životného prostredia, že ak by v zime nespadla ani vločka snehu, koľko by mesto zaplatilo za zimnú údržbu. Pre neho celkom prekvapujúcou odpoveďou bolo, že cca 35 – 40 %. Netreba si myslieť, že sa tu jedná o nejaké malé peniaze. Jedná sa skutočne o veľké peniaze a nájdenie najefektívnejšieho spôsobu, ako zabezpečiť zimnú údržbu pre mesto, je nielen zlepšenie kvality toho, čo zažívajú v zime, ale je to aj bočný benefit – úspora peňazí pre mesto.
Druhá vec je k vystúpeniu p. Tkáča. Nech skúsi popremýšľať, ako je možné, že 40 minút zo sídliska KVP nešlo  nič a to je realita. Nič. Ani jeden autobus, ani jeden trolejbus, skrátka nič. Poprosil, aby tu neboli vytavovaní odpovediam typu „zlá cesta“ a „dopravná nehoda“.

p. Petrenka, poslanec MZ – Faktická poznámka. K vysvetleniu p. Zajaka na jeho 
pripomienky. On chcel svojim príspevkom upozorniť na možnosť šetrenia prostriedkov, financií, ktoré sú príjmom mesta od daňových poplatníkov. Nesúhlasí s jeho odpoveďami, lebo mesto Košice je jedným z akcionárov Kositu, to znamená, že povinnosťou Kositu je prednostne zabezpečovať zimnú údržbu pre svojho akcionára – mesto Košice.  Nesúhlasí s odvolávkou na malé mechanizmy, lebo toto si každý rieši v rámci subdodávok, to nie je problémom mesta Košice, ale niekoho iného a nemôže to byť dôvod na to, aby mesto platilo za pohotovosť vodičov a mechanizmov.
Čo sa týka výjazdu motorových vozidiel a ich sledovanie cez GPS – je samozrejmé, že keď vozidlo vyjde von, tak je na trase, no koľkí videli, že chodia sólo vozy. Aj on neraz videl, že išli 4 vozy za sebou. Druhý prvého tlačil a tretí štvrtého ťahal.  Keď sa pýtal prečo, zistil, že každý druhý výjazd končil v garážach z dôvodu neschopnosti dopravných mechanizmov samostatne pracovať. A toto všetko platí mesto. Na to by sa mali pozrieť štatutári mesta a aj tí, ktorí robia zmluvu. 
Ďalej, čo sa týka odvolania na cenový výmer Košického samosprávneho kraja, tak tam je stanovená maximálna cena za služby a tovar. Preto nie je problémom zjednať ceny, za akých sa vstupuje do zmluvného vzťahu, ktorý bol uzatváraný v roku 2001. Dnes je rok 2009 a sú úplne iné podmienky a pomery. 
Má vôbec význam platiť od 15. novembra do 15. marca za pohotovosť, keď v marci sa už robia prvé kosby, dávno sú odkvitnuté jarné kvety a mesto platí ešte za to, čo vôbec nevyužíva.

p. Jeník, poslanec MZ – Faktická poznámka. Poďakoval p. Zajakovi za niektoré ďalšie 
informácie okolo zimnej údržby. K preventívnemu posypu – nie je pravdou, že on povedal, že mechanizmy stoja. Ale keď už hovorí o preventívnom posype, tak prvý - tzv. zima okolo Martina, je záležitosťou dispečerov, nie je možné, aby poslali mechanizmy – podsýpače s veľkými radlicami, ktoré nič nerobia, len behajú kilometre, pretože vtedy je 7-8 stupňov, vtedy je asfalt teplý a keď pár snehových vločiek poletuje, tak to neznamená, že musia lietať aj tie velikánske mechanizmy. V tomto myslel, že treba skvalitniť prácu dispečingu.

p. Knapík, primátor mesta Košice – Krátko to uzavrel. Odznelo mnoho dobrých 
príspevkov, ale realita sa mnohokrát odchyľuje od toho, ako by si to predstavovali. Súvisí to s tým, že počasie je mnohokrát nevyspytateľné. V zásade nesúhlasí s tým, aby sa zrušila pohotovosť. Pohotovosť je na mieste vtedy, keď zima začína a vodiči, ktorí naozaj v hojnej miere využívajú mestské komunikácie, sa potrebujú preorientovať a nedá sa ani vylúčiť, že v hojnej miere zasneží, vytvorí sa poľadovica, vtedy nemá mesto inú páku len to, že môžu pozvať partnerov, aby prišli na zásah, lebo zmluvne nie sú viazaní. Zmluvne sú viazaní od termínu, na ktorom sa z mestom dohodnú. A ak je to v čase pred, tak sa musí čakať a problémy sú dosť zložité. Aby sa predchádzalo takým anomáliám, ktoré môžu nastať, aby sa znížil reakčný čas, aby to nebolo až vtedy, keď očistia Tesco, alebo Carrefour, ktorí majú zazmluvnené prednostné čistenie, tak sa dohodlo podmienky upraviť tak, že keď nastane situácia, tak nastupujú. Samozrejme je to viazané na poplatky. Je to viazané na to, že ak vodič, alebo ktokoľvek tu pohotovosť má, tak zákonník práce hovorí, aké sú podmienky v prípade pohotovosti, čo objednávateľ musí platiť a toto sa musí premietnuť aj do zmluvných vzťahov. Neboli to jednoduché rokovania, pred p. Zajakom tu boli aj iní, ktorí to mali za úlohu a tie zmluvy sa už niekoľkokrát prepracovali až sa nakoniec ujednotili na podobe, ktorá sa im zdala optimálna. Vždy je možné ju zmeniť, zrušiť, posunúť ďalej, ale ako bolo povedané, už zažili aj sneženie v októbri pred tromi rokmi, keď sa muselo zasahovať, bolo to ešte pred sviatkami Všetkých svätých a už bol problém. Ich snahou je predchádzať takým situáciám, aby doprava nekolabovala, či už hromadná, alebo aj individuálna, ale aby sa výška nákladov nezvyšovala, ale optimalizovala tak, aby sa našiel nejaký deliaci mechanizmus, kedy sa to ešte vyplatí, ale nie je to zase veľmi drahé. 
Môže sa na najbližšie rokovanie  v auguste pripraviť nejaký návrh opatrení, lebo v októbri by už veci mali byť jasné, ktoré by smerovali k zlepšeniu zimnej údržby v budúcej sezóne, s prihliadnutím na pripomienky a nedostatky, ktoré sa tu prejavili a aby sa predchádzalo nejakým nepredvídateľným stavom. 
Rozprava bola uzavretá a nikto nemal ani faktické pripomienky, preto dal slovo návrhovej komisii. 

p. Boritáš, poslanec MZ – Prečítal pôvodný návrh na uznesenie.
Mestské zastupiteľstvo v Košiciach podľa § 6 ods. 2 písm. ac) Štatútu mesta Košice  berie na vedomie vyhodnotenie zimnej údržby v sezóne 2008/2009.

Hlasovanie č. 24: za 38, proti 1, zdržali sa 2, nehlasovali 7.

p. Knapík, primátor mesta Košice – Konštatoval, že uznesenie bolo prijaté.

p. Boritáš, poslanec MZ – Upozornil kolegov poslancov, že po prestávke nasleduje 
bod 11 Návrh Rokovacieho poriadku MZ a všetci majú v notebookoch pripomienky a zmeny k Rokovaciemu poriadku, s ktorými sa stotožnil predkladateľ materiálu námestník primátora mesta Košice p. Čečko. Odporučil, aby si ich poslanci všimli, aby  rokovanie bolo jednoduchšie.

p. Knapík, primátor mesta Košice – Vyhlásil 15 minútovú prestávku.

––-     ––-     ––-

11. Návrh Rokovacieho  poriadku Mestského zastupiteľstva v Košiciach

p. Knapík, primátor mesta Košice – Požiadal predkladateľa materiálu námestníka 
primátora mesta Košice p. Čečku o uvedenie a súčasne poveril námestníka primátora mesta Košice p. Vargovčáka vedením rokovania mestského zastupiteľstva.

p. Čečko, námestník primátora mesta Košice -  Uvádzať tento materiál ani nie je veľmi 
potrebné. Všetci cítili potrebu tento rokovací poriadok nejako upraviť, pozmeniť a práve preto v procese pripomienkovania sa ako predkladateľ stotožnil s pripomienkami legislatívno-právnej komisie, s pripomienkami mestskej rady a pripomienkami poslancov. Rokovací poriadok ako taký je materiál, ktorý bude aj naďalej pripomienkovaný a vylepšovaný na ďalších rokovaniach MZ. 
Oproti materiálu, ktorý na podnet primátora mesta nechal rozposlať všetkým poslancom mestského zastupiteľstva, predložil nasledovné zmeny, ktoré v predslove avizoval. 
1. V § 7 ods. 2 sa za slová „po verejnom prečítaní textu sľubu“ vkladá čiarka a slová „spravidla najstarším doterajším poslancom,“. 
2. V § 9 sa vypúšťa nadpis a nahrádzajú sa slová „volebný program na nastávajúce funkčné obdobie“ slovami „slávnostný príhovor“. 
3. V § 12 ods. 2 v druhej vete sa vypúšťajú slová „§ 8 odsek 1 a“. 
4. Poznámka pod čiarou k odkazu 8 znie:
„8) napr. ústavný zákon č. 357/2004 Z. z. o ochrane verejného záujmu pri výkone funkcií verejných funkcionárov.“
5. V § 15 ods. 2 sa na konci vety vkladajú tieto slová: „; návrh predkladá predseda príslušnej komisie.“
6. V § 17 ods. 9 druhá veta znie: „Spracovateľ pripraví materiál tak, aby bol v súlade s podmienkami určenými v predchádzajúcich odsekoch.“
7. V § 18 ods. 1 sa slová „KSO“ nahrádzajú slovami „kancelárii samosprávnych orgánov magistrátu mesta Košice (ďalej len „KSO“)“.
8. V § 18 ods. 2 sa vypúšťajú slová „kancelárii samosprávnych orgánov magistrátu mesta Košice (ďalej len „KSO“)“ a za slovo „spracovateľ“ sa vkladá slovo „KSO“.
9. V § 18 ods. 4 v poslednej vete sa vypúšťajú slová „, správy o činnosti hlavného kontrolóra a náčelníka mestskej polície“.
10. V § 25 za slovo „elektronicky“ sa vkladajú slová „na adresu zriadenú mestom“.
11. V § 31 ods. 2 sa slová „10 dní“ nahrádzajú slovami „3 dni“.
12. V § 31 ods. 4 sa pripája nová veta, ktorá znie: „Hlasovaním mestského zastupiteľstva je možné rokovanie mestského zastupiteľstva prerušiť.“
13. V § 33 ods. 4 sa slová „v programe“ nahrádzajú slovami „v návrhu programu“.
14. V § 33 ods. 5 znie: „(5) V mimoriadnych odôvodnených prípadoch môže byť so súhlasom mestského zastupiteľstva na začiatku zasadnutia do programu rokovania zaradený materiál, ktorý nebol spracovaný a prerokovaný v súlade s § 17 až 20, len ak sa netýka všeobecne záväzného nariadenia, základného predpisu mesta a ktorý nemá dopad na majetok mesta.“
15. V § 33 sa vypúšťa ods. 6.
16. V § 36 ods. 1 sa slovo „vecí“ nahrádza slovom „materiálov“.
17. V § 36 ods. 2 znie: „(2) Predkladateľ stručne uvedie predkladaný materiál a oboznámi, resp. umožní kompetentným osobám oboznámiť mestské zastupiteľstvo o jednotlivých stanoviskách k tomuto bodu (mestská rada, Rada starostov, hlavný kontrolór, komisie a pod.), ak sa tak už nestalo inou formou.“
18. V § 41 ods. 3 sa za slová „mestské zastupiteľstvo“ vkladá slovo „uznesením“.
19. V § 42 ods. 2  znie: „(2) Dĺžka rečníckeho času v rozprave je 3 minúty, pokiaľ mestské zastupiteľstvo nerozhodne inak.“
20. V § 45 sa doterajší text označuje ako odsek 1 a dopĺňa sa odsek 2, ktorý znie: „(2) Mestské zastupiteľstvo môže hlasovaním schváliť prerušenie rozpravy o danom bode s tým, že zároveň určí, kedy sa bude v rozprave o tomto bode pokračovať. V rokovaní mestského zastupiteľstva je potom možné pokračovať ďalšími bodmi programu.“
21. V §  47 ods. 4 sa vypúšťa posledná veta.
22. V § 50 ods. 4 znie: „(4) Výsledky tajného hlasovania vyhlási predseda alebo ním poverený člen mandátovej, alebo volebnej komisie.“
23. V § 51 ods. 1 sa za prvú vetu vkladá nová veta, ktorá znie: „Ak je obsah návrhu uznesenia obsiahly, nie je nutné čítať celý text, ale je možné pri predkladaní použiť zjednodušenú formuláciu „.....podľa predloženého návrhu“, ale s podmienkou, že presný a úplný text navrhovaného uznesenia majú k dispozícii všetci poslanci mestského zastupiteľstva.“
		24. V § 64 doplniť nový odsek 10, ktorý znie: „(10) Člen komisie účasť na 	komisii potvrdzuje svojím podpisom na prezenčnej listine.“
25. V § 65 sa pripájajú nové odseky 4 a 5, ktoré znejú: „(4) Poslanec je povinný sledovať priebeh rokovania a nenarúšať ho nevhodným správaním alebo prejavmi, ktoré prekračujú hranice slušnosti. „(5) Ak sa poslanec správa v rozpore s predchádzajúcim odsekom, predsedajúci ho vyzve na zachovanie poriadku. Ak výzva na zachovanie poriadku nevedie u poslanca k náprave, môže predsedajúci vykázať poslanca  z rokovacej sály do doby, kým sa neprikročí k hlasovaniu.“
26. V celom texte sa slovo „ináč“ nahrádza slovom „inak“.
27. Komisia odporúča schválený Rokovací poriadok Mestského zastupiteľstva v Košiciach spracovať vo forme brožúry (formát A5).

p. Vargovčák, námestník primátora mesta Košice – Otvoril k tomuto materiálu 
rozpravu.

V rozprave vystúpili:

p. Hlinka, poslanec MZ – Tento doplňujúci návrh, ktorý predniesol predkladateľ 
Rokovacieho poriadku MZ, námestník primátora mesta Košice p. Čečko, je materiál, ktorý syntezuje vecné pripomienky, ktoré boli formulované zo zasadnutia mestskej rady, ktoré sú na príslušných dokumentoch k tomuto bodu programu, ale aj z rokovania legislatívno-právnej komisie MZ, ktorá iba k tomuto bodu zasadala minulý týždeň a v zápisnici, ktorá je spracovaná a tiež je zverejnená, sú jednotlivé body prevzaté do tohto návrhu. Z týchto dôvodov si myslí, že tento návrh akceptuje všetky logické a aj zvykové záležitosti, ktoré by sa mali v rokovacom poriadku objaviť aj vzhľadom na skúseností z praxe a odporučil ho mestskému zastupiteľstvu v takejto podobe dnes prerokovať a hlavne schváliť.

p. Boritáš, poslanec MZ – Už pred rokom podal písomný návrh na zmenu rokovacieho 
poriadku a teraz opätovne. Predložený pozmeňujúci návrh zahŕňa väčšinu jeho pripomienok, preto odporučil mestskému zastupiteľstvu tento doplňujúci návrh a následne celý rokovací poriadok schváliť s tým, že ak budú nejaké pripomienky, je to kedykoľvek možné upraviť na nasledujúcich zastupiteľstvách.

p. Halenár, poslanec MZ – Pokiaľ dobre rozumel, je tu návrh na to, aby štandardná  
dĺžka rečníckeho času bola 3 minúty, pokiaľ sa nerozhodne inak. Za seba povedal, že takýto návrh nemôže skrsnúť v hlave demokrata. Zakladá sa veľmi nebezpečný precedens v tomto meste a to je potieranie iného názoru. Nech si nemyslia páni, čo tam sedia pod znakom mesta, že tam budú navždy. Problém je ten trend, tie tendencie, ktoré  sú zakladané práve aj takýmito doplňujúcimi návrhmi.

p. Buraš, poslanec MZ – Faktická poznámka. K § 42 – určenie dĺžky rečníckeho času. 
Rečníkovi sa udeľuje slovo k prerokovanej veci spravidla raz, viackrát sa udelí slovo v tej istej veci podľa časových možností. Viackrát môže byť udelené slovo riaditeľovi MMK, hlavnému kontrolórovi mesta Košice, predkladateľovi a spracovateľovi materiálu. Ak sa o slovo prihlási poslanec, ktorý chce tak isto pripomienkovať, mal by mať takú istú možnosť sa k materiálu viackrát vyjadriť, ako napríklad riaditeľ MMK, lebo predkladateľom materiálu nemusí byť poslanec, ale poslanec ho môže pripomienkovať. Myslí si, žeby to tam malo byť zohľadnené. 

p. Petrvalský, poslanec MZ – Jeho diskusný príspevok sa týkal II. oddielu – Komisie 
mestského zastupiteľstva § 64 postavenie komisii. Z bodu 8 nie je jasné, že ak predseda komisie navrhne odvolanie člena komisie, ktorý sa 3-krát po sebe bez ospravedlnenia nezúčastní rokovania komisie, či je povinný, či môže odvolať tohto člena. Je to dosť nejasne formulovaná záležitosť. Návrh by bol taký, že predseda komisie môže navrhnúť odvolanie člena komisie, ak sa ten 3-krát po sebe bez ospravedlnenia nezúčastní rokovania. Lebo pokiaľ mu on potom povie, že mal problém a nevedel sa ospravedlniť a on, ako predsedajúci komisie zoberie jeho argumenty, ak boli závažné, do úvahy, nemusí ho navrhnúť na odvolanie. Ale takto bude mať možnosť ako predseda ho odvolať. Navrhol preto v tom bode 8 text: Predseda komisie môže navrhnúť odvolanie člena komisie, ak sa jej 3-krát po sebe bez ospravedlnenia nezúčastní.

p. Čečko, námestník primátora mesta Košice – Stotožnil sa s týmto návrhom. 

p. Bereš, poslanec MZ – Mal pripomienku k bodu, ktorý sa týka disciplíny rečníkov. 
Doteraz platilo, že ak rečník nereaguje na výzvu o odobratí slova, predsedajúci môže prerušiť rokovanie. Myslí si, že to bolo dosť tvrdé opatrenie a dosť dobré, ktoré mohlo zabezpečiť disciplínu rečníkov. Ak sa to teraz zmenilo, že predsedajúci môže dať pokyn na vypnutie mikrofónu, tak si myslí, že majú medzi sebou poslancov, ktorým mikrofón netreba a svoje slová vykrikujú počas zastupiteľstva. Preto by bolo možné dať pokyn na vypnutie mikrofónu následne pri nereagovaní a neukončení diskusie na prerušenie rokovania, lebo skutočne niektorým poslancom tu mikrofón nie je potrebný a nie je potrebné im ani udeľovať slovo od primátora. 
p. Vargovčák, námestník primátora mesta Košice – Ono je to v podstate ošetrené 
v ďalších paragrafoch.

p. Gamcová, poslankyňa MZ -  Okrem tých ktoré odzneli, mala ešte jednu 
pripomienku a to k rokovaniam komisii. Myslí si, že to nie je správne, aby sa 
a-priori komisia ustanovovala ako neverejná, nakoľko  má aj členov z verejnosti a komisia má predsa plniť funkciu poradného orgánu. Môže sa stať, že sa poslanci potrebujú poradiť aj s niekým iným a prizvú si niekoho. Osobne si myslí, že toto nie je správne. Komisia by mala byť verejná, veď má slúžiť občanom tohto mesta.

p. Halenár, poslanec MZ – Faktická poznámka. To, čo teraz povedala pani poslankyňa, 
je ďalší dôkaz toho, ako chápu slovo demokracia ľudia, ako námestník primátora p. Čečko. Je to to najhoršie, čo mohol počuť, ak sa komisie schvália ako neverejné. Tie komisie, ktorých členmi sú občania tohto mesta a ich činnosť, aktivity a výsledky ich práce  by mali propagovať čo najviac, aby čo najviac ľudí v tomto meste videlo, ako pracujú poslanci a ako pracujú ich susedia v komisiách na všetkých tých závažných veciach, ktoré trápia občanov mesta.

p. Matoušek, poslanec MZ – Niektoré veci nepostrehol, resp. nepochopil, čo čítal 
predkladateľ, či je to už návrh, ktorý bude pozmeňujúci oproti pôvodnému, ktorý dostali skôr. Nie je celkom presvedčený, že každý tomu dostatočne porozumel a že či to bude dobré.  Nevie, či by nebolo pre budúcnosť vhodné, tak ako je to v Štatúte mesta, aby pri takých závažných dokumentoch bola vytvorená pracovná skupina, ktorá nejakým spôsobom prejde celý tento návrh, všetky tie oponenčné návrhy, všetky nové návrhy, aby sa zakomponovali aj v súlade s určitou oponenciou legislatívno-právneho oddelenia a komisie. Dnes nie je presvedčený, že to, čo budú schvaľovať, že všetko je presne v súlade s niektorými paragrafmi zákona. Povedal len jedno, ak to takto zostáva, v rokovacom poriadku je, že kontrolór bude predkladať správu aj na mestskú radu. Treba si pozrieť zákon, ktorý jednoznačne hovorí, že svoju správu predkladá len mestskému zastupiteľstvu. Pre budúcnosť – keď sa pripravuje takýto materiál, poprosil, aby sa pracovná skupina zišla. Bolo to dobrým pravidlom a zvykom, lebo teraz aj v súvislosti s tým, čo odznelo z úst niektorých kolegov, možno že to naráža aj na ústavné právo, nejaké obmedzovania, ktoré tu budú schválené. Nie je si celkom istý, možno ich budú naháňať aj ústavní právnici, že čo si to mestské zastupiteľstvo dovoľuje. Pre budúcnosť by určite takéto materiály dal prerokovať v komisii, vlastne nie komisii, ale pracovnej skupine, ktorá tomu trochu rozumie a ktorá by všetky pripomienky... Aj formovaním vety sa dajú dať do súladu a správnosti so zákonom. 

p. Čečko, námestník primátora mesta Košice – Faktická pripomienka. Zopakoval, že
v procese pripomienkovania sa ako predkladateľ stotožnil s pripomienkami legislatívno-právnej komisie, toto stanovisku tu odznelo, s pripomienkami mestskej rady a pripomienkami poslancov, ktoré mal k dispozícii a zároveň prehlásil, že rokovací poriadok ako taký, je materiál, ktorý sa bude pripomienkami na ďalších zastupiteľstvách vylepšovať. Život ukáže, čo potrebujú a akým spôsobom sa to môže vylepšiť. Neberie to ako uzavretý proces.

p. Balún, poslanec MZ – Osobne si nemyslí, žeby tento rokovací poriadok bol 
v rozpore so zákonmi. No na druhej strane má zmiešané pocity a veľmi váhal či sa má prihlásiť k § 65 o úlohe poslanca sledovať priebeh rokovania a potom hlavne ten posledný odsek, keď sa poslanec správa v rozpore s predchádzajúcim odsekom, vyzvať k zachovaniu poriadku, môže ho vykázať a tak ďalej. To je ako v materskej škôlke, ako keď decko pošlú za dvere. Ospravedlnil sa za prirovnanie, ale také pocity to v ňom evokuje. Poslanec naozaj by mal vedieť, že čo je jeho povinnosťou a ak nevie,  tak ani tento poriadok mu nezabráni v tom, aby pokračoval v tom, čo doteraz robil. Navrhol a poprosil predkladateľa, aby zvážil stiahnutie tohto odseku. Ak sa poslanec správa v rozpore s predchádzajúcim odsekom, predsedajúci ho vyzve na zachovanie poriadku. Na to má predsedajúci právo aj bez tohto ustanovenia, aby ho vyzval. Ak výzva na zachovanie poriadku nevedie u poslanca k náprave, môže predsedajúci vykázať poslanca z rokovacej sály do doby, kým sa neprikročí k hlasovaniu. Vykázať poslanca z rokovacej sály sa mu zdá ako „silné kafe“. Navrhol tento odsek vypustiť.

p. Čečko, námestník primátora mesta Košice -  Faktická poznámka.  Osvojil si názor 
poslanca p. Balúna.

p. Matoušek, poslanec MZ – Faktická poznámka. Aj on tvrdí, že to nebolo v súlade 
s ústavou, lebo pokiaľ vykonáva poslanecký mandát, tak by rád videl, ako by vykázali  z rokovacej sály poslanca, ktorý tu zastupuje občanov, ktorí ho volili. Toto je len jeden z príkladov, o ktorých tvrdil, že sú v rozpore a budúcnosť ukáže, koľko problémov nastane pri rokovaní podľa tohto rokovacieho poriadku. Preto dal návrh, aby tá pracovná skupina sa k tomu skutočne zišla a prezrela si aj ostatné náležitosti tohto návrhu. Jednoducho nikto nemôže obmedziť poslanca pri výkone jeho mandátu. To je non sens. 

p. Bereš, poslanec MZ – Faktická poznámka. Opäť sa vracajú k tomu, čo hovoril pred 
tým, keď bolo povedané, že to je riešené ďalej. A práve toto riešenie sa teraz zrušilo, tak asi by bolo dobré vrátiť sa k pôvodnému – prerušiť rokovanie, aby sa ten poslanec možno išiel opláchnuť studenou vodou a dostal sa do normálnej prevádzkovej teploty, lebo ináč sa tu poriadok nezabezpečí. A tieto body sa netýkajú 99 % poslancov, ktorí ovládajú základné pravidlá slušnosti. 

p. Halenár, poslanec MZ – Faktická poznámka. Ak sa poslanec p. Matoušek pýta, ako 
zabezpečiť poriadok v rokovacej sále, určite mu dá odpoveď poslanec 
p. Derján, ktorý navrhoval na poslednej komisii dopravy a výstavby, aby on bol vyvedený z komisie, pričom komisia nemá žiaden rokovací poriadok. P. Derján volal po mestskej polícii, aby poslanca z rokovania komisie odviedla. Jeden zo spôsobov je obrátiť sa na poslanca Derjána.
Čo sa týka rokovacieho poriadku – je naozaj pre poriadkumilovných poslancov by bolo dobre, keby si začali všímať hrubé, naozaj hrubé pošliapavanie súčasného rokovacieho poriadku primátorom Knapíkom a ďalšími poslancami, čo sa týka veľmi vážnych formálnych chýb z hľadiska návrhov. Uviedol konkrétny príklad z dneška, keď sa už média sťažujú, že nevedia, čo vlastne poslanci schválili, pretože návrhová komisia komunikuje s poslancom a na  základe tejto komunikácie mení návrh na uznesenie. Toto tým poriadkumilovným poslancom nevadí? 

p. Boritáš, poslanec MZ – Faktická poznámka. Pán poslanec pred chvíľou povedal 
klamstvo.

p. Kočiš, poslanec MZ – Upozornil predkladateľa pozmeňujúceho návrhu na jeden 
fakt. Komisie sú jeden pracovný orgán, ktorým by sa nemalo upierať právo a záujem poslanca pracovať v komisii, lebo chce, lebo má nejaký návrh. A ak by sa schválilo, že komisie sú neverejný orgán, nevie, či sa nezabráni právu poslanca zúčastniť sa na rokovaní inej komisie, lebo on zastupuje verejnosť a pracovať v tejto komisii. Načo sú tieto komisie? Keď sú tu výberové konania iné, tam sa podpisuje niečo iné, ale pracovné komisie ako neverejné, tomu nerozumie. Poprosil predkladateľa pozmeňujúceho návrhu, aby zvážil tento fakt a vypustil tento bod. 

p. Jenčová, poslankyňa MZ – Mala pripomienku k § 13, kde sa hovorí o námestníkoch 
primátora. Predkladateľ hovorí, že poslanci, alebo poslanecké kluby predložia primátorovi návrhy a on si z týchto návrhov vyberie. Zákon hovorí, že námestníkov navrhuje primátor a poslanci ich schvaľujú. Čiže žiadna takáto dikcia, že z koho si má on vyberať. On si má vyberať z poslancov. Že komunikuje s klubmi a poslancami, to je v poriadku, ale netreba brať primátorovi právo zo zákona, ale má navrhovať a predkladať na základe odporúčania poslancov. O tom zákon nehovorí, že z koho si on môže vyberať a len poslanci mu to môžu navrhnúť. To je jedna pripomienka a nedala ani pozmeňujúci návrh, pretože je ich tu už veľa a myslí si, že o materiáli, ako je rokovací poriadok, ku ktorému je toľko pozmeňujúcich návrhov, keď už poslanci strácajú prehľad o súvislostiach, by nebolo vhodné hlasovať za prijatie.
Spýtala sa predkladateľa, čo myslel tým, že  z týchto kandidátov zastupiteľstvo zvolí námestníkov a to v počte určenom mestským zastupiteľstvom. Podľa jej právneho vedomia zákon umožňuje jedného, alebo dvoch.  Mal predkladateľ na mysli tieto čísla, alebo keď sa toto zastupiteľstvo rozhodne mať piatich námestníkov, tak v zmysle tohto rokovacieho poriadku budú piati? To je otázka.

p. Vargovčák, námestník primátora mesta Košice – Rokovací poriadok je nižšia 
právna norma, ako zákon, takže platí zákon. 

p. Lukan, poslanec MZ – Faktická poznámka. Oponoval poslancovi p. Kočišovi, 
pretože ak poslanec, ktorý sa zúčastňuje komisie, svojimi siahodlhými príspevkami bez konkrétneho výstupu znefunkčňuje činnosť komisie, tak ako chce vyriešiť túto situáciu?

p. Kočiš, poslanec MZ – Faktická poznámka. Rokovací poriadok sa nemôže stavať na 
konkrétnu vec. O rok – dva sa zmení osadenstvo a čo tu nechajú po sebe? Aký rokovací poriadok? Treba skúsiť uvažovať demokraticky a snažiť sa vysporiadať svojou kultúrou, svojim vplývaním, svojimi výstupmi na chod celého úradu a celého zastupiteľského zboru a komisií. Nie je vhodné skrývať sa za zákonmi umelo prispôsobenými k tomu, aby suplovali to, čo nevedia riešiť. Teraz čestne hovorí, že mu je jedno, či je to vpravo, vľavo, hore, dole. Zažil červený svet a nechce zažiť modrý v inom vydaní. Chce zažiť jeden normálny, kultúrny, demokratický svet a o to sa snaží.

p. Halenár, poslanec MZ – Faktická poznámka. Chcel odpovedať na otázku, ktorá bola 
verejne položená, že ako vlastne na tej komisii postupovať v prípade, že niektorý člen svojimi siahodlhými príspevkami, zrejme nehovoriacimi k veci, znefunkční chod komisie. Myslí si, že riešenie je veľmi jednoduché a to je prijatie rokovacieho poriadku komisie. Ak bude mať každá komisia rokovací poriadok a tam bude uvedené, že predseda má právo v prípade, že člen komisie nehovorí k téme a odchyľuje sa od nej, odobrať mu slovo. Ak si toto členovia komisie schvália, čo sa mu zdá byť úplne prirodzené, tak to je riešenie. To je jedno z riešení. 

p. Derján, poslanec MZ – Pôvodne chcel reagovať na poznámku poslanca p. Halenára, 
ale radšej to neurobil. 

p. Halenár, poslanec MZ – V tejto súvislosti sa opýtal, či je v rokovacom poriadku, 
ktorý naozaj nemal čas detailne študovať, pre jeho rozsiahlosť a neobyčajné množstvo zmien, či je v tom rokovacom poriadku zakotvená aj povinnosť predsedu komisie predniesť na mestskom zastupiteľstve uznesenia, ktoré boli prijaté na komisii. 

p. Buraš, poslanec MZ – Teší sa, že v rokovacom poriadku už nie je 80 poslancov, ale 
50 poslancov mestského zastupiteľstva -§ 63, ktorý bol opravený. Myslí si, že po 2,5 roku je dobre vedieť, že mestské zastupiteľstvo má 50 poslancov. No ani v tomto rokovacom poriadku sa nedočítal, a nie je to ani v Štatúte mesta v § 8 ods. 2, ktorý hovorí o tom, že námestníci primátora zastupujú primátora mesta, sú volení mestským zastupiteľstvom, že zodpovedajú mestskému zastupiteľstvu a primátorovi vo veciach, ktorými sú poverení. Spýtal sa, akou formou zodpovedajú námestníci primátora, keďže pán primátor predkladá svoju správu o činnosti pravidelne na rokovaniach mestského zastupiteľstva a informuje o tom, čo robil, čo vykonával. Akým spôsobom informujú o svojej činnosti námestníci primátora mesta, ktorí tak isto vykonávajú isté funkcie. Nie je to nikde obsiahnuté a myslí si, že ako by to zaujímalo poslancov, tak to zaujíma aj verejnosť.
p. Vargovčák, námestník primátora mesta Košice – Ak je o to záujem, nemajú problém 
predkladať podobné správy, ako predkladá primátor mesta.

p. Petrvalský, poslanec MZ – Faktická poznámka. Reagoval na poslanca p. Halenára.  
Informácia o uzneseniach komisie je jednoduchá. Ak tam bude, že komisia ukladá predsedovi predniesť danú záležitosť na mestskom zastupiteľstve, v tom momente je predseda povinný túto záležitosť na mestskom zastupiteľstve predniesť. Pokiaľ nie je klauzula, že komisia ukladá, môže sa rozhodnúť, či túto záležitosť prednesie, alebo nie.

p. Vargovčák, námestník primátora mesta Košice – Už nikto sa do rozpravy nehlásil, 
preto požiadal spracovateľa, aby reagoval na vzniknuté podnety.

p. Marko, pracovník legislatívno-právneho oddelenia MMK – Reagoval na 
pripomienky poslancov.
Čo sa týka dĺžky rečníckeho času – v pôvodnom materiáli, ktorý predložil spracovateľ, to nie je uvedené. Precizovali to, že dĺžku rečníckeho času upravuje mestské zastupiteľstvo uznesením pri každom rokovaní. Ale po rokovaní na mestskej rade i legislatívno-právnej komisii vyvstala pripomienka, či by sa nedala zapracovať dĺžka rečníckeho času priamo do rokovacieho poriadku  s tým, že pokiaľ mestské zastupiteľstvo uzná za vhodné, že je to krátka doba, tak si môžu uznesením odhlasovať, že tá dĺžka môže byť aj dlhšia. V tom problém nevidí.
Ďalšia pripomienka bola k § 42, či by tam nemal byť uvedený aj poslanec. S tým sa stotožňujú, ale aj znenie, ktoré tam je, nevylučuje, žeby poslancovi nemohlo byť udelené slovo viackrát.
Čo sa týka povinnosti predsedu komisie navrhnúť na odvolanie toho člena, ktorý sa 3-krát  po sebe bez ospravedlnenia nezúčastní zasadnutia komisie, to ustanovenie, ktoré bolo predložené spracovateľom striktne určuje predsedovi, aby takýto návrh na mestské zastupiteľstvo dal s tým, že pokiaľ poslanec sa nezúčastňuje na komisii, čiže nevykonáva svoju prácu, tak mestské zastupiteľstvo by malo byť o tom informované, malo by rozhodnúť, či ostane členom komisie.
K pokynu na vypnutie mikrofónu – táto úprava bola ošetrená štandardne, nemajú to len Košice. Nadviazal na povinnosti poslanca a na otázku, či je to ústavné. Takto je to upravené aj v rokovacom poriadku Národnej rady SR. A poslanec môže byť vykázaný, ale len do hlasovania. Ak sa počas rozpravy správa neprístojne, môže byť vykázaný, ale musí mu byť umožnené hlasovať. Nie je to protiústavné ustanovenie.
K verejnému, alebo neverejnému rokovaniu komisií – Spracovateľ navrhol to znenie tak, že rokovanie je neverejné s tým, že komisia si môže určiť, že bude verejné. Môže sa to aj prehodiť, v tom problém nevidí, ale tá možnosť, aby rokovanie komisie bolo verejné, tam stále je. Záleží na komisii, ako sa rozhodne.
K pracovnej skupine sa nevie vyjadriť, ale legislatívny referát spracoval rokovací poriadok v úzkej súčinnosti s kanceláriou samosprávnych orgánov a následne vypracovali aj stanovisko k vyjadreniam členov mestskej rady a členom legislatívno-právnej komisie a tak isto k návrhu poslanca p. Boritáša. Tie návrhy, ktoré im boli doručené, sa snažili zapracovať do textu, resp. do stanoviska s vyjadrením spracovateľa, či odporúča pripomienku spracovať, alebo nie.
K počtu námestníkov primátora – Zákon jasne stanovuje, že môžu byť maximálne dvaja námestníci. V rokovacom poriadku by sa nemali priamo uvádzať ustanovenia, ktoré sú v zákone, pretože je jednoznačné, že mestské zastupiteľstvo môže rozhodnúť iba o tom, či to bude jeden, alebo dvaja námestníci. Nemôže sa ísť nad rámec zákona.
Čo sa týka zverejňovania uznesení z komisií, tieto sú predsa zverejňované a je to aj v pôvodnom návrhu v § 20 ods. 2, že tieto sa zverejňujú dotknutým osobám a tak isto sú zverejnené elektronicky. Pokiaľ mestské zastupiteľstvo uzná za vhodné, že to má ešte predkladať predseda komisie priamo na zastupiteľstve, tak s tým problém nie je. Ale tieto sú povinne zverejňované, nemyslí si, že by boli nejako utajené, alebo by sa poslanci o nich nemohli dozvedieť.
K postaveniu námestníkov – Postavenie námestníkov primátora upravuje zákon a tak isto by nebolo vhodné, aby v rokovacom poriadku bol prepísaný zákon, takže tie práva a povinnosti sú stanovené zákonom a nepovažovali za vhodné ich nejako zapracovávať do rokovacieho poriadku.

p. Vargovčák, námestník primátora mesta Košice –Nakoľko sa do rozpravy už nikto 
neprihlásil, uzavrel ju a dal slovo návrhovej komisii. 

p. Boritáš, poslanec MZ – Pre ujasnenie, predkladateľ materiálu námestník primátora 
mesta Košice p. Čečko sa vyjadril, že v §  65 ods. 5 bude vypustený.

p. Čečko, námestník primátora mesta Košice – Odsek 5 bude znieť takto: Ak sa 
poslanec správa v rozpore s predchádzajúcim odsekom, predsedajúci ho vyzve na zachovanie poriadku. Tá ďalšia záležitosť, ktorá bola navrhovaná poslancom p. Balúnom, s tým sa stotožnil. Posledná veta sa vypúšťa.

p. Boritáš, poslanec MZ – Pripomenul, že návrhová komisia dostala pozmeňujúci 
návrh od námestníka primátora p. Čečka, ďalší od poslanca p. Petrvalského a od poslanca p. Bereša. Prečítal pozmeňujúci návrh p. Čečka.
Mestské zastupiteľstvo v Košiciach schvaľuje nasledovné zmeny a doplnky návrhu Rokovacieho poriadku Mestského zastupiteľstva v Košiciach: 
- V § 7 ods. 2 sa za slová „po verejnom prečítaní textu sľubu“ vkladá čiarka a slová „spravidla najstarším doterajším poslancom,“.
- V § 9 sa vypúšťa nadpis a nahrádzajú sa slová „volebný program na nastávajúce funkčné obdobie“ slovami „slávnostný príhovor“.
- V § 12 ods. 2 v druhej vete sa vypúšťajú slová „§ 8 odsek 1 a“.
- Poznámka pod čiarou k odkazu 8 znie: „8) napr. ústavný zákon č. 357/2004 Z. z. o ochrane verejného záujmu pri výkone funkcií verejných funkcionárov.“
- V § 15 ods. 2 sa na konci vety vkladajú tieto slová: „; návrh predkladá predseda príslušnej komisie.“
- V § 17 ods. 9 druhá veta znie: „Spracovateľ pripraví materiál tak, aby bol v súlade s podmienkami určenými v predchádzajúcich odsekoch.“
- V § 18 ods. 1 sa slová „KSO“ nahrádzajú slovami „kancelárii samosprávnych orgánov magistrátu mesta Košice (ďalej len „KSO“)“.
- V § 18 ods. 2 sa vypúšťajú slová „kancelárii samosprávnych orgánov magistrátu mesta Košice (ďalej len „KSO“)“ a za slovo „spracovateľ“ sa vkladá slovo „KSO“.
- V § 18 ods. 4 v poslednej vete sa vypúšťajú slová „, správy o činnosti hlavného kontrolóra a náčelníka mestskej polície“.
- V § 25 za slovo „elektronicky“ sa vkladajú slová „na adresu zriadenú mestom“.
- V § 31 ods. 2 sa slová „10 dní“ nahrádzajú slovami „3 dni“.
- V § 31 ods. 4 sa pripája nová veta, ktorá znie: „Hlasovaním mestského zastupiteľstva je možné rokovanie mestského zastupiteľstva prerušiť.“
- V § 33 ods. 4 sa slová „v programe“ nahrádzajú slovami „v návrhu programu“.
- V § 33 ods. 5 znie: „(5) V mimoriadnych odôvodnených prípadoch môže byť so súhlasom mestského zastupiteľstva na začiatku zasadnutia do programu rokovania zaradený materiál, ktorý nebol spracovaný a prerokovaný v súlade s § 17 až 20, len ak sa netýka všeobecne záväzného nariadenia, základného predpisu mesta a ktorý nemá dopad na majetok mesta.“
- V § 33 sa vypúšťa ods. 6.
-  V § 36 ods. 1 sa slovo „vecí“ nahrádza slovom „materiálov“.
-  V § 36 ods. 2 znie: „(2) Predkladateľ stručne uvedie predkladaný materiál a oboznámi, resp. umožní kompetentným osobám oboznámiť mestské zastupiteľstvo o jednotlivých stanoviskách k tomuto bodu (mestská rada, Rada starostov, hlavný kontrolór, komisie a pod.), ak sa tak už nestalo inou formou.“
- V § 41 ods. 3 sa za slová „mestské zastupiteľstvo“ vkladá slovo „uznesením“.
- V § 42 ods. 2  znie:  (2) Dĺžka rečníckeho času v rozprave je 3 minúty, pokiaľ mestské zastupiteľstvo nerozhodne inak.“
- V § 45 sa doterajší text označuje ako odsek 1 a dopĺňa sa odsek 2, ktorý znie: „(2) Mestské zastupiteľstvo môže hlasovaním schváliť prerušenie rozpravy o danom bode s tým, že zároveň určí, kedy sa bude v rozprave o tomto bode pokračovať. V rokovaní mestského zastupiteľstva je potom možné pokračovať ďalšími bodmi programu.“
- V §  47 ods. 4 sa vypúšťa posledná veta.
-  V § 50 ods. 4 znie: „(4) Výsledky tajného hlasovania vyhlási predseda alebo ním poverený člen volebnej komisie.“
- V § 51 ods. 1 sa za prvú vetu vkladá nová veta, ktorá znie: „Ak je obsah návrhu uznesenia obsiahly, nie je nutné čítať celý text, ale je možné pri predkladaní použiť zjednodušenú formuláciu „.....podľa predloženého návrhu“, ale s podmienkou, že presný a úplný text navrhovaného uznesenia majú k dispozícii všetci poslanci mestského zastupiteľstva.“
- V § 64 doplniť nový odsek 10, ktorý znie:  (10) Člen komisie účasť na komisii potvrdzuje svojím podpisom na prezenčnej listine.“ 
- V § 65 sa pripájajú nové odseky 4 a 5, ktoré znejú: „(4) Poslanec je povinný sledovať priebeh rokovania a nenarúšať ho nevhodným správaním alebo prejavmi, ktoré prekračujú hranice slušnosti. (5) Ak sa poslanec správa v rozpore s predchádzajúcim odsekom, predsedajúci ho vyzve na zachovanie poriadku.“
- V celom texte sa slovo „ináč“ nahrádza slovom „inak“.
- Mestské zastupiteľstvo odporúča schválený Rokovací poriadok Mestského zastupiteľstva v Košiciach spracovať vo forme brožúry (formát A5).

Hlasovanie č. 25: za 34, proti 4, zdržali sa 8.

p. Vargovčák, námestník primátora mesta Košice – Konštatoval, že tento pozmeňujúci 	návrh bol schválený.

p. Boritáš, poslanec MZ -  Prečítal návrh poslanca p. Petrvalského:
- V§ 64 ods. 8 sa slová „predseda komisie navrhne“ nahrádzajú slovami „predseda komisie môže navrhnúť“.

Hlasovanie č. 26: za 38, proti 2, zdržali sa 5.

p. Vargovčák, námestník primátora mesta Košice –Konštatoval, že tento návrh bol 
schválený.

p. Boritáš, poslanec MZ – Prečítal návrh poslanca p. Bereša:
- V § 43 bod 5  takto: zabezpečenie disciplíny rečníkov v poslednej vete záver upraviť nasledovne: predsedajúci môže dať pokyn na prerušenie rokovania. (mení sa za vypnutie mikrofónu).

Hlasovanie č. 27: za 29, proti 3, zdržali sa 14.

p. Vargovčák, námestník primátora mesta Košice – Konštatoval, že tento návrh bol 
schválený.

p. Boritáš, poslanec MZ – Prečítal pôvodný návrh na uznesenie.
Mestské zastupiteľstvo v Košiciach podľa § 6 ods. 2 písm. ac) Štatútu mesta Košice  schvaľuje Rokovací poriadok Mestského zastupiteľstva v Košiciach podľa predloženého návrhu so schválenými pripomienkami.

Hlasovanie č. 28: za 32, proti 5, zdržali sa 9.

p. Vargovčák, námestník primátora mesta Košice –Konštatoval, že novela rokovacieho 
poriadku bola schválená.

––-     ––-     ––-
12. Rámcová obsahová náplň rokovaní Mestského zastupiteľstva
       v Košiciach na II. polrok r. 2009

p. Vargovčák, námestník primátora mesta Košice – Materiál bol predložený písomnou 
formou, otvoril k nemu rozpravu. Nakoľko sa nikto neprihlásil, dal slovo návrhovej komisii. 

p. Sekáč, poslanec MZ – Prečítal pôvodný návrh na uznesenie.
Mestské zastupiteľstvo v Košiciach podľa § 6 ods. 2 písm. ac) Štatútu mesta Košice  a § 20 ods. 3 Rokovacieho poriadku mestského zastupiteľstva schvaľuje rámcovú obsahovú náplň rokovaní Mestského zastupiteľstva v Košiciach na II.  polrok  r. 2009.

Hlasovanie č. 29: za 44, proti 1, zdržal sa -.

p. Vargovčák, námestník primátora mesta Košice – Konštatoval, že uznesenie bolo 
schválené.

–––     ––-     ––-

12/1 Riešenie prístreškov MHD v MČ Košice – Dargovských hrdinov

p. Vargovčák, námestník primátora mesta Košice – Dal slovo predkladateľovi 
materiálu poslancovi p. Andrejčákovi.

p. Andrejčák, poslanec MZ – V úvode poďakoval poslancom za podporu návrhu pri 
jeho zaradení do programu. Prístrešky na zastávkach MHD v MČ Košice – Dargovských hrdinov sú pre niekoho a možno aj pre mesto nie veľkým problémom, ale žiaľ pre  Furču je to v súčasnosti dá sa povedať veľký problém a drvivá väčšina zastávok je v katastrofálnom stave. Pomaly už neplnia svoj účel, hoci ich denno-denne využívajú cestujúci a sú na očiach nielen cestujúcich, ale prakticky všetkým občanom.  Prečo predložil tento bod a prečo je taká situácia týchto prístreškov, aká je. 3.2.2009 NČ Košice – Dargovských hrdinov sa listom obrátila na mesto Košice s požiadavkou hľadať spoločné riešenie pri osadení nových prístreškov v MHD v mestskej časti, keďže 30.4.2009 vypršala zmluva firme, ktorá prevádzkovala súčasné prístrešky. Nakoľko mestská časť odpoveď od mesta nedostala, požiadali 10.3.2009 mesto Košice o zabezpečenie prístreškov v zmysle Štatútu mesta a platného VZN č. 30, ktoré zabezpečuje túto právomoc, resp. určuje túto právomoc mestu. Keďže mesto bolo aj naďalej nečinné, požiadali dňa 25.3.2009 mesto o zverenie časti parciel do nájmu za účelom zriadenia prístreškov MHD a následne dňa 14.4.2009 o delegovanie právomoci vyššie uvedenej kompetencie mesta na mestskú časť podľa platného VZN č. 3. 
Z dôvodu pretrvávajúcej nečinnosti mesta sa dňa 27.4.2009 obrátili na firmu Jean Claude Deko Slovakia, s.r.o., ktorá má zmluvu s magistrátom mesta aj vo veci týchto prístreškov, so žiadosťou o urýchlené písomné stanovisko, či má daná firma záujem realizovať prístrešky aj v MČ Košice – Dargovských hrdinov. Keďže ani od tejto firmy neobdržali písomné stanovisko, aj keď podľa jeho informácií záujem tejto firmy prísť a vybudovať prístrešky v MČ Košice – Dargovských hrdinov, ktorých by malo byť 22, nie je, obrátili sa nakoniec zase na mesto, ktoré bolo nečinné aj v júni, kedy 18.6. priložili k listu aj fotodokumentáciu, ktorá preukazuje havarijný stav týchto prístreškov a opäť požiadali mesto, aby v tejto veci konalo. 
Návrh na uznesenie v žiadnom prípade nie je konfrontačný, len zaväzuje primátora mesta, aby urýchlene v tejto veci konal, pretože denno-denne nielen jemu, ale aj iným pracovníkom úradu a poslancom mestskej časti ľudia otĺkajú o hlavu, prečo je stav prístreškov MHD taký, aký je.
Návrh na uznesenie, ktoré predložil návrhovej komisii je v znení: Mestské zastupiteľstvo v Košiciach žiada primátora mesta o urýchlené zabezpečenie nových prístreškov MHD v mestskej časti Košice – Dargovských hrdinov. Týmto uznesením vlastne žiadajú primátora, aby v zmysle platného VZN č. 30 buď mesto riešilo tieto prístrešky, či už cez firmu, s ktorou má výhradnú zmluvu, alebo nech deleguje túto právomoc na mestskú časť, ale v čo najkratšom termíne, aby oni mohli následne pristúpiť k ďalším krokom, napr. k verejnej súťaži, kde sú tak isto nejaké lehoty, aby sa v jeseni dopracovali k novým zastávkam a aby im pravidelne ľudia neotĺkali o hlavu, že tieto zastávky si neplnia svoj účel.

V rozprave vystúpili:

p. Halenár, poslanec MZ – Spýtal sa pána poslanca, či by vedel predložiť predstavu 
o finančnej náročnosti v prípade, že to uznesenie bude podporené. Ako vlastne mestská časť plánuje postupovať, ak to žiada mesto zabezpečiť, koľko je to peňazí a či v prípade neschválenia má pripravené iné, náhradné riešenie.

p. Balún, poslanec MZ – Rozhodne nemožno nepodporiť úmysel o zlepšenie situácie, 
ktorá je. Bohužiaľ chýba špecifikácia, no je tu otázka, či mestská časť chce právomoci s financiami, alebo to bude chcieť robiť zo svojho rozpočtu, alebo akým spôsobom sa bude toto všetko realizovať. Jedna pravda ale je, že v minulosti, keď sa tieto prístrešky realizovali, na miestnom zastupiteľstve poslanci kritizovali celý ten proces. Pravdupovediac súčasné prístrešky sú skôr ozdobné, než aby spĺňali svoj účel hlavne pre obyvateľov Furče, ktorí sú vystavení dažďu , vetru a podobne. Takže naozaj sú na okrasu. Je pravdou aj to, že  nie je im známe, nakoľko vedenie mestskej časti s predchádzajúcim vedením spolupracovalo pri realizácii týchto zastávok, alebo prístreškov. Od začiatku bolo pomýlené dávať tam takéto prístrešky. Sú skôr nepodarenou ozdobou Furče, ako funkčným a účelným zariadením.

p. Petrvalský, poslanec MZ – Je prekvapený takouto žiadosťou, lebo v MČ Sídlisko 
Ťahanovce si ich robia z vlastného rozpočtu a sami. Nevie, prečo na Furči by to malo byť z mestského rozpočtu. Pokiaľ to pôjde na Furču z mestského rozpočtu, bol by veľmi rád, aby aj na Sídlisku Ťahanovce  sa to robilo z mestského rozpočtu. Pokiaľ budú poslanci hlasovať za Furču, na budúce zastupiteľstvo tu určite bude jeho návrh, na financovanie týchto búdiek z mestského rozpočtu aj na Ťahanovciach. Či si niekto myslí, že Ťahanovčania sú iní ľudia ako Furčania? Prečo?

p. Vargovčák, námestník primátora mesta Košice – Určite aj Ťahanovčania sú 
vystavení vetru a dažďu.

p. Čižmáriková, poslankyňa MZ -  Myslí si, že vetru a dažďu sú vystavené celé 
Košice, lebo sú známe ako veterné mesto. Možno sa mala prihlásiť skôr a reagovať faktickou poznámkou na poslanca p. Balúna, lebo sú obaja Furčania a podľa toho, ako teraz vyzerajú tie nešťastné prístrešky, je to nie na okrasu, ale na hanbu, postavené boli asi len na okrasu, lebo tam veľmi prefukuje vietor.  Tie pôvodné, staré boli pevnejšie. Posledné mesiace to aj tak pustlo, lebo už končila lehota prenájmu a zo všetkých predajní na noviny, ktoré boli súčasťou zastávky funguje už len 1-2. Je to však jedna z nosných komunikácií v meste, lebo je to na Triede Ludvika Svobodu, ktorá pretína Furču na dve časti a všetky tie zastávky sú tam. Sú malé, prefukuje cez nich, neslúžia svojmu účelu, sú tam nevyužité reklamné plochy a možno toto by mohlo byť pre firmy zaujímavé. Prečo práve Furča? Sú v situácii, v akej sú. A ak to pán Petrvalský podporí dnes, ona ho podporí na budúce.

p. Andrejčák, poslanec MZ – V krátkosti zareagoval na jednotlivé prednesené 
príspevky. Koľko by to stálo mesto, alebo ako by sa mesto k tomu postavilo cez firmu Jean Claude Deko, s ktorou má podpísanú výhradnú zmluvu, tak na to nevedel odpovedať. No v zmysle VZN č. 30, kde je zakotvené aj to, že mesto môže danú kompetenciu, o ktorej pred chvíľou hovoril, môže túto kompetenciu preniesť na mestskú časť. Oni sa prikláňajú aj k tomu riešeniu. Nechcú od mesta, aby vybudovalo 22 prístreškov na zastávkach MHD a aby to šlo z rozpočtu mesta. No mesto by sa k problému mohlo reálnejšie postaviť, flexibilnejšie a promptnejšie, lebo na odpoveď čakajú už 4 mesiace a keby sa delegovala táto právomoc na mestskú časť a poriešili by prenájom časti parciel, vedeli by vypísať verejnú súťaž, kontaktovať jednotlivé firmy, ktoré by mali záujem vybudovať tieto prístrešky. Sú rôzne reklamné firmy, pre ktoré by to bolo možno lukratívne. Mestská časť by následne s nimi podpísala zmluvu o správcovstve. 
Čo sa týka existujúcich prístreškov na Furči, tie boli budované pred viac ako desiatimi rokmi a v prípade havarijného stavu dotyčnej firme zasielali fotodokumentáíciu  a oni to následne ako tak opravovali. Žiaľ, od konca apríla je to v takom stave, v akom to je.

p. Jutka, poslanec MZ – Každý z jeho predrečníkov povedal kus pravdy. Situáciu však 
treba vidieť komplexne. Bolo by dobre pripraviť taký materiál, koľko prístreškov MHD je potrebné zrekonštruovať v rámci mesta Košice, ktoré sú v havarijnom stave, pristúpiť k tomu ako k ucelenému materiálu, urobiť finančný nápočet, koľko by to zhruba asi stálo a podľa toho sa môžu poslanci rozhodnúť na mestskom zastupiteľstve. Myslí si, že riešiť dielčie veci tak, že niekto príde s požiadavkou či už z jednej, alebo druhej mestskej časti je ťažké, lebo každý príde s oprávnenou požiadavkou. Bolo by však dobre urobiť takýto monitoring, zmapovať celú situáciu, povedať, koľko prístreškov si vyžaduje urgentnú opravu, urobiť finančný nápočet a s takýmto materiálom, ak sa príde na zastupiteľstvo, myslí si, že nie je dôvod, ani problém o tomto rokovať, prípadne to schváliť. Ale treba to urobiť, ako komplex. Nedá sa niečo vytrhávať z kontextu a potom vznikne situácia, že jeden príde s jednou požiadavkou a na ďalšom zastupiteľstve niekto s inou. Požiadal, aby sa urobil takýto materiál.

p. Kolárčik, riaditeľ MMK – Nie je pravdou, že úrad v tomto nekonal. Mal pred sebou 
evidenciu konkrétnych krokov od 15.3. do 18.5.2009. Je zaevidovaných 9 krokov, ktoré magistrát v tejto veci urobil. Jedným z nich bolo aj stretnutie s firmou JC Deko na úrovni košickej pobočky. Potom bolo avizované ďalšie stretnutie a ďalšie listy na ústredie do Bratislavy, boli tu postúpené právomoci. V tejto veci sa koná. Pravda je taká, že firma JC Deko nejaví obrovský záujem. Na základe rámcovej zmluvy, ktorú má podpísanú s mestom Košice sa jej starostlivosť o niektoré okrajové časti mesta, alebo sídliská nerentuje. No mesto sa snaží vo veci konať a  na nasledujúcom rokovaní, ktoré bude s riaditeľom JC Deko Slovensko dňa 16.7.2009 a vyrokovať ten priestor, kde by bezplatne zriadili prístrešky na čo najväčšom počte zastávok v okrajových častiach mesta. Takže koná sa v tejto veci a 16.7.2009 je kľúčové stretnutie. Skôr bol na vine zdĺhavý prístup firmy JC Deko, ktorá nepovažuje tieto časti mesta až za tak lukratívne, ako je Staré mesto, alebo širšie centrum mesta.

p. Andrejčák, poslanec MZ – Faktická poznámka. To je dobre, že mesto konalo, ale 
mestská časť nedostala žiadne písomné relevantné stanovisko o tých jednotlivých krokoch a záveroch. Znamená to, že ak 16.7. nepríde k zásadnému obratu a dotyčná firma povie, že nemá záujem, dôjde k tomu, že táto právomoc bude delegovaná mestskej časti?

p. Ivanko, poslanec MZ – Faktická poznámka. Už všetko bolo povedané, no zaujala ho 
firma JC Deko. Tak ona si zoberie čerešničku, je s ňou uzatvorená lukratívna zmluva, ale keď treba ísť do tých okrajových častí, tak o to jednoducho nemá záujem. A zase čakať do júla, za chvíľu je tu september, október, dažde a Furči to nepomôže. Bolo by skutočne treba v tejto veci urýchlene konať.

p. Hrabovský, poslanec MZ – Faktická poznámka. Riešia sa problémy prístreškov 
MHD, preto ho zaujímalo, prečo sa do toho nezapája aj Dopravný podnik mesta Košice.

p. Kolárčik, riaditeľ MMK - Pripomenul, že rámcová zmluva medzi mestom a firmou 
JC Deko bola podpísaná v roku 1990, bola podpísaná na 20 rokov a podmienky zmluvy boli nastavené na čas po revolúcii. Vtedy bola iná doba. Je veľmi pravdepodobné, že budú prehodnotené aj podmienky pre nasledujúce obdobie, ak to bude možné a ak bude záujem o predĺženie tejto zmluvy.
p. Vargovčák, námestník primátora mesta Košice – Nakoľko sa do rozpravy už nikto 
neprihlásil, uzavrel ju a dal slovo návrhovej komisii. 

p. Betuš, poslanec MZ – Prečítal návrh na uznesenie. 
Mestské zastupiteľstvo v Košiciach žiada primátora mesta o urýchlené zabezpečenie nových prístreškov MHD v MČ Košice – Dargovských hrdinov.

Hlasovanie č. 30: za 19, proti 1, zdržali sa 24.

p. Vargovčák, námestník primátora mesta Košice –Konštatoval, že tento materiál 
schválený nebol.  
Vyhlásil obedňajšiu prestávku s tým, že v rokovaní budú pokračovať o 14.00 hod.

––-     ––-      ––-

13. Interpelácie 

p. Knapík, primátor mesta Košice – Interpelácie je možné predložiť aj písomne 
a v súlade s obvyklým režimom do 30 dní či už na ústnu, alebo písomnú bude poslancovi odpovedané. 

p. Gamcová, poslankyňa MZ – Písomné interpelácie na primátora mesta:
1.	akým spôsobom je príslušný stavebný úrad pre územné konanie a stavebné konanie, konkrétne v prípade stavby Auparku (Stavebný úrad Čaňa a Staré mesto)? 
2.	podľa kúpnej zmluvy zo dňa 18.6.2004 medzi predávajúcim Mestom Košice a kupujúcim spoločnosťou AUPARK III, spol. s r.o. má z celkovej ceny kupujúci prostredníctvom banky zaplatiť čiastkovú sumu 32 770 320,- Sk v dvoch polovičných splátkach. Žiada rozpis jednotlivých splátok (dátum a suma) po jednotlivých položkách, ako boli na účet mesta Košice pripísané tieto finančné prostriedky.
3.	ako má mesto poistené kompletné dostavanie dopravných stavieb na Námestí osloboditeľov a Auparku pre prípad nesolventnosti investora vplyvom svetovej finančnej krízy?
4.	Informácia o všetkých pohyboch na účte mesta súvisiacich s Auparkom Košice, t.j. výdavky mesta na vypracovanie zmlúv, odborných analýz a právneho poradenstva, príjmy z predaja a prenájmu pozemkov.
5.	Podľa článku III. ods. 4 kúpnej zmluvy mesta Košice s Aupark III., spol. s r.o. zo dňa 18.6.2004 nemá mesto povinnosť uvoľniť pozemok (Námestie osloboditeľov) skôr, než dňom zaplatenia časti kúpnej ceny vo výške cca 32 mil. Sk. Ak nedošlo k splneniu tejto podmienky, prečo nezabránilo oploteniu pozemku, aby mohlo slúžiť aj naďalej na verejnoprospešný záujem parkovania? Kto je za to zodpovedný a aká bude náprava?
6.	Žiadam zverejniť výšky odmien advokátskej kancelárii za vypracovanie právnej analýzy k dokumentom založenia neziskovej organizácie Košice-EHMK 2013, n. o. a ktorá advokátska kancelária, resp. advokáti vypracovali predmetnú analýzu.
7.	Navrhujem zabezpečiť vydanie mapy bezbariérových prístupov do budov v meste Košice s cieľom zabezpečiť realizáciu VZN o bezbariérovom prístupe.
8.	Počet prehratých súdnych sporov (aj s bývalými zamestnancami mesta), ktoré eviduje mesto Košice a objem straty majetku mesta Košice (finančná a iná) a počet evidovaných súdnych sporov. Názvy firiem, ktoré zastupujú mesto v súdnych sporoch a výšku finančných prostriedkov vyplatených týmto firmám v posledných 5 rokoch za právne služby a zastupovanie mesta v súdnych sporoch.
9.	Ako sa realizuje schválené uznesenie č. 779 zo dňa 31.3.2009 o predaji lesa v k. ú. Nové Ťahanovce? Bola podpísaná kúpna zmluva?
10.	V Košiciach je údajne cca 4 000 000 m2 nevysporiadaných pozemkov pod verejnými komunikáciami.
a)	Je postup vlastníka pozemku pod chodníkom spájajúcim kruhový objazd Moldavská – OC Hornbach v súlade so zákonom?
b)	Je vlastník pozemku pod chodníkom aj vlastníkom chodníka?
c)	Čo urobil MMK pre spriechodnenie tohto chodníka?
d)	Môžu tak isto postupovať všetci vlastníci pozemkov pod verejnými komunikáciami?

p. Hlinka, poslanec MZ – Interpeloval primátora mesta Košice.
Vrátil sa k likvidácii nepojazdných vozidiel na území mesta, ktoré sú opustené a dlhodobo obsadzujú verejné priestranstvá. V prípade, že cestný orgán mesta – Správa komunikácií Košice pri nerešpektovaní výzvy na odstránenie vraku,  vydá rozhodnutie na jeho odstránenie z verejného priestranstva, mestská polícia by mala zabezpečiť tento odťah na vopred určené miesto. Pokiaľ vie, nie sú doposiaľ v Košiciach zriadené priestory na uskladňovanie nepojazdných vrakov motorových vozidiel a tým pádom realizácia týchto oprávnení samosprávy je veľmi problematická a vraky motorových vozidiel zostávajú na verejných priestranstvách dlhodobo. Ide mu o určenie priestorov na odťah a uskladnenie vrakov nepojazdných motorových vozidiel. 
Druhá téma, ktorú by bolo potrebné riešiť z úrovne primátora mesta, je otázka preberania investícií, ktoré sú vybudované na mestskom majetku z rozpočtových prostriedkov mestských častí do majetku mesta. Má na mysli parkoviská na pozemku mesta, ktoré sú zriadené z rozpočtových prostriedkov mestských častí, so súhlasom a vedomím mesta. Ide o ich budúcu údržbu, správu a iné záležitosti. Tu je problém, že nie je jednoznačne doriešený postup pri odovzdávaní takéhoto diela do vlastníctva mesta v prípadoch, keď mestská časť použila na výstavbu parkoviska vlastné zdroje, alebo finančné zdroje z podielových daní, ktoré dostali od mesta a boli viazané na verejnoprospešné účely. Tento postup zatiaľ v podmienkach mesta nie je jednoznačne zadefinovaný. Poprosil, aby sa s tým kompetentní v budúcnosti zaoberali.

p. Knapík, primátor mesta Košice – Autovrakmi sa už zaoberali, no nemá aktuálnu 
informáciu, preverí to. A čo sa týka preberania investícií, tak sa pripraví metodický pokyn, na základe ktorého sa možné varianty spracujú tak, aby to platilo univerzálne a ak sa stavba uzavrie a skolauduje, aby to mohlo byť odovzdané.

p. Mutafov, poslanec MZ – Interpeloval primátora mesta Košice.
Požiadal, aby sa na úrovni mestského zastupiteľstva začalo debatovať na tému: počet bilboardov, ich umiestnenie a podobne. Je to otázka, ktorá začína byť nad rámec zdravého rozumu. Je tu taký systém, že na okrese urobili 5 metrovú sochu, v krajskom meste 7 metrovú, vo väčšom meste 8 metrovú a tak to je aj s bilboardami. Každý chce väčší a väčší bilboard. Myslí si, žeby nebolo zle nejakým metodickým spôsobom začať rozprávať o tom, koľko bilbordov by malo byť, aká by mala byť ich kultúra, lebo pomaly pre bilboardy a reklamné panely nevidieť scenériu mesta. Možno by bolo dobré vytvoriť nejakú pracovnú skupinu, ktorá by pripravila fungujúci systém. Pred dvoma rokmi mal možnosť byť v Paríži, kde bilboardy umiestnené na centrálnych uliciach boli rolovacie. Mali asi 10 reklám, ktoré sa v intervale cca 10 sekúnd odvíjali. Počet samotných bilboardov bol menší, no prezentácia ponúkala permanentne na navíjacích paneloch viacej reklamy. Previerka terénu by sa mala urobiť aj v súvislosti s tým, čo povedal p. Petrvalský. Osobne nie je puritán, no tiež sa mu nepáči už spomínaná reklama. A je to  tak veľký bilboard, že polícia už dávno mala povedať, že to bráni výhľadu v doprave a nepovoliť ho práve na tom konkrétnom mieste. Požiadal primátora, aby ustanovil komisiu, ktorá by začala riešiť otázku umiestnenia bilboardov, ich veľkosť a aj počet by mal byť nejakým spôsobom limitovaný, lebo sa to všetko začína vymykať z rúk.

p. Knapík, primátor mesta Košice – Oznámil, že materiál je pripravený a môže byť už 
predmetom rokovania. Mesto v najbližšej dobe čaká ešte rokovanie s asociáciou spoločností, ktoré združujú reklamné spoločnosti, ktoré robia vonkajšiu reklamu s tým, že aj oni si uvedomujú, že ten stav nie je dobrý a majú medzi sebou niekoľko spoločností, ktoré fungujú pirátsky. Znamená to, že majú bilboardy, ktoré nie sú priznané a sú bez stavebných povolení. Pripustil, že situácia nie je dobrá a spôsob regulácie tiež nie je veľmi dobrý. Na predchádzajúcom rokovaní bolo zrušené VZN, ktoré to ako tak upravovalo, vzhľadom na to, že legislatíva neumožňuje mestám mať takéto VZN. Treba využiť všetko, čo je možné dohodnúť a dohliadnuť na to, aby sa obojstranne rešpektovalo a tieto prvky aj premietnuť ako regulatívy do príslušných územných plánov zón. Je to jemnejší prvok a nie je to jednoduché. Je to hlavne úloha pre odborných pracovníkov, ale toto asi bude jediná schodná cesta. No istý normatív, ktorý bude určovať kde, ako a za akých podmienok, tak toto už je pripravené, materiál bude predmetom analýz a potom aj aplikácie.

p. Buraš, poslanec MZ – Mal pripravených niekoľko interpelácií.
Interpelácia na primátora mesta Košice.
Vyzdvihol si včera materiály zo schránky a našiel tam takýto apel. Citoval „Pán poslanec, interpelujte pána primátora ohľadom verejných financií.“ Nevie od koho je, kto ho tam dal, no všetko súvisí s právnymi službami mesta Košice. Tento materiál obsahuje 7 faktúr, ktoré boli vystavené od februára 2009 do júna 2009. Obsahuje sumy v hodnote viac  ako 90 tisíc eur. Bol by rád, keby dostal odpoveď, či je to pravdivý materiál a môže ho dať k dispozícii. Pravdepodobne to svedčí o tom, že zamestnanci úradu majú isté výhrady voči riaditeľovi úradu. Upozornil na jednu zvláštnosť. Na týchto faktúrach je dátum dodania, zaevidovania faktúry a jej splatnosť stále v tom istom dni. Dnes, v čase hospodárskej krízy firmy dávajú splatnosť 15 – 20 dní.
Ďalej ho zaujíma, ako dopadla verejná súťaž o poradenstvo na vybudovanie parkovacích domov za viac ako 800 tisíc eur, ktorá bola zverejnená vo výzve na predkladanie ponúk 6.4.2009. Lehota na predkladanie ponúk bola do 27.4.2009. Je to výzva, ktorá bola zverejnená na internete a je to právne podanie mesta Košice pri príprave a realizácii projektu na výstavbu parkovacích domov v meste Košice v úhrnnej výške zákazky 25 mil. Sk, alebo 829 849,97 €. Požiadal o informáciu, ako to dopadlo, keďže prenikli správy, že už je známa aj firma, dokonca aj aká výška ponuky bola. 
Interpelácia na námestníka primátora mesta Košice p. Čečka.
Požiadal ho o písomné stanovisko, v akom stave je pripravenosť mesta Košice na majstrovstvá sveta 2011 v ľadovom hokeji. 

p. Rychnavský, poslanec MZ – Svoju interpeláciu odovzdal písomne.
Interpeloval v nej primátora mesta s tým, aby bol oslovený vlastník objektu na ul. Slobody. Je to opustená budova, ktorá je vo vlastníctve TU – Košice? Zmenil sa viackrát spôsob jej využitia za posledných 15 rokov. Teraz je už niekoľko rokov opustená, prenikajú do nej bezdomovci, deti rozbíjajú okná a celkove chátra. Budova sa stáva nebezpečnou. Navrhuje buď jej revitalizáciu, prípadne nejako chrániť, alebo jej zrušenie a na jej mieste postaviť parkovisko.

p. Jenčová, poslankyňa MZ – Interpelovala primátora mesta Košice.
Jedná sa o diaľničný privádzač na Bukoveckej. Ide o problém kosenia, ktorý je už  10 rokov nedoriešený, aj keď je pravdou, že dnes ráno sa tento diaľničný privádzač začal kosiť. Zaujímalo by ju, kedy sa zrealizuje zverenie do správy tejto časti pozemku Správe mestskej zelene, aby mestská časť vedela, kto za to zodpovedá a aby ľudia nenadávali stále pracovníkom mestskej časti, že kedy to bude pokosené. Ona to počúva 3 roky a predošlý pán starosta to počúval 2 volebné obdobia.
Požiadala pána primátora, aby jej bolo písomne predložené, keďže poslanca 
p. Berbericha to zaujímalo na mestskej časti a predpokladá, že rovnako ho bude zaujímať aj to, ako to funguje v meste. Teda zaujíma ju, koľko mobilných telefónov má magistrát, aké paušály sú na tieto mobilné telefóny, koľko sa mesačne pretelefonuje, ako je riešený spôsob nejakých limitov na tieto mobilné telefóny. Ešte ju zaujíma, koľko sa telefonuje na mobilné telefóny z pevných liniek. Suma sumárum, nech je takýto prehľad spracovaný aspoň za jeden mesiac a túto odpoveď prekopíruje aj p. Berberichovi, lebo verí, že ho to tiež bude zaujímať.
Spýtala sa, či sa zvýšil stav úradníkov na špeciálnom stavebnom úrade, ktorí vydávajú stavebné povolenia. Jedná sa hlavne o parkoviská. Na tento problém upozorňovala už pred pol rokom a stále upozorňuje, že agenda stavebných povolení narastá a mestské časti čakajú neúmerne dlho na rozhodnutie napriek tomu, že zo zákona je stanovená lehota. Chápe, že ľudia fyzicky môžu zvládnuť toľko, koľko zvládnu, preto ju zaujíma tento počet konkrétnych zamestnancov na špeciálnom stavebnom úrade a či bol navýšený. Treba sa tým vážne zaoberať a posilniť toto oddelenie.

p. Knapík, primátor mesta Košice – Oddelenie posilnené bolo, no zatiaľ to nie je 
systémovo doriešené, ale to sa v najbližšej dobe napraví.

p. Filipko, poslanec MZ – Interpeloval primátora mesta v záležitosti nedostavaného 
kongresového centra. Požiadal ho, aby oslovil majiteľa tejto nehnuteľnosti, ktorá stojí v susedstve hotela Centrum, za účelom skultivovania fasády tohto objektu. Nechcel dávať návody, ako na to, ale určite existujú veľmi jednoduché riešenia, napr. osadením veľkoplošnej reklamy, pričom náklady na osadenie sa vykryjú z príjmov z reklamy. Existuje množstvo dôvodov, prečo by sa to takto malo udiať. Takýto stav handicapuje samotný hotel Centrum, no handicapuje aj samotné mesto, občanov a návštevníkov mesta. Konajú sa rôzne podujatia, Medzinárodný maratón mieru a iné. Nechcel to ďalej rozširovať.

p. Knapík, primátor mesta Košice – Urobí, čo sa urobiť dá.

p. Kočiš, poslanec MZ – Interpeloval primátora mesta vo veci opravy cesty pri moste 
medzi MČ Nad jazerom a križovatkou VSS. To, čo sa deje na tejto ceste, to už nie je cestná doprava, ale anarchia. Túto trasu absolvuje už 4. deň za sebou, no to, čo sa tam dialo dnes, to už bol vrchol. Zo dňa na deň je to horšie a horšie. Požiadal primátora mesta, aby zistil, na aký pokyn, za akým účelom a dokedy sa bude vykonávať oprava tohto cestného telesa a aké opatrenia budú navrhnuté, aby sa urýchlila doprava. Požiadal ho, aby o tom neodkladne informoval ani nie tak jeho, ako verejnosť. Navrhol, aby sa aj pán primátor ráno previezol po tomto úseku so svojim autom, aby videl, čo sa tam deje.

p. Knapík, primátor mesta Košice – Úsek cesty, ktorý je teraz v rekonštrukcii, nie je 
v správe mesta. Spravuje ho Diaľničná spoločnosť. Je to v ich programe a ak charakterom nevyhovuje požiadavkám a potrebám autodopravy, tak sa zrejme rozhodli v nejakom pláne to urobiť. No môže sa to odkomunikovať, aby aj mesto malo informáciu, že o aký rozsah sa jedná, aké obmedzenia a ako dlho tam budú trvať a referát mediálnej komunikácie túto informáciu môže zverejniť. V každom prípade orgán, ktorý za to zodpovedá, si informačnú povinnosť voči verejnosti mohol splniť. On tak isto len z médií vie a mnohí rozhorčení občania to včera zisťovali a nevedeli sa dopátrať informácií. 

p. Berberich, poslanec MZ – Uviedol na pravú mieru požiadavku  poslankyne 
p. Jenčovej. Na mestskej časti požadoval tieto veci kvôli tomu, že mestská časť nemala spracovanú smernicu na používanie mobilných telefónov, takže tá požiadavka vznikla z toho dôvodu. Myslí si, že mesto to má spracované, preto on túto informáciu nepotrebuje.

p. Knapík, primátor mesta Košice – Uzavrel tento bod.

––-     ––-     ––-

14. Dopyty, informácie a vysvetlenia 

p. Knapík, primátor mesta Košice – V súlade s rokovacím poriadkom poslanci sú 
oprávnení požadovať vysvetlenie od primátora, námestníkov primátora, členov mestskej rady, predsedov komisií, hlavného kontrolóra, riaditeľa Magistrátu mesta Košice, ako aj štatutárnych zástupcov spoločností, ktoré sú zriadené mestom. 

p. Gamcová, poslankyňa MZ – dopyt na riaditeľa BPMK, kedy a akým postupom bol odpredaný byt č. 4 v bytovom dome na Bauerovej ulici č. 36 na 2. poschodí, ktorý bol vo vlastníctve BPMK? (informácie vrátane dátumov zápisu do katastra).
	Dopyty na riaditeľa MMK:
1.	náklady obce na zabezpečenie činnosti nakladania s komunálnymi odpadmi a drobnými stavebnými odpadmi, s podrobnou špecifikáciou jednotlivých faktúr za posledných 5 rokov
2.	kópiu zmluvy mesta s KOSIT-om, nárast komunálneho odpadu za posledných 5 rokov v kg alebo v litroch, počet doplnených kontajnerov, nárast nákladov na zneškodnenie komunálneho odpadu. Výška výdavkov na odstraňovanie odpadov uložených v rozpore so zákonom, výška faktúry za zber nadrozmerného odpadu zo stanovíšť kontajnerov, výška faktúry za zber odpadu v  záhradkárskych lokalitách pomocou veľkokapacitných kontajnerov
3.	výška obligatórneho príspevku z Recyklačného fondu za posledných 5 rokov
4.	spôsoby zhodnotenia odpadov a výška príjmov z tejto činnosti
5.	možnosti preukazovania separovania zberu odpadu občanom v bytových domoch, spôsob zvyšovania kapacity separovaného zberu
6.	podrobné vysvetlenie stanovenia sadzby poplatkov v schválenom VZN č. 100 a meno zodpovedného pracovníka za spracovanie podkladov k VZN č. 100
Dopyt na riaditeľa DPMK:
Mesačné odmeny súčasných členov predstavenstva DPMK a DR DPMK jednotlivo a objem finančných prostriedkov vyplatených na odmeny DR a predstavenstva DPMK v roku 2008.

p. Kijevská, poslankyňa MZ – dopyt na riaditeľa MMK vo veci riešenia skeletu rozostavaného bazéna pri základnej škole Starozagorská na sídlisku KVP v súčasnom období.

p. Mutafov, poslanec MZ – Dopyt na riaditeľa MMK.
Na mesto zaslal list ohľadom zmeny územného plánu lokality Ferocentrum. Požiadal ho, poprosil ho o pomoc, lebo nie je mysliteľné, keď Miestne zastupiteľstvo mestskej časti Západ súhlasí s istým riešením a tento materiál príde na magistrát, kde za 6 mesiacov oddelenie magistrátu nie je ochotné pripraviť materiál na rokovanie mestského zastupiteľstva. Argumenty, ktoré boli aj na komisii, sú blonkové. Argumentovalo sa hlukom a inými vecami, no všetko sú to vyvrátiteľné fakty. Požiadal ho preto, aby váhou svojej osobnosti nariadil oddeleniu pripraviť materiál a je vecou zastupiteľstva, či to príjme, alebo nie. Ale aby si oddelenie robilo srandu s poslancov, z ich žiadostí tým, že tento materiál nepripravia, to je proste nenormálne. Nech sa nikto nehnevá, ale to sa nedá prijať.

p. Hlinka, poslanec MZ – Dopyt ohľadom Sociálneho podniku.
Vie sa, že Sociálny podnik ako taký, je novou inštitúciou. Opýtal sa, keďže jedným z oprávnených subjektov je obec, lebo sa jedná o rozpočtovú organizáciu zriadenú mestom, či sa v podmienkach mesta, alebo niektorej organizácie v rozpočtovej, alebo príspevkovej sfére mesta Košice pripravuje, alebo plánuje vytvoriť Sociálny podnik v zmysle nového zákona č. 5 o službách v zamestnanosti a ak áno, tak na akú oblasť verejnoprospešných prác. Predpokladá, že by sa tak malo stať, lebo práve v ich možnostiach by mohli riešiť nedostatok pracovných pozícií v prospech rozvoja mesta práve cez túto inštitúciu, ako je Sociálny podnik. 
V lokalite  Nižné Kapustníky sa nachádza nelegálna osada. V zimnom období tam boli neslávne tragické prípady, dokonca aj úmrtia – zamrznutia malých detí. Žiaľ len následne boli prijaté isté opatrenia zo strany mesta Košice, sociálneho oddelenia MMK i Úradu práce, sociálnych vecí a rodiny, čo sa týka sociálnej kurately a dohľadu nad maloletými. Má informáciu, že táto osada má tendenciu mierneho nárastu obyvateľov. Čo s tým nelegálnym osídlením sa do zimy mieni robiť? Je nejaká predstava o dočasnom riešení o premiestnení, alebo sa to necháva na živelný vývoj? Túto problematiku sociálnej starostlivosti má v gescii predovšetkým mesto, preto sa pýta. Poprosil o písomnú odpoveď, nakoľko je to širšia téma.

p. Knapík, primátor mesta Košice – Krátko k Sociálnemu podniku. V týchto dňoch je 
otvorená výzva, kde by mesto rado reagovalo. Ak budú úspešní, tak by sa to spustilo. 

p. Rychnavský, poslanec MZ – Dopyt na riaditeľa MMK.
Ako sa plánuje a či sa plánuje v tomto roku realizácia verejného osvetlenia na Popradskej ulici 1 až 5 a oprava chodníka medzi Ružínskou a Toryskou ulicou popri Ambulancii prvej pomoci. Je to dosť chúlostivá záležitosť. Videl tam imobilných ľudí, ktorí cez tento chodník s invalidnými vozíkmi nemohli prejsť. Pretrváva to už dlhší čas. Stavba je už ukončená a aj stavebník tam už robil zásahy, no neurobili sa také opravy, aby sa tento chodník mohol považovať zo strany imobilných za prejazdný.

p. Buraš, poslanec MZ – Dopyt na riaditeľa MMK.
Súvisí s uznesením MZ č. 359 z 13. a 14. decembra 2007, kde v časti B  Mestské zastupiteľstvo v Košiciach ukladá riaditeľovi MMK v bode 1. zabezpečiť a realizovať forenzný audit zmlúv medzi mestom Košice a spoločnosťou Kosit. Termín: apríl 2008, zodpovedný riaditeľ MMK. 
Ako  poslanec mestského zastupiteľstva by bol rád oboznámený s týmto forenzným auditom. Prenikli informácie, že už je hotový. Ak poslanci MZ uložili riaditeľovi MMK túto úlohu splniť, myslí si, že by mali byť aj oboznámení s výsledkami forenzného auditu. Doteraz sa tak nestalo. Je jún 2009 a dôležité je aj to, že pred mesiacom mesto vypísalo verejnú súťaž na predkladanie ponúk týkajúcich sa ekonomického auditu spoločnosti Kosit za takmer 60 tis. eur. Kontaktnou osobou je p. Richard Dlhý a za verejné obstarávanie je zodpovedný riaditeľ MMK. Ak tieto dve veci spolu súvisia, bol by rád, keby on a všetci poslanci dostali vysvetlenie, pretože potom je ťažko zaujať nejaké odborné stanovisko, ak forenzný audit, ktorý je veľmi dôležitý je už hotový a poslanci nemajú o tom žiadne informácie.
Druhý dopyt je vo veciach plánu činnosti a finančného plánu EHMK, jednoducho stav, v akom sa nachádza, lebo má pred sebou materiál, ktorý pravdepodobne nie je aktuálny a ako sa dozvedel, mal byť prerokovaný na dozornej rade. Nemá informáciu, či sa o ňom rokovalo, alebo nie.
Požadoval informáciu o investičnej skupine, ktorá pôsobí na magistráte mesta, ak by bolo možné, rád by mal odpovede na otázky: kto je členom tejto skupiny, čím sa zaoberá, čo rieši a podobne.	

p. Knapík, primátor mesta Košice – Nakoľko sa nikto ďalší nehlásil, uzavrel možnosť 
prihlásiť sa do dopytov. Otázky budú spracované a budú poskytnuté informácie.

––-     ––-     ––-

15. Dlhodobý prenájom pozemkov v areáli Technickej univerzity v Košiciach 
       na Jedlíkovej ulici

p. Knapík, primátor mesta Košice – Materiál je v písomnej podobe, otvoril k nemu 
rozpravu, no nakoľko sa nikto neprihlásil, dal slovo návrhovej komisii. 

p. Sekáč, poslanec MZ – Prečítal pôvodný návrh na uznesenie.
Mestské zastupiteľstvo v Košiciach podľa § 29 ods. 1 písm. m) Štatútu mesta Košice schvaľuje dlhodobý prenájom pozemkov v areáli Technickej univerzity v Košiciach na Jedlíkovej ulici
názov nehnuteľnosti: pozemky, časti parciel KN-E 6559/2, 6559/3, 6559/4, 6560/1, 6560/2, 6561/1, 6561/2, 6558/2, 6559/1, 6558/1,  6553/1,  6555, 6556, 6557/1, 6557/2, 6546,  6541/1,  6550/3,  6562/1, 6563/1  
k. ú.:	 Terasa
LV č.:	 15038, 12576
účel:  majetkovoprávne vysporiadanie
doba nájmu:	25 rokov

Hlasovanie č. 31: za 37 + p. Ivanko, proti – zdržali sa 2, nehlasovali 7.

p. Knapík, primátor mesta Košice – Konštatoval, že uznesenie bolo prijaté.

––-     ––-     ––-

16. Zverenie majetku mesta do správy Správe mestskej zelene v Košiciach

p. Knapík, primátor mesta Košice – Materiál je tak isto v písomnej podobe, prešiel 
rokovaniami mestskej rady, komisií s odporúčaním prerokovať ho a schváliť. Nakoľko sa do rozpravy nikto neprihlásil, dal slovo návrhovej komisii.

p. Boritáš, poslanec MZ – Prečítal pôvodný návrh na uznesenie. 
Mestské zastupiteľstvo v Košiciach podľa § 29 ods. 1 písm. l)  Štatútu mesta Košice  schvaľuje zverenie majetku mesta Košice do správy  Správe mestskej zelene v Košiciach:
názov nehnuteľností: pozemky a stavba v prílohe č. 1 
k. ú.:	Jazero
LV č.:	  1704
účel zverenia:  správa a údržba pozemkov a stavby
deň zverenia:	  dňom účinnosti zmluvy o zverení majetku mesta do správy
 
Hlasovanie č. 32: za 44, proti -, zdržal sa -, nehlasovali 3.

p. Knapík, primátor mesta Košice – Konštatoval, že uznesenie bolo prijaté.

––-     ––-     ––-

17. Zámena pozemkov v k. ú. Letná medzi firmou ROKOKO PENZIÓN, s.r.o. 
      a mestom Košice s finančným vyrovnaním v prospech mesta Košice

p. Knapík, primátor mesta Košice – Opätovne materiál je v písomnej podobe, prešiel 
rokovaniami mestskej rady a komisií MZ s odporúčaním prerokovať ho a schváliť. Otvoril rozpravu, no nakoľko sa nikto neprihlásil, dal slovo návrhovej komisii. 

p. Sekáč, poslanec MZ – Prečítal pôvodný návrh na uznesenie.
Mestské zastupiteľstvo v Košiciach podľa § 6 ods. 2 písm. b) a § 29 ods.1 písm. a), b) Štatútu mesta Košice schvaľuje zámenu nehnuteľností – časti pozemku  parc. č. 3489/4 (novovytvorená parc. č. 3489/5) s výmerou 15 m² a častí pozemkov parc. č. 3490 a 3487/1 (novovytvorená parc. č. 3490/2) s výmerou 162 m² v k. ú. Letná vo vlastníctve ROKOKO PENZIÓN, s.r.o. za časť pozemku parc. č. 3486 (novovytvorená parc. č. 3486/5) s výmerou 677 m² v k. ú. Letná vo vlastníctve mesta Košice s finančným vyrovnaním 90 790,- € v prospech mesta Košice za podmienky zriadenia vecného bremena práva prechodu a prejazdu cez novovytvorenú parc. č. 3486/5 vo vyznačenom rozsahu v prospech mesta Košice.  

Hlasovanie č. 33: za 43, proti 1, zdržal sa -, nehlasovali 3.

p. Knapík, primátor mesta Košice – Konštatoval, že uznesenie bolo prijaté.

––-     ––-     ––-

18. Zámena pozemkov v k.ú. Severné mesto  medzi mestom Košice
      a firmou VIRTUS a.s.

p. Knapík, primátor mesta Košice – Materiál je v písomnej podobe s odporúčaním 
orgánov samosprávy prerokovať ho a schváliť. Do rozpravy sa nikto neprihlásil, dal preto slovo návrhovej komisii.

p. Boritáš, poslanec MZ – Prečítal pôvodný návrh na uznesenie.
Mestské zastupiteľstvo v Košiciach podľa § 6 ods. 2 písm. b) a § 29 ods. 1 písm. a), b) Štatútu mesta Košice schvaľuje zámenu  pozemkov – pozemnoknižná parc. č. 8409/4, diel č. 17 o výmere 13 m2 v k.ú.  Severné mesto vo vlastníctve mesta Košice za časť parc. č. 5464/1s výmerou 9 m2 (novovytvorená  parc. č. 5464/18) vo vlastníctve firmy VIRTUS a.s. s finančným doplatkom zo strany firmy VIRTUS a.s. vo výške 480,91  €.

Hlasovanie č. 34: za 42, proti 1, zdržal sa -, nehlasovali 4.

p. Knapík, primátor mesta Košice – Konštatoval, že uznesenie bolo prijaté.

––-     ––-     ––-

19. Zámena pozemkov v k.ú. Grunt medzi mestom Košice a Ing. Petrom Čepelom 
      a Jarmilou Čepelovou bez finančného vyrovnania

p. Knapík, primátor mesta Košice –  Materiál je v písomnej podobe s odporúčaním 
orgánov prerokovať ho a schváliť. Nakoľko sa do rozpravy nikto neprihlásil, dal slovo návrhovej komisii.

p. Boritáš, poslanec MZ – Prečítal pôvodný návrh na uznesenie. 
Mestské zastupiteľstvo v Košiciach podľa § 6 ods. 2 písm. b) a § 29 ods. 1 písm. b) Štatútu mesta Košice schvaľuje zámenu nehnuteľností - časti pozemku parc. č. 3755/796 s výmerou 65 m² (novovytvorená parc. č. 3755/799) v k.ú. Grunt v bezpodielovom spoluvlastníctve  Ing. Petra Čepela a Jarmily Čepelovej za časť pozemku parc. č. 3755/121 s výmerou 65 m² (novovytvorená parc. č. 3755/798) v k.ú. Grunt  vo vlastníctve mesta  bez finančného vyrovnania.

Hlasovanie č. 35: za 43, proti 1, zdržal sa -, nehlasovali 3.

p. Knapík, primátor mesta Košice – Konštatoval, že uznesenie bolo prijaté.

––-     ––-     ––-

19/1 Zámena pozemkov v k.ú. Čermeľ a k.ú. Severné mesto medzi mestom Košice
         a Martinom Mitrom s finančným vyrovnaním v prospech Martina Mitra

p. Knapík, primátor mesta Košice – Tento bod bol zaradený do programu pri jeho 
schvaľovaní. Materiál je v písomnej podobe, no požiadal predkladateľa poslanca p. Filipka, aby ho krátko uviedol.

p. Filipko, poslanec MZ – Tento materiál predložil ako poslanec za mestskú časť Sever 
vzhľadom na neúspešné rokovania p. Mitra a Vodárenskej spoločnosti. Mesto Košice vstúpilo do rokovania s p. Mitrom a našlo sa riešenie za účelom dovysporiadania časti pozemkov, aby sa mohli realizovať inžinierske siete a výstavba cesty na Suchodolinskej ulici. Materiál bol prerokovaný v majetkovej komisii v utorok tento týždeň a z dôvodu urýchlenia procesu realizácie tohto projektu, predložil ho na rokovanie mestského zastupiteľstva. 

p. Knapík, primátor mesta Košice – Nakoľko sa do rozpravy nikto neprihlásil, dal 
slovo návrhovej komisii. 

p. Sekáč, poslanec MZ – Prečítal návrh na uznesenie. 
Mestské zastupiteľstvo v Košiciach podľa § 6 ods. 2 písm. b) a § 29 ods. 1 písm. b) Štatútu mesta Košice schvaľuje zámenu nehnuteľností – pozemkov časť parc. č. 1050/2 trvalý trávnatý porast s výmerou 250 m², časť parc. č. 1518/4 lesný pozemok diel č. 2 s výmerou 2 m2 a diel č. 3 s výmerou 1 m2 v k.ú. Čermeľ vo vlastníctve Martina Mitra za pozemky časť parc. č. 7231/1 zastavaná plocha (novovytvorená parc. č. 7231/8) s výmerou 13 m2 v k.ú.  Severné mesto a časť parc. č. 1518/1 diel č. 1 lesný pozemok s výmerou 42 m2 v k.ú. Čermeľ vo vlastníctve mesta Košice s finančným vyrovnaním v prospech Martina Mitra vo výške 12 668,- €.

Hlasovanie č. 36: za 42, proti 1, zdržal sa 1, nehlasovali 3.

p. Knapík, primátor mesta Košice -  Konštatoval, že uznesenie bolo prijaté.
Požiadal poslancov, aby ho ospravedlnili z ďalšieho rokovania a poveril námestníka primátora mesta Košice p. Vargovčáka vedením rokovania. 

––-     ––-     ––-
20. Zmena uznesenia MZ v Košiciach č. 604 zo dňa 11.9.2008

p. Vargovčák, námestník primátora mesta Košice – Materiál je v písomnej podobe, 
otvoril k nemu rozpravu. Nakoľko sa nikto neprihlásil, uzavrel ju a dal slovo návrhovej komisii. 

p. Boritáš, poslanec MZ – Prečítal pôvodný návrh na uznesenie.
Mestské zastupiteľstvo v Košiciach podľa § 6 ods. 2 písm. b) a § 29 ods. 1 písm. b) Štatútu mesta Košice mení uznesenie MZ v Košiciach č. 604 zo dňa 11.9.2008 nasledovne: slová „za vyvolávaciu cenu 3 000,- Sk/m²“ nahrádza slovami „za vyvolávaciu cenu 80,-  €/m²“.

Hlasovanie č. 37: za 43, proti 1, zdržal sa 1.

p. Vargovčák, námestník primátora mesta Košice – Konštatoval, že materiál pod 
bodom č. 20 bol schválený.

––-     ––-     ––-

21. Zmena uznesenia MZ v Košiciach č. 540 zo dňa 26.-27.6.2008 a predaj 
       nehnuteľností v k. ú. Železiarne v bývalom areáli CASSPOS pre firmu IPSA, 
       s.r.o.

p. Vargovčák, námestník primátora mesta Košice – Materiál je v písomnej podobe, 
otvoril k nemu rozpravu. Nakoľko sa nikto neprihlásil, uzavrel ju a dal slovo návrhovej komisii. 

p. Sekáč, poslanec MZ – Prečítal pôvodný návrh na uznesenie.
Mestské zastupiteľstvo v Košiciach podľa § 6 ods. 2 písm. b) a § 29 ods. 1 písm. b) Štatútu mesta Košice mení uznesenie MZ v Košiciach č. 540 zo dňa 26.-27.6.2008 v časti schvaľuje nasledovne: slová „formou verejnej dražby, resp. OVS za vyvolávaciu cenu 180 500 000,- Sk“  sa nahrádzajú slovami „pre firmu IPSA, s.r.o. za cenu  4 315 211,- €, ku ktorej bude pripočítaná DPH vo výške 19 %. Podmienkou predaja je zriadenie záložného práva na nehnuteľnosti v prospech mesta Košice“.

Hlasovanie č. 38: za 38. proti 1, zdržali sa 6.

p. Vargovčák, námestník primátora mesta Košice – Materiál pod bodom č. 21 bol 
schválený.

––-     ––-     ––-
22. Kúpa pozemku pod odovzdávacou stanicou č. 1704 v k.ú. Severné mesto
      na Palkovičovej ulici mestom Košice

p. Vargovčák, námestník primátora mesta Košice – Materiál je v písomnej podobe, 
otvoril k nemu rozpravu.

p. Kočiš, poslanec MZ – Len taká úvaha, či Ministerstvo obrany SR, ktoré predáva 
tento majetok...

p. Vargovčák, námestník primátora mesta Košice – Teraz sa hovorí o odovzdávacej 
stanici tepla a to je iný materiál. Toto nemá s armádou nič spoločné.

p. Kočiš, poslanec MZ – Potom nezdržiaval, keď tak, potom  to povie inokedy. 

p. Vargovčák, námestník primátora mesta Košice – Rozpravu uzavrel a dal slovo 
návrhovej komisii. 

p. Boritáš, poslanec MZ – Prečítal pôvodný návrh na uznesenie.
Mestské zastupiteľstvo v Košiciach podľa § 6 ods. 2 písm. b) a § 29 ods. 1 písm. a) Štatútu mesta Košice schvaľuje kúpu nehnuteľnosti – pozemku parc. č. 4072/1 s výmerou 458 m² zastavané plochy a nádvoria v k.ú. Severné mesto vo vlastníctve SR – Ministerstvo obrany SR pre mesto Košice za cenu 66,26  €/m².

Hlasovanie č. 39: za 41, proti 1, zdržali sa 2.

p. Vargovčák, námestník primátora mesta Košice –Materiál pod bodom č. 22 bol 
schválený.

––-     ––-     ––-

23. Kúpa stavieb a prevod pozemkov v areáli bývalých kasární kpt. Jaroša 
       mestom Košice

p. Vargovčák, námestník primátora mesta Košice – Materiál je v písomnej podobe, 
otvoril k nemu rozpravu.

V rozprave vystúpili:

p. Boritáš, poslanec MZ – Pôvodný návrh hovorí o tom, že mesto by malo tento 
pozemok odkúpiť za cenu 2.174 tis. eur. Aby nezdržiaval, rovno predniesol nasledovný pozmeňujúci návrh.
Mestské zastupiteľstvo v Košiciach podľa § 29 ods. 1 písm. d) Štatútu mesta Košice schvaľuje  bezodplatný prevod nehnuteľností stavieb súp. č. 81 - veliteľská budova na parc. č. 1542/28, veterinárna ošetrovňa a sklady na parc. č. 1542/33, garáž osobných automobilov na parc. č. 1542/34, garáž nákladných automobilov na parc. č. 1542/35 v k.ú. Skladná a pozemkov parc. č. 1542/28 s výmerou 1384 m², č. 1542/33 s výmerou 375 m², č. 1542/34 s výmerou 347 m², č. 1542/35 s výmerou 216 m², č. 1542/36 s výmerou 404 m² a č. 1542/37 s výmerou 4713 m² druh pozemkov zastavané plochy a nádvoria v k.ú. Skladná vo vlastníctve SR – Ministerstvo obrany SR  pre mesto Košice na účely definované v § 2 ods. 2 a 3 zákona č. 213/1997 Z.z..

p. Kočiš, poslanec MZ -  Spýtal sa predrečníka, či sa jedná o bezodplatný prevod. 
Nakoľko áno, tak jeho príspevok už bol neaktuálny. No predsa sa vrátil k bodu 22, lebo sa chcel vyjadriť k veci, no dal sa zastaviť, bol zmätený. Jeho chyba, nemal sa dať zastaviť.

p. Hlinka, poslanec MZ – Pokiaľ tomu dobre rozumel, tento návrh podstatne mení 
obsah materiálu, preto všetky ostatné pripomienky a návrhy, ktoré mal, nie sú podstatné. Túto šancu treba samozrejme využiť a plne podporuje možnosť uchádzať sa  o bezodplatný prevod vzhľadom na novú legislatívu, ktorá bola prijatá.

p. Čečko, námestník primátora mesta Košice – Potvrdil slová poslanca p. Hlinku. 
Majetková komisia mala snahu tento materiál posunúť do zastupiteľstva, aby sa rozhodlo vo veci a aby budova bola využitá na  verejno-prospešné ciele.

p. Mutafov, poslanec MZ – Nerád by sa opakoval, ale je starší človek a chcel by si 
upresniť, či dobre rozmýšľal. Ak kolega p. Boritáš navrhol v súlade so zákonom 213, kde sa hovorí o sociálnej oblasti, tak by sa k tomu prikláňal aj preto, že bola tu skupina ľudí z Rady seniorov, ktorá túto budovu v istom horizonte vývoja chcela využívať na istú sociálnu oblasť. Ak by boli na to vytvorené podmienky, prikláňal by sa k tejto možnosti. Dnes je ťažké povedať, či partner vyhovie, alebo nie, ale táto sociálna činnosť by v tejto budove bola možná, aj keď nie v plnom rozsahu, ale aspoň čiastkovom, v náväznosti na spoluprácu s KSK, tam by isté väzby mohli byť a otázka spolupráce a starostlivosť o starých ľudí, ako sú ZOS-ky a opatrovateľská služba, či iné veci sú nutné pre túto oblasť.  Ak to aj p. Boritáš myslel tak,  tak jeho návrh plne podporuje.

p. Vargovčák, námestník primátora mesta Košice – Áno, zámerom materiálu je 
vyhovieť požiadavkám Rady seniorov. Nakoľko sa do rozpravy už nikto neprihlásil, dal slovo návrhovej komisii. 

p. Boritáš, poslanec MZ – Prečítal pozmeňujúci návrh na uznesenie.
Mestské zastupiteľstvo v Košiciach podľa § 29 ods. 1 písm. d) Štatútu mesta Košice schvaľuje  bezodplatný prevod nehnuteľností stavieb  tak ako bolo prečítané pred chvíľou. 

Hlasovanie č. 40: za 43, proti 1, zdržal sa -.

p. Vargovčák, námestník primátora mesta Košice – Materiál bol schválený 
v pozmenenej podobe o pôvodnom sa hlasovať nebude.
24. Uplatnenie práva spätnej kúpy pozemku mestom Košice v k.ú. Grunt 
      v podiele ½ k celku

p. Vargovčák, námestník primátora mesta Košice – Materiál bol v písomnej podobe, 
otvoril k nemu rozpravu. Nakoľko sa nikto neprihlásil, dal slovo návrhovej komisii.

p. Sekáč, poslanec MZ – Prečítal pôvodný návrh na uznesenie.
Mestské zastupiteľstvo v Košiciach podľa § 6 ods. 2 písm. b) a § 29 ods. 1 písm. a) Štatútu mesta Košice schvaľuje kúpu nehnuteľnosti – pozemku parc. č. 1624/492 s výmerou 1160 m² ostatné plochy v k.ú. Grunt vo vlastníctve JAZDECKÉHO KLUBU EMCAR v podiele ½  k celku pre mesto Košice za cenu 13,28  €/m².

Hlasovanie č. 41: za 44, proti 1, zdržal sa -.

p. Vargovčák, námestník primátora mesta Košice – Materiál pod bodom 24 bol 
	schválený.

––-     ––-     ––-

25. Odpredaj pozemkov v k.ú. Nové Ťahanovce pre SUPRA Investície, s.r.o.

p. Vargovčák, námestník primátora mesta Košice – Materiál bol v písomnej podobe, 
otvoril k nemu rozpravu. Nakoľko sa nikto neprihlásil, dal slovo návrhovej komisii.

p. Boritáš, poslanec MZ – Prečítal pôvodný návrh na uznesenie.
Mestské zastupiteľstvo v Košiciach podľa § 6 ods. 2 písm. b) a § 29 ods. 1 písm. b) Štatútu mesta Košice schvaľuje predaj nehnuteľností – pozemkov časť parc. KN-E č. 1378 (novovytvorená parc. č. 3346/286) s výmerou 60 m2, časť parc. KN-E č. 1380 (novovytvorená parc. č. 3346/288) s výmerou 82 m2 v podiele 2/3 k celku, časť parc. KN-E č. 1381 (novovytvorená parc. č. 3346/289) s výmerou 120 m2 v podiele 3/20 k celku a časť parc. KN-E č. 1389 (novovytvorená  parc. č. 3346/315) s výmerou 228 m2 v podiele 29/42 k celku v k.ú. Nové Ťahanovce pre SUPRA Investície s.r.o. za cenu 84,00 €/m2.

Hlasovanie č. 42:  za 45, proti 1, zdržal sa -.

p. Vargovčák, námestník primátora mesta Košice – Materiál pod bodom 25 bol 
	schválený.

––-     ––-     ––-

26. Odpredaj pozemkov v k. ú. Malá Lodina  pre Obec Malá Lodina

p. Vargovčák, námestník primátora mesta Košice – Materiál bol v písomnej podobe, 
otvoril k nemu rozpravu. Nakoľko sa nikto neprihlásil, dal slovo návrhovej komisii.

p. Sekáč, poslanec MZ – Prečítal pôvodný návrh na uznesenie.
Mestské zastupiteľstvo v Košiciach podľa § 6 ods. 2 písm. b) a § 29 ods. 1 písm. b) Štatútu mesta Košice predaj  nehnuteľností – pozemkov v k. ú. Malá Lodina:
	- časti parc. KN-E č. 278 (novovytvorená parc. č. 527/87) s výmerou 2 081 m²,
	- časti parc. KN-E č. 278 (novovytvorená parc. č. 527/89) s výmerou 139 m²,
	- parc. KN-E č. 243/3 s výmerou 3 m², 
	- parc. KN-C č. 455/51 s výmerou 340 m2,
	- parc. KN-C č. 455/61 s výmerou 97 m²,
	- parc. KN-C č. 455/64 s výmerou 833 m²
vo vlastníctve mesta Košice pre Obec Malá Lodina za cenu 17 000,- €  s podmienkou zriadenia vecného bremena práva prechodu a prejazdu cez časti parc. KN-E č. 277, 278 (novovytvorené parc. č. 527/90, 527/89) a  parc. KN-C č. 455/61, 455/64 v prospech mesta Košice. 

Hlasovanie č. 43: za 44, proti 1, zdržal sa 1.

p. Vargovčák, námestník primátora mesta Košice – Materiál pod bodom 26 bol 
	schválený.

––-     ––-     ––-

27. Odpredaj pozemku v k.ú. Terasa pre Františka Kolibára – ASKOF

p. Vargovčák, námestník primátora mesta Košice – Materiál bol v písomnej podobe, 
otvoril k nemu rozpravu. Nakoľko sa nikto neprihlásil, dal slovo návrhovej komisii.

p. Boritáš, poslanec MZ – Prečítal pôvodný návrh na uznesenie.
Mestské zastupiteľstvo v Košiciach podľa § 6 ods. 2 písm. b) a § 29 ods. 1 písm. b) Štatútu mesta Košice schvaľuje predaj nehnuteľností – pozemkov  parc. č. 4775/5 a parc. č. 4775/26 s celkovou výmerou 1 696  m² v k.ú. Terasa vo vlastníctve mesta Košice pre Františka Kolibára - ASKOF za cenu 
117 325,-  €.

Hlasovanie č. 44: za 40, proti 1, zdržal sa 5.

p. Vargovčák, námestník primátora mesta Košice – Materiál pod bodom 27 bol 
	schválený.
––-     ––-     ––-
28. Odpredaj pozemkov v k.ú. Brody formou dobrovoľnej dražby

p. Vargovčák, námestník primátora mesta Košice – Materiál bol v písomnej podobe, 
otvoril k nemu rozpravu. Nakoľko sa nikto neprihlásil, dal slovo návrhovej komisii.

p. Sekáč, poslanec MZ – Prečítal pôvodný návrh na uznesenie.
Mestské zastupiteľstvo v Košiciach podľa § 6 ods. 2 písm. b) a § 29 ods. 1 písm. b) Štatútu mesta Košice schvaľuje predaj pozemkov  parc. č. 3169 s výmerou 105 m2 a parc. č. 3170/1 s výmerou 291 m2 v k.ú. Brody vo vlastníctve mesta Košice formou dobrovoľnej dražby za  minimálnu kúpnu  cenu 30 500,-  €.

Hlasovanie č. 45: za 45, proti 1, zdržal sa -.

p. Vargovčák, námestník primátora mesta Košice – Materiál pod bodom 28 bol 
	schválený.

––-     ––-     ––-

29. Odpredaj pozemku v k.ú. Baška pre Ladislava Horvátha

p. Vargovčák, námestník primátora mesta Košice – Materiál bol v písomnej podobe, 
otvoril k nemu rozpravu. Nakoľko sa nikto neprihlásil, dal slovo návrhovej komisii.

p. Boritáš, poslanec MZ – Prečítal pôvodný návrh na uznesenie.
Mestské zastupiteľstvo v Košiciach podľa § 6 ods. 2 písm. b) a § 29 ods. 1 písm. b) Štatútu mesta Košice schvaľuje predaj nehnuteľnosti – pozemku časti parcely KN-E č. 641/6 (novovytvorené parc. č. 755/4, 755/5 a 803/2) s celkovou výmerou 195 m² v  k. ú. Baška vo vlastníctve mesta Košice pre Ladislava Horvátha za cenu 35,-  €/m². 

Hlasovanie č. 46: za 42, proti 1, zdržali sa 3.

p. Vargovčák, námestník primátora mesta Košice – Materiál pod bodom 29 bol 
	schválený.

––-     ––-     ––-

30. Odpredaj pozemkov v k.ú. Terasa pre Petrik spol. s r.o.

p. Vargovčák, námestník primátora mesta Košice – Materiál bol v písomnej podobe, 
otvoril k nemu rozpravu. Nakoľko sa nikto neprihlásil, dal slovo návrhovej komisii.

p. Sekáč, poslanec MZ – Prečítal pôvodný návrh na uznesenie.
Mestské zastupiteľstvo v Košiciach podľa § 6 ods. 2 písm. b) a § 29 ods. 1 písm. b) Štatútu mesta Košice schvaľuje predaj pozemkov parc. č. 3921/12 s výmerou 21 m2, parc. č. 3921/13 s výmerou 6 m2 a parc. č. 3921/14 s výmerou 9 m2 v k.ú. Terasa vo vlastníctve mesta Košice pre Petrik spol. s r.o. za kúpnu cenu 3 887,-  €.

Hlasovanie č. 47: za 40, proti 1, zdržali sa 4.

p. Vargovčák, námestník primátora mesta Košice – Materiál pod bodom 30 bol 
	schválený.

––-     ––-     ––-

31. Odpredaj pozemku v k.ú. Jazero pre RNDr. Jána Hoppana 
      a Ing. arch. Agnesu Hoppanovú do bezpodielového spoluvlastníctva

p. Vargovčák, námestník primátora mesta Košice – Materiál bol v písomnej podobe, 
otvoril k nemu rozpravu. Nakoľko sa nikto neprihlásil, dal slovo návrhovej komisii.

p. Boritáš, poslanec MZ – Prečítal pôvodný návrh na uznesenie.
Mestské zastupiteľstvo v Košiciach podľa § 6 ods. 2 písm. b) a § 29 ods. 1 písm. b) Štatútu mesta Košice schvaľuje predaj pozemkov vo vlastníctve mesta Košice parc. č. 4096/43 s výmerou 13 m2 a parc. č. 4096/51 s výmerou 42 m2 v k.ú. Jazero pre RNDr. Jána Hoppanaa Ing. arch. Agnesu  Hoppanovú do bezpodielového spoluvlastníctva za cenu 100,00  €/m2.

Hlasovanie č. 48: za 42, proti 1, zdržali sa 3.

p. Vargovčák, námestník primátora mesta Košice – Materiál pod bodom 31 bol 
	schválený.

––-     ––-     ––-

32. Odpredaj pozemku v k.ú. Severné mesto pre Ing. Viktora Husovca

p. Vargovčák, námestník primátora mesta Košice – Materiál bol v písomnej podobe, 
otvoril k nemu rozpravu. Nakoľko sa nikto neprihlásil, dal slovo návrhovej komisii.

p. Sekáč, poslanec MZ – Prečítal pôvodný návrh na uznesenie.
Mestské zastupiteľstvo v Košiciach podľa § 6 ods. 2 písm. b) a § 29 ods. 1 písm. b) Štatútu mesta Košice schvaľuje predaj nehnuteľnosti – pozemku parc. č. 1175/3 s výmerou  384 m²  v  k. ú.  Severné mesto vo vlastníctve mesta Košice pre Ing. Viktora Husovca za cenu 50,-  €/m². 

Hlasovanie č. 49: za 43, proti 1, zdržal sa 1.

p. Vargovčák, námestník primátora mesta Košice – Materiál pod bodom 32 bol 
	schválený.

––-     ––-     ––-

33. Odpredaj pozemku v k. ú. Sokoľ pre Ing. Bernarda Kuchtu
      a Ing. Ingrid Kuchtovú

p. Vargovčák, námestník primátora mesta Košice – Materiál bol v písomnej podobe, 
otvoril k nemu rozpravu. Nakoľko sa nikto neprihlásil, dal slovo návrhovej komisii.

p. Boritáš, poslanec MZ – Prečítal pôvodný návrh na uznesenie.
Mestské zastupiteľstvo v Košiciach podľa § 6 ods. 2 písm. b) a § 29 ods. 1 písm. b) Štatútu mesta Košice schvaľuje predaj nehnuteľnosti – časti pozemku  parc. KN-E č. 70 (novovytvorená parc. č. 1136/1) s výmerou 78 m2 v k. ú. Sokoľ vo vlastníctve mesta  Košice pre Ing. Bernarda Kuchtu a Ing. Ingrid Kuchtovú do bezpodielového spoluvlastníctva za cenu  10,-  €/m2.

Hlasovanie č. 50: za 42, proti 1, zdržal sa -.

p. Vargovčák, námestník primátora mesta Košice – Materiál pod bodom 33 bol 
	schválený.

––-     ––-     ––-

34. Odpredaj pozemku v k. ú. Sokoľ pre Ivetu Faškovú

p. Vargovčák, námestník primátora mesta Košice – Materiál bol v písomnej podobe, 
otvoril k nemu rozpravu. Nakoľko sa nikto neprihlásil, dal slovo návrhovej komisii.

p. Boritáš, poslanec MZ – Prečítal pôvodný návrh na uznesenie.
Mestské zastupiteľstvo v Košiciach podľa § 6 ods. 2 písm. b) a § 29 ods. 1 písm. b) Štatútu mesta Košice schvaľuje predaj nehnuteľnosti pozemku časť parc. KN-E č. 70 (diel č. 1) s výmerou 8 m2 v k. ú. Sokoľ vo vlastníctve  mesta  Košice  pre  Ivetu Faškovú  za cenu  10,-  €/m2.

Hlasovanie č. 51: za 43, proti 1, zdržal sa -.

p. Vargovčák, námestník primátora mesta Košice – Materiál pod bodom 34 bol 
	schválený.
––-     ––-     ––-
35.  Odpredaj pozemkov pod garážami v užívaní fyzických osôb

p. Vargovčák, námestník primátora mesta Košice – Materiál bol v písomnej podobe, 
otvoril k nemu rozpravu. Nakoľko sa nikto neprihlásil, dal slovo návrhovej komisii.

p. Sekáč, poslanec MZ – Prečítal pôvodný návrh na uznesenie.
Mestské zastupiteľstvo v Košiciach podľa § 6 ods. 2 písm. b) a § 29 ods. 1 písm. b) Štatútu mesta Košice schvaľuje predaj pozemkov  pod garážami v užívaní fyzických osôb:
1. Doc. MUDr. Zuzana Gdovinová, CSc., parc. č. 295 s výmerou 14 m2 v k. ú. Stredné mesto za cenu 1 056,30  € 
2. MVDr. Soňa Lemáková, CSc., par. č. 293 s výmerou 14 m2 v  k. ú. Stredné  mesto  za cenu  1 056, 30  € 
3. Jozef Filep, parc. č. 2800/2 s  výmerou 17 m2  v  k. ú. Južné mesto za cenu 685,61  €
4.MUDr. Emil Fraenkel, PhD, parc. č. 2668/10 s výmerou 15 m2 v  k. ú. Severné mesto za cenu 885,00  €
5. Zoltán Korponay, parc. č. 2540 s výmerou 19 m2  v  k. ú. Severné mesto za cenu 983,82  €
6. Viktor Schulz, parc. č. 2913 s vým. 19 m2  v  k. ú. Terasa za cenu 824,22  €
7. Leopold Grman, parc. č. 562 s vým. 18 m2 v  k. ú. Terasa za cenu 792,00  €

Hlasovanie č. 52: za 42, proti 2, zdržal sa -.

p. Vargovčák, námestník primátora mesta Košice – Materiál pod bodom 35 bol 
	schválený.

––-     ––-     ––-

36. Odpredaj pozemku v kú. Terasa pre Datacom, s.r.o.

Poznámka: Tento bod bol pri schvaľovaní programu stiahnutý z rokovania.

––-     ––-     ––-

37. Odpredaj voľného bytu na ul. Jesenná 22 formou verejnej dražby

p. Vargovčák, námestník primátora mesta Košice – Materiál bol v písomnej podobe, 
otvoril k nemu rozpravu. Nakoľko sa nikto neprihlásil, dal slovo návrhovej komisii.

p. Sekáč, poslanec MZ – Prečítal pôvodný návrh na uznesenie.
Mestské zastupiteľstvo v Košiciach  podľa § 6 ods. 2 písm. b), § 29 ods. 1 písm. b), § 39a ods. 3 Štatútu mesta Košice a v súlade so zákonom NR SR č. 182/1993 Z.z. o vlastníctve bytov a nebytových priestorov v znení neskorších zmien schvaľuje predaj bytu č. 10 v bytovom dome na ul. Jesenná 22, súp. č. 1139 na parc. č. 61 v k.ú. Letná vrátane spoluvlastníckeho podielu na spoločných častiach a zariadeniach domu ako aj spoluvlastníckeho podielu na pozemku vo veľkosti 126/10000 formou verejnej dražby s vyvolávacou cenou 16 000,-  €.

Hlasovanie č. 53: za 43, proti -, zdržal sa -.

p. Vargovčák, námestník primátora mesta Košice – Materiál pod bodom 37 bol 
	schválený.

––-     ––-     ––-

38. Odpredaj nebytového priestoru pre Emila Riška na ul. Čapajevova č. 1

p. Vargovčák, námestník primátora mesta Košice – Materiál bol v písomnej podobe, 
otvoril k nemu rozpravu. Nakoľko sa nikto neprihlásil, dal slovo návrhovej komisii.
p. Boritáš, poslanec MZ – Prečítal pôvodný návrh na uznesenie.
Mestské zastupiteľstvo  v Košiciach  podľa § 6 ods. 2 písm. b) a § 29 ods. 1 písm. b) Štatútu mesta Košice v súlade so zákonom NR SR č. 182/1993 Z. z. o vlastníctve bytov a nebytových priestorov v znení neskorších zmien schvaľuje prevod vlastníctva nebytového priestoru vrátane spoluvlastníckeho podielu na spoločných častiach, zariadeniach domu a alikvotnej časti pozemku vo veľkosti 626/10000 prislúchajúceho  k nebytovému priestoru č. 1 na  ul. Čapajevova č. 1  pre  nájomcu nebytového priestoru Emila Riška s kúpnou cenou  26 456,-  €.

Hlasovanie č. 54: za 40, proti 1, zdržal sa -.

p. Vargovčák, námestník primátora mesta Košice – Materiál pod bodom 38 bol 
	schválený.

––-     ––-     ––-

39. Odpredaj nebytového priestoru pre ACS spol. s r.o. na ul. Sokolovská č. 16

p. Vargovčák, námestník primátora mesta Košice – Materiál bol v písomnej podobe, 
otvoril k nemu rozpravu. Nakoľko sa nikto neprihlásil, dal slovo návrhovej komisii.

p. Sekáč, poslanec MZ – Prečítal pôvodný návrh na uznesenie.
Mestské zastupiteľstvo v Košiciach podľa § 6 ods. 2 písm. b) a § 29 ods. 1 písm. b) Štatútu mesta Košice v súlade so zákonom NR SR č. 182/1993 Z. z. o vlastníctve bytov a nebytových priestorov v znení neskorších zmien schvaľuje
prevod vlastníctva nebytového priestoru vrátane spoluvlastníckeho podielu 
na spoločných častiach, zariadeniach domu a alikvotnej časti pozemku vo veľkosti 150/10000 prislúchajúceho k nebytovému priestoru č. 2 na ul. Sokolovská č. 16 pre nájomcu nebytového priestoru ACS spol. s r.o. s kúpnou cenou  18 000,-  €. 

Hlasovanie č. 55: za 39, proti 1, zdržal sa -.

p. Vargovčák, námestník primátora mesta Košice – Materiál pod bodom 39 bol 
schválený.

––-     ––-     ––-

40. Odpredaj nebytového priestoru pre vlastníčku bytu Evu Marušovú 
       na ul. Pajorova č. 9

p. Vargovčák, námestník primátora mesta Košice – Materiál bol v písomnej podobe, 
otvoril k nemu rozpravu. Nakoľko sa nikto neprihlásil, dal slovo návrhovej komisii.

p. Sekáč, poslanec MZ – Prečítal pôvodný návrh na uznesenie.
Mestské zastupiteľstvo v Košiciach podľa § 6 ods. 2 písm. b) a § 29 ods. 1 písm. b) Štatútu mesta Košice v súlade so zákonom NR SR č. 182/1993 Z. z. o vlastníctve bytov a nebytových priestorov v znení neskorších zmien schvaľuje prevod vlastníctva nebytového priestoru vrátane spoluvlastníckeho podielu na spoločných častiach, zariadeniach domu a alikvotnej časti pozemku vo veľkosti 1153/10000 prislúchajúceho k nebytovému priestoru č. 1 na ul. Pajorova č. 9  pre vlastníčku bytu Evu Marušovú s kúpnou cenou 21 08,-  €.

Hlasovanie č. 56: za 40, proti 1, zdržal sa -.

p. Vargovčák, námestník primátora mesta Košice – Materiál pod bodom 40 bol 
	schválený.

––-     ––-     ––-

41. Odpredaj nebytového priestoru pre nájomcu AKTIV SLOVAKIA s.r.o. 
       na ul. Hlavná č. 99

p. Vargovčák, námestník primátora mesta Košice – Materiál bol v písomnej podobe, 
otvoril k nemu rozpravu. Nakoľko sa nikto neprihlásil, dal slovo návrhovej komisii.

p. Boritáš, poslanec MZ – Prečítal pôvodný návrh na uznesenie.
Mestské zastupiteľstvo v Košiciach  podľa § 6 ods. 2 písm. b) a § 29 ods. 1 písm. b) Štatútu mesta Košice v súlade so zákonom NR SR č. 182/1993 Z. z. o vlastníctve bytov a nebytových priestorov v znení neskorších zmien schvaľuje prevod vlastníctva nebytového priestoru vrátane spoluvlastníckeho podielu na spoločných častiach, zariadeniach domu a alikvotnej časti pozemku vo veľkosti 571/10000 prislúchajúceho k nebytovému priestoru č. 1 na ul. Hlavná č. 99 pre nájomcu nebytového priestoru AKTIV SLOVAKIA s.r.o. s kúpnou cenou 59 750,- €  s predkupným právom mesta Košice po dobu 5-tich rokov za rovnakú kúpnu cenu navýšenú o preukázané investície.

Hlasovanie č. 57: za 37, proti 2, zdržali sa 3.

p. Vargovčák, námestník primátora mesta Košice – Materiál pod bodom 41 bol 
	schválený.

––-     ––-     ––-

42. Odpredaj nebytového priestoru pre nájomcu BAM-EKO a.s.
       na ul. Alžbetina č. 13 – Mäsiarska č. 2

p. Vargovčák, námestník primátora mesta Košice – Materiál bol v písomnej podobe, 
otvoril k nemu rozpravu. Nakoľko sa nikto neprihlásil, dal slovo návrhovej komisii.

p. Sekáč, poslanec MZ – Prečítal pôvodný návrh na uznesenie.
Mestské zastupiteľstvo v Košiciach  podľa § 6 ods. 2 písm. b) a § 29 ods. 1 písm. b) Štatútu mesta Košice v súlade so zákonom NR SR č. 182/1993 Z. z. o vlastníctve bytov a nebytových priestorov v znení neskorších zmien schvaľuje prevod vlastníctva nebytového priestoru vrátane spoluvlastníckeho podielu na spoločných častiach, zariadeniach domu a alikvotnej časti pozemku vo veľkosti 2648/10000 prislúchajúceho k nebytovému priestoru č. 1 na ul. Alžbetina č. 13 – Mäsiarska č. 2 pre BAM-EKO a.s. s kúpnou cenou 130 887,-  €.

Hlasovanie č. 58: za 35, proti 3, zdržali sa 3.

p. Vargovčák, námestník primátora mesta Košice – Materiál pod bodom 42 bol 
	schválený.

––-     ––-     ––-

43. Odpredaj nebytového priestoru pre nájomcu MUDr. Roberta Rolanda
      na ul. Alžbetina č. 31

p. Vargovčák, námestník primátora mesta Košice – Materiál bol v písomnej podobe, 
otvoril k nemu rozpravu. Nakoľko sa nikto neprihlásil, dal slovo návrhovej komisii.

p. Boritáš, poslanec MZ – Prečítal pôvodný návrh na uznesenie.
Mestské zastupiteľstvo v Košiciach  podľa § 6 ods. 2 písm. b) a § 29 ods. 1 písm. b) Štatútu mesta Košice v súlade so zákonom NR SR č. 182/1993 Z. z. o vlastníctve bytov a nebytových priestorov v znení neskorších zmien schvaľuje prevod vlastníctva nebytového priestoru vrátane spoluvlastníckeho podielu na spoločných častiach, zariadeniach domu a alikvotnej časti pozemku vo veľkosti 409/10000 prislúchajúceho k nebytovému priestoru č. 2 na ul. Alžbetina č. 31 pre MUDr. Roberta Rolanda s kúpnou cenou  23 235,74 €.

Hlasovanie č. 59: za 34, proti 3, zdržali sa 5.

p. Vargovčák, námestník primátora mesta Košice – Materiál pod bodom 43 bol 
	schválený.

––-     ––-     ––-

44. Odpredaj nebytového priestoru pre nájomcu Teréziu Pleceník-Gašparovú
       na ul. Alžbetina č. 13 - Mäsiarska č. 2

p. Vargovčák, námestník primátora mesta Košice – Materiál bol v písomnej podobe, 
otvoril k nemu rozpravu. Nakoľko sa nikto neprihlásil, dal slovo návrhovej komisii.

p. Sekáč, poslanec MZ – Prečítal pôvodný návrh na uznesenie.
Mestské zastupiteľstvo  v Košiciach podľa § 6 ods. 2 písm. b) a § 29 ods. 1 písm. b) Štatútu mesta Košice v súlade so zákonom NR SR č. 182/1993 Z. z. o vlastníctve bytov a nebytových priestorov v znení neskorších zmien schvaľuje prevod vlastníctva nebytového priestoru vrátane spoluvlastníckeho podielu na spoločných častiach, zariadeniach domu a alikvotnej časti pozemku vo veľkosti 601/10000 prislúchajúceho k nebytovému priestoru č. 2 na ul. Alžbetina č. 13 – Mäsiarska č. 2 pre Teréziu Pleceník-Gašparovú s kúpnou cenou 25 976,-  €.

Hlasovanie č. 60: za 34, proti 3, zdržali sa 5.

p. Vargovčák, námestník primátora mesta Košice – Materiál pod bodom 44 bol 
	schválený.

––-     ––-     ––-

45. Odpredaj nebytového priestoru pre nájomcu Ing. Jána Lačného – ARMATUS 
      na ul. Mäsiarska č. 32 

p. Vargovčák, námestník primátora mesta Košice – Materiál bol v písomnej podobe, 
otvoril k nemu rozpravu. Nakoľko sa nikto neprihlásil, dal slovo návrhovej komisii.

p. Boritáš, poslanec MZ – Prečítal pôvodný návrh na uznesenie.
Mestské zastupiteľstvo v Košiciach  podľa § 6 ods. 2 písm. b) a § 29 ods. 1 písm. b) Štatútu mesta Košice v súlade so zákonom NR SR č. 182/1993 Z. z. o vlastníctve bytov a nebytových priestorov v znení neskorších zmien schvaľuje prevod vlastníctva nebytového priestoru vrátane spoluvlastníckeho podielu na spoločných častiach, zariadeniach domu a alikvotnej časti pozemku vo veľkosti 373/10000 prislúchajúceho k nebytovému priestoru č. 1 na ul. Mäsiarska č. 32  pre Ing. Jána Lačného s kúpnou cenou 22 937,-  €.

Hlasovanie č. 61: za 35, proti 3, zdržali sa 4.

p. Vargovčák, námestník primátora mesta Košice – Materiál pod bodom 45 bol 
	schválený.

––-     ––-     ––-

46. Rôzne

p. Vargovčák, námestník primátora mesta Košice – Otvoril rozpravu k bodu rôzne.

p. Jeník, poslanec MZ – Nie je síce prítomný námestník primátora p. Čečko, ale 
požiadal, aby mu to bolo tlmočené. Schvaľoval sa materiál pod bodom č. 31 a v podstate nechcel ovplyvňovať hlasovanie, bol schválený, no myslí si, žeby sa nemal predávať pozemok, zeleň, až po cestu, po krajnicu, pretože to nie je dobré. Bol by rád, keby materiál č. 31 pred tým, než primátor mesta podpíše uznesenie, pozreli sa pracovníci Magistrátu mesta na parcelu č. 4096/51, lebo vlastne toto je štartovacia linka pre všetkých ostatných. Jedná sa o Jenisejskú ulicu a vily, ktoré sú vedľa jazera z tej druhej strany, či to majú po chodník vo vlastníctve. Ak sa tam niečo udeje, tak pôjde o súkromné vlastníctvo.

p. Vargovčák, námestník primátora mesta Košice – Bude mu to tlmočiť.

p. Filipko, poslanec MZ – Pripomenul, že  v sobotu sa koná športový deň 
národnostných menšín, v rámci ktorého sa okrem iného uskutoční zápas starostov mestských častí proti výberu z národnostných menšín. Ak by mal niekto z poslancov záujem zúčastniť sa v družstve starostov, treba sa prihlásiť u starostu p. Mutafova, ktorý je organizátorom manšaftu, na sekretariáte jeho úradu.

p. Vargovčák, námestník primátora mesta Košice –Nakoľko sa už nikto ďalší do 
rozpravy nehlásil, uzavrel tento bod. 

––-     ––-     ––-

	Program XXVI. rokovania mestského zastupiteľstva sa vyčerpal. Rokovanie mestskej rady je plánované na 9.7.2009. Na ďalšom rokovaní mestského zastupiteľstva sa stretnú 25. augusta 2009.
	Námestník primátora mesta Košice MUDr. Marek Vargovčák poďakoval prítomným za aktívnu účasť a vyhlásil XXVI. rokovanie Mestského zastupiteľstva v Košiciach za ukončené.

          Ing. Marek Kolárčik					Ing. František  Knapík
riaditeľ Magistrátu mesta Košice				primátor mesta Košice

Zápisnica vyhotovená dňa 20.7.2009
Zapisovateľka: Mária Lapšanská

Overovatelia zápisnice:

Ing. Marko Badanič			.............................	Podpísal dňa  30.7.2009

Mgr. art. Ľubica Blaškovičová	.............................	Podpísala dňa: 30.7.2009

O b s a h :

1	Úvod, k programu rokovania
4	Informácia o plnení úloh vyplývajúcich z  uznesení MZ od  XXIII. rokovania MZ a prehľad o  odpredaji  nehnuteľného a hnuteľného majetku mesta
4	Informácia o činnosti primátora mesta Košice
5	Ústna informácia o príprave zmeny ÚP v lokalite VŠA Košice
12	Správa o činnosti Útvaru hlavného kontrolóra
16	Správa o odpovediach na interpelácie a dopyty poslancov mestského zastupiteľstva
20	Rozbor hospodárenia mesta Košice k 31. 3. 2009
21	Informácia o výsledkoch hospodárenia obchodných spoločností s účasťou 
mesta  za rok 2008
22	3. zmena programového rozpočtu mesta Košice na rok 2009
31	Zmeny a doplnky ÚPN HSA Košice v lokalite Za Baránkom
32	Príprava projektu „Posilnenie uvedomenosti o spoločných historických a kultúrnych tradíciách Abova na oboch stranách hranice“
33	Zateplenie bytovej budovy na Vojvodskej č. 2, 4  v Košiciach  z finančných prostriedkov Vládneho programu zatepľovania
34	Vyhodnotenie zimnej údržby v sezóne 2008/2009
41	Rokovací poriadok Mestského zastupiteľstva v Košiciach
53	Rámcová obsahová náplň rokovaní Mestského zastupiteľstva v Košiciach
na II. polrok r. 2009
53	Riešenie prístreškov MHD v MČ Košice – Dargovských hrdinov
57	Interpelácie
62	dopyty, informácie, vysvetlenia
64	Dlhodobý prenájom pozemkov v areáli Technickej univerzity v Košiciach 
na Jedlíkovej ulici
65	Zverenie majetku mesta do správy Správe mestskej zelene v Košiciach
65	Zámena pozemkov v k. ú. Letná medzi firmou ROKOKO PENZIÓN, s.r.o. 
a mestom Košice s finančným vyrovnaním v prospech mesta Košice
66	Zámena pozemkov v k.ú. Severné mesto  medzi mestom Košice a firmou VIRTUS a.s.
66	Zámena pozemkov v k.ú. Grunt medzi mestom Košice a Ing. Petrom Čepelom a Jarmilou Čepelovou bez finančného vyrovnania
67	Zámena pozemkov v k.ú. Čermeľ a k.ú. Severné mesto medzi mestom Košice 
a Martinom Mitrom s finančným vyrovnaním v prospech Martina Mitra
68	Zmena uznesenia MZ v Košiciach č. 604 zo dňa 11.9.2008
68	Zmena uznesenia MZ v Košiciach č. 540 zo dňa 26.-27.6.2008 a predaj nehnuteľností v k. ú. Železiarne v bývalom areáli CASSPOS pre firmu 
IPSA, s.r.o.
69	Kúpa  pozemku pod odovzdávacou stanicou č. 1704 v k.ú. Severné mesto 
na Palkovičovej ulici mestom Košice
69	Bezodplatný prevod stavieb a pozemkov v areáli bývalých kasární kpt. Jaroša mestom Košice
71	Uplatnenie práva spätnej kúpy pozemku mestom Košice v k.ú. Grunt 
v podiele ½ k celku
71	Odpredaj pozemkov v k.ú. Nové Ťahanovce pre SUPRA Investície, s.r.o.
72	Odpredaj pozemkov v k. ú. Malá Lodina  pre Obec Malá Lodina
72	Odpredaj pozemku v k.ú. Terasa pre Františka Kolibára – ASKOF
73	Odpredaj pozemkov v k.ú. Brody formou dobrovoľnej dražby
73	Odpredaj pozemku v k.ú. Baška pre Ladislava Horvátha
73	Odpredaj pozemkov v k.ú. Terasa pre Petrik spol. s r.o.
74	Odpredaj pozemku v k.ú. Jazero pre RNDr. Jána Hoppana 
a Ing. arch. Agnesu Hoppanovú do bezpodielového spoluvlastníctva
74	Odpredaj pozemku v k.ú. Severné mesto pre Ing. Viktora Husovca
75	Odpredaj pozemku v k. ú. Sokoľ pre Ing. Bernarda Kuchtu
a Ing. Ingrid Kuchtovú
75	Odpredaj pozemku v k. ú. Sokoľ pre Ivetu Faškovú
76	Odpredaj pozemkov pod garážami v užívaní fyzických osôb
76	Odpredaj voľného bytu na ul. Jesenná 22 formou verejnej dražby
77	Odpredaj nebytového priestoru pre Emila Riška na ul. Čapajevova č. 1
77	Odpredaj nebytového priestoru pre ACS spol. s r.o. na ul. Sokolovská č. 16
78	Odpredaj nebytového priestoru pre vlastníčku bytu Evu Marušovú 
na ul. Pajorova č. 9
78	Odpredaj nebytového priestoru pre nájomcu AKTIV SLOVAKIA s.r.o. 
na ul. Hlavná č. 99
79	Odpredaj nebytového priestoru pre nájomcu BAM-EKO a.s.
na ul. Alžbetina č. 13 – Mäsiarska č. 2
79	Odpredaj nebytového priestoru pre nájomcu MUDr. Roberta Rolanda
na ul. Alžbetina č. 31
80	Odpredaj nebytového priestoru pre nájomcu Teréziu Pleceník-Gašparovú
na ul. Alžbetina č. 13 - Mäsiarska č. 2
80	Odpredaj nebytového priestoru pre nájomcu Ing. Jána Lačného - ARMATUS 
na ul. Mäsiarska č. 32 
81	Rôzne
82	Záver